
ACTA FRANCISCI PP. 


FRANCISCI 
SUMMI PONTIFICIS 
LITTERAE ENCYCLICAE 
LAUDATO SI' 
DE COMMUNI DOMO COLENDA 


l. «LaAuDATO Sr, mi' Signore», sanctus Franciscus Assisiensis cantabat. 
Venusto hoc in cantico nos ille monebat nostram communem domum esse 
quoque sororem, quacum exsistentiam communicamus, atque veluti pulchram 
matrem in complexum nos recipere. «Laudatus sis, mi Domine, propter so- 
rorem nostram matrem terram quae nos sustentat et gubernat, et producit 
diversos fructus cum coloratis floribus et herba».! 

2. Haec soror obiurgat nos sibi damnum facientes propter insanum 
usum bonorumque sibi à Deo datorum abusum. Adolevimus cogitantes eius 
nos esse possessores ac dominos, facultatem eam vastandi habentes. Vio- 
lentia quae in hominis corde, peccato sauciato, insidet, in morbi etiam indi- 
ciis manifestatur, quem inesse in solo, aqua, aére, animantibus percipimus. 
Quapropter inter desertiores vexatioresque pauperes nostra annumeratur 
oppressa vastataque terra, quae « congemiscit et comparturit » (Rom 8, 22). 
Obliviscimur nos de limo terrae ipsos esse (cfr Gm 2, 7). Ipsum nostrum 
corpus orbis terrarum ex elementis constat, eodem ex aére spiritum trahi- 


mus atque eius aqua nos vivificat ac reficit. 


! Canticum fratris solis, 9. 

Huius mundi nihil nobis indifferens 


3. Amplius quinquaginta abhinc annis, cum nucleare ob discrimen ter- 
rarum orbis vacillaret, Sanctus Ioannes XXIII Litteras encyclicas edidit, 
quibus non modo bellum reppulit, verum etiam pacis propositum praebere 
voluit. Suum nuntium, cuius titulus Pacem inm terris, toti «catholico orbi» 
transmisit, sed se vertit etiam «omnibus hominibus bonae voluntatis». Nunc 
coram universali vastatione orbis terrarum, singulis personis terram inco- 
lentibus dirigere Nos volumus. Nostra in Adhortatione apostolica Evangelii 
gaudium Ecclesiae participibus scripsimus, ut processus concitetur missiona- 
lis adhue complendae reformationis. Litteras per has encyclicas potissimum 
cum omnibus de nostra communi domo dialogum instituere cupimus. 

4. Octo post annos quam Pacem in lerris Litterae encyclicae sunt evul- 
gatae, anno MOMLXXI, beatus Paulus VI de oecologica quaestione egit, cum 
idem exhiberet discrimen, quod ex immoderata humana industria «funeste 
manat»: «Per inconsideratum immodicumque rerum naturae usum, peri- 
culum adit ne eam deleat atque vicissim se ipsum in hane ruinam im- 
mittat». Apud sedem consociationis compendiatis litteris FAO appellatae 
etiam est effatus, «ex effectibus industriae cultus [..] verum damnum oriri 
posse oecologicum», quandoquidem palam significabat «hominum agendi 
modum necessario instanterque mutari funditus debere», cum «perquam 
mirae scientiae progressiones, mirifica technicae inventa, extraordinaria 
oeconomica incrementa, nisi cum vero sociali moralique progressu coniun- 
geretur, verterent tandem adversus hominem ».? 

5. Sanctus Ioannes Paulus II hoc argumentum studiosius usque trac- 
tavit. Suis in primis Litteris encyclicis animadvertit: «Huius ambitus natu- 
ralis saepe videtur homo non alias significationes percipere quam eas quae 
proximo usui et rerum consumptioni inserviunt ».* Deinceps ad conversionem 
quandam oecologicam universalem vocavit. Eadem opera notavit parum 
poni curae de «oecologiae humanae condicionibus moralibus tutandis ». Quod 
humanus ambitus deletur, id pergrave est, quandoquidem Deus mundum 
homini non modo commisit, verum ipsius vita est donum a multiplicibus 


detrimenti formis arcendum. Cum curare ae meliorem reddere mundum 


? Litt. ap. Octogesima adveniens (14 Maii 1971), 21: AAS 63 (1971), 416-417. 

* Sermo ad FAO XXV interveniente anniversario (16 Novembris 1970), 4: AAS 62 (1970), 833. 
* Litt. enc. Redemptor hominis (4 Martii 1979), 15: ASS 771 (1979), 287. 

5 Ofr Catechesis (17 Ianuarii 2001), 4: Insegnamenti 24/1 (2001), 179. 

5 Litt. enc. Centesimus annus (1 Maii 1991), 38: ASS 83 (1991), 841. 


Acta Francisci Pp. 849 





studeatur, penitus mutari debent «vivendi mores rationesque efficiendi et 
consumendi res necnon ipsae regiminis compages iam obfirmatae quibus 
hodie regitur societas». Verus humanus progressus morali indole praes- 
tat atque secum fert integram personae humanae observantiam, sed etiam 
naturali mundo vacare debet et «oportet contra aestimetur uniuscuiusque 
entis natura et mutua conexio in ordine composito ».* Itaque realitatis com- 
mutandae hominis facultas progredi debet supra fundamentum primigeniae 
rerum donationis, à Deo tributae.? 

6. Decessor Noster Benedictus XVI rursus est cohortatus «ut consti- 
tutivae causae oeconomiae mundialis infirmitatis deleantur et progressus 
exemplaria emendentur, quae inania ad ambitus observantiam praestandam 
videntur». Commemorat nempe mundum vestigari non possse solummodo 
singillatim consideratis adspectibus, quandoquidem «naturae liber unus est 
et indivisibilis », et ambitum, vitam, sexualitatem, familiam, sociales necessi- 
tudines, et cetera complectitur. Quapropter «naturae corruptio cum cultura 
arte coniungitur quae humanum convictum fingit». Nobis illud Benedictus 
XVI inculeavit ut agnosceremus naturae ambitum vulneribus repleri, quae 
noster arbitrarius agendi modus intulit. Socialis etiam ambitus sua habet 
vulnera. Sed omnia eodem malo sunt illata, id est cum cogitatur certas 
veritates haud exstare, nostram vitam dirigentes, humanam ideo libertatem 
limitibus carere. Illud memoria non tenetur: «Non modo homo est quae- 
dam libertas quam ipse per se efficit. Homo haud se ipsum creat. Spiritus 
ipse est et voluntas, sed etiam natura». Paterna quidem sollicitudine nos 
invitavit ut agnosceremus creationem in discrimine versari «ubi nos ipsi 
novissima simus proposita, ubi universitas mera sit nostra proprietas quam 
nobis tantum consumamus ipsis. Creationis profusio inde oritur, ubi supra 


nos nulla agnoscimus proposita, sed solummodo nos ipsi conspicimus ».? 


Eadem sollicitudine coniuncti 


7. Haec scripta Summorum Pontificum considerationes colligunt com- 
plurium scientiae cultorum, philosophorum, theologorum et socialium insti- 


tutionum, his de argumentis Ecclesiae opinationes locupletantium. Ignorare 


7 [bid., 58: 863. 

5 ToANNES PauLus II, Litt. enc. Sollicitudo re? socialis (30 Decembris 1987), 34: AAS 80 (1988), 559. 
? Ofr Ip., Litt. enc. Centesimus annus (1 Maii 1991), 37: AAS 83 (1991), 840. 

' Sermo ad Legatos apud Sanctam Sedem (8 Ianuarii 2007): AAS 90 (200), 73. 

!! Djtt. enc. Caritas in veritate (29 Iunii 2009), 51: AAS 101 (2009), 687. 

? Sermo apud Deutscher Bundestag, Berolini (22 Septembris 2011): AAS 103 (2011), 664. 

P? Sermo ad dioecesis Bauzanensis-Brixinensis presbyteros (6 Augusti 2008): AAS 100 (2008), 634. 

tamen non possumus etiam extra Catholicam Ecclesiam, alias Ecclesias et 
christianas Communitates — aeque ac alias religiones — magnam sollicitu- 
dinem manifestasse e magni momenti de his argumentis cogitationem, de 
quibus omnes sollicitamur. Ut unum praestansque exemplum supponamus, 
summatim cogitationes perstringere volumus dilecti Patriarchae Oecumenici 
Bartholomaei, quocum plenae ecclesialis communionis spem participamus. 

8. Patriarcha Bartholomaeus peculiarem in modum necesse esse dixit, 
ut unusquisque veniam exoret propria de ratione terrarum orbis vastandi, 
quia «unusquisque nostrum perinde ac exiguis inferendis naturae damnis 
dat operam», ad agnoscendum vocamur «nostrum parvum aut magnum 
opus, quod ad damnum vastationemque ambitus confert».4 Hac de re ipse 
firmiter solliciteque iterum iterumque est effatus, concitans nos ut adversus 
creationem peccata agnosceremus: «Homines biologicam diversitatem in 
Dei creatione delere; homines terrae integritatem in discrimen adducere 
et climatis mutationi operam dare, compilantes naturales silvas terrae vel 
uda loca vastantes; homines aquas, solum, aérem corrumpere: haec omnia 
esse peccata».^ Quandoquidem «crimen contra naturam est crimen contra 
nosmet ipsos ac contra Deum peccatum ».'6 

9. Eodem tempore Bartholomaeus in lucem evocavit radices ethicas 
spiritalesque ambitalium quaestionum, quae nos concitant ad eas expedien- 
das non modo per technicam artem, verum etiam per hominis mutationem, 
quoniam alioquin solummodo indicia aggrediemur. Nobis proposuit ut a 
consumptione ad continentiam transiremus, ab avaritia ad liberalitatem, 
a profusione ad communicandi facultatem, in ascesi quadam, quae «sig- 
nificat discere dare, e non tantum recusare. Modus quidam est amandi, 
gradatim transeundi ab eo quod cupio ad id quo Dei mundus indiget. A 
metu, ab avaritia, a servitute est liberatio»." Nos christiani insuper vocamur 
«ad mundum uti communionis sacramentum suscipiendum, modum quidem 
participandi cum Deo proximoque in universali contextu. Humiliter conscii 
sumus divinum humanumque in particulas convenire vestis inconsutilis Dei 


creationis, in postremum utique orbis nostri pulveris granulum ».? 


* Nuntius de Die precationis pro creato servando (1 Septembris 2012). 

5 Sermo Barbaropoli habitus, Californiae (8 Novembris 1997); cfr J. Cunvssavars, On Earth as in Hea- 
ven; Ecological Vision and Initiatives of Ecumenical Pariarch Bartholomew, Bronx, Novi Eboraci, 2012. 

155 [piq. 

U Conferentia apud Monasterium Ulstein, in Norvegia (23 Iunii 2013). 
Sermo «Global Responsibility and. Ecological Sustainability: Closing Remarks», I Congressio 
Halki, Constantinopoli (20 Iunii 2012). 

Sanctus Franciscus Assisiensis 


10. Hasce Litteras encyclicas proferre nolumus, nisi pulchrum movens- 
que exemplum exhibeamus. Eius nomen veluti ducem auctoremque Nobis in- 
didimus, cum Romae Episcopus eligeremur. Franciscum putamus perinsigne 
praebere exemplum de rebus debilibus servandis deque integra oecologia, 
quae laetanter vereque tenetur. Sanctus est patronus illorum omnium qui 
oecologiae student et in ea operantur, a compluribus etiam non christianis 
amatus. Peculiarem quidem in modum de Dei creatione atque de pauper- 
rimis desertissimisque sollicitus fuit. Amabat et amabatur suam propter 
laetitiam, suam liberalem deditionem, suum universale cor. Mysticus fuit 
et peregrinus qui simplicitate vivebat et mira consensione cum Deo, cum 
alis, cum rerum natura ac cum se ipso. In eo animadvertitur quatenus 
sint indissolubiles de natura, iustitia erga pauperes, sociali studio ac pace 
interiore sollicitudines. 

]l. Eius testimonio apertum est etiam integram oecologiam sibi vin- 
dicare patefactionem in quasdam rationes, quae scientiarum exactarum 
vel biologiae sermonem transgrediuntur nosque hominis essentiae coniun- 
gunt. Sic quemadmodum usu venit cum amore alicuius personae capimur, 
quotieseumque Franciscus solem, lunam, minima animalia intuebatur, ad 
cantum inducebatur, sua in laude omnes alias creaturas complectens. Om- 
nibus creaturis miscebatur, atque vel floribus praedicabat, «et ad laudem 
eos dominicam invitabat ac si ratione vigerent».? Eius agendi modus mul- 
to plus valuit quam intellectuale quiddam oeconomicumve, quandoquidem, 
quod ad eum attinebat, omnis creatura ipsi soror erat, ei affectus vinculo 
coniuncta. Qua de causa ad omnia quae sunt tuenda se vocari sentiebat. 
Eius discipulus sanctus Bonaventura narravit: « Consideratione quoque pri- 
mae originis omnium abundantiore pietate repletus, creaturas quantumlibet 
parvas fratris vel sororis appellabat nominibus».? Opinatio haec non est 
despicienda tamquam romanticismus carens ratione, quia ea afficit quae 
nostros mores moderantur. Si naturam ambitumque adimus stupore demp- 
to et admiratione, si fraternitatis pulchritudinisque verba in nostra cum 
mundo necessitudine amplius non proferimus, nostri mores erunt illius 
qui dominatur, consumit vel solum naturalibus opibus abutitur, ac sua com- 


moda proxima continere non valet. Contra autem si cum omnibus exsis- 


39 THOMAS A CELANO, Vita prima sancti Francisci, XXIX, 81, 3. 
? Legenda Maior, VIII, 6, 1. 

tentibus nos arte coniungi animadvertimus, sobrietas et cura sua sponte 
manabunt. Paupertas et austeritas sancti Francisci non fuerunt ascetismus 
prorsus extrarius, sed radicitus insitus: scilicet noluit ut realitas tantummodo 
ad usum et dominatum redigeretur. 

12. Ceterum sanctus Franciscus, Scripturae fidelis, nobis suadet ut 
naturam agnoscamus pulchrum librum, in quo Deus nos alloquitur atque 
suae gratiae bonitatisque aliquid nobis praebet: «A magnitudine enim et 
pulchritudine creaturarum cognoscibiliter potest creator horum videri» 
(Sap 13, 5) et «invisibilia enim ipsius a creatura mundi per ea, quae facta 
sunt, intellecta conspiciuntur» (Rom 1, 20). Quapropter postulabat ille ut 
in claustro quaedam hortorum pars inculta maneret, unde silvestres herbae 
succrescerent, ita ut omnes qui eas contemplarentur mentem ad Deum ele- 
vare possent, tantae pulchritudinis effectorem.?' Mundus est maius quiddam 
quam quaestio solvenda, laetabile est mysterium, quod in gaudio laudeque 


contemplamur. 


Nostra, adhortatio 


13. Urgens custodiendi communem domum nostram provocatio sollici- 
tudinem amplectitur de tota familia humana congreganda ad tolerabilem et 
integram progressionem inquirendam, quia scimus res mutari posse. Creator 
nos non relinquit, numquam decedit suo de amoris proposito, non paeni- 
tet eum nos creavisse. Humanum genus usque consociata opera nostram 
domum communem exstruere valet. Desideramus gratos sensus patefacere, 
animum addere et gratias agere omnibus qui, variis in provinciis humanae 
actuositatis, operam dant domui protegendae quam participamus. Speciales 
merentur grates illi qui cum vigore certant ut gravia solvantur consectaria 
degradationis ambitus apud pauperrimos mundi. Iuvenes a nobis mutationem 
postulant. Illi pereontantur quomodo fieri possit ut futurum tempus melius 
constituatur, si ambitus discrimen aeque ac dolores negliguntur illorum qui 
e societate segregati sunt. 

14. Invitamus vehementer ad novum suscipiendum dialogum quomodo 
futurum tempus aedificemus terrarum orbis. Egemus collocutione quae nos 
omnes in unum congreget, quia provocatio ambitalis quam vivimus eiusque 
humanae radices ad nos spectant nosque omnes contingunt. Motus oeco- 


logicus mundialis iam perfecit longum frugiferumque iter atque complures 


?! Ofr 'THoMAS A CELANO, Vita secunda sancti Francisci, CX XIV, 165,13. 

generavit civium consociationes quae vocem iuverunt conscientiae. Pro do- 
lor, multi conatus ad quaerendas aptas solutiones ambitalis discriminis ad 
nihilum saepe recidunt non solum ob potentium recusationem, sed etiam 
ceterorum ob neglegentiam. Consuetudines quae vias solutionis impediunt, 
etiam inter credentes, a negatione quaestionis transeunt ad indifferentiam, 
ad tolerantiam commodam vel ad caecam fiduciam in solutiones technicas. 
Nova universali egemus solidarietate. Sicut Episcopi Africae Australis di- 
xerunt, «talenta et implicatio omnium necessaria sunt ad damnum repa- 
randum abusu humano creationi Dei allatum ».? Omnes cooperari possumus 
veluti instrumenta Dei ad curandam creationem, unusquisque propria cultura 
et peritia, propriis inceptis et facultatibus. 

15. Speramus fore ut hae Litterae encyclicae, quae Magisterio sociali 
Ecclesiae adduntur, nos ad magnitudinem iuvent recognoscendam, agendi 
necessitatem et pulchritudinem provocationis quae nobis instat. Primum, 
brevem explanationem de variis aspectibus discriminis oecologici nostrae 
aetatis praebebimus ut optimos fructus capiamus ex inquisitione scientifica, 
quae hodie praesto est; nos ipsos penitus tangi sinamus atque solidum po- 
namus fundamentum explanationi ethicae et spiritali quae sequitur. Initium 
sumentes ab hac descriptione, quaedam iterum argumenta tractabimus quae 
e traditione Iudaea Christiana manant, ut congruentius nostrum de ambitu 
officium reddamus. Deinde ad radices pervenire conabimur hodiernae con- 
dicionis, ut non solum signa colligamus sed etiam gravissimas causas. Hoc 
modo proponere oecologiam valebimus quae, suis in variis rationibus, locum 
amplectatur peculiarem quem homo hoc in mundo occupat eiusque neces- 
situdines cum realitate quae circa eum est. Eiusmodi considerationis sub 
lumine pervenire velimus ad quasdam amplas sententias dialogi actionisque 
quae tum unumquemque nostrum involvunt tum politicam internationalem. 
Denique, cum persuasum habeamus unamquamque mutationem rationibus 
egere nec non itinere educationis, quaedam lineamenta maturationis huma- 
nae ostendemus, ex thesauro spiritalitatis christianae deprompta. 

16. Unumquodque caput, licet propria habeat argumenta propriam- 
que methodum, recipit vicissim magni momenti quaestiones in capitibus 
praecedentibus tractatas. Hoc potissimum spectat ad quaedam lineamenta 
praecipua quae totas decurrunt Litteras encyclicas. Exempli gratia: inti- 


ma inter pauperes et orbis fragilitatem necessitudo; persuasio de intima 


7? (JoNFERENTIA EPISCOPORUM CATHOLICORUM AFRICAE AusTRALIS, Pastoral Statement on the Environ- 
mental Crisis (5 Septembris 1999). 

omnium in mundo rerum conexione; critica ratio erga novum paradigma 
novasque potestatis formas quae a technologia manant; invitatio ad alios 
quaerendos modos intellegendae oeconomiae et progressionis; uniuscuiusque 
creaturae bonum proprium; humanus oecologiae sensus; necessitas sincera- 
rum et honestarum disputationum; gravis politicae internationalis et localis 
responsalitas; cultura detractionis atque propositum novae vitae rationis. 
Haec argumenta numquam clauduntur vel relinquuntur, immo constanter 


suscipiuntur et locupletantur. 


CAPUT PRIMUM 
DE HODIERNO DOMUS NOSTRAE STATU 


l7. Considerationes theologicae vel philosophicae de condicione hu- 
mani generis et mundi haberi possunt sicut nuntium repetitum et vacuum, 
si non iterantur, initio sumpto a comparatione cum circumstantiis aetatis 
nostrae, in hoc quod nondum pro historia humani generis editum est. Quam 
ob rem, antequam agnoscamus quomodo fides novas rationes et postulata 
coram mundo afferat cuius nos sumus participes, constituimus breviter id 
considerare quod communi domui nostrae evenit. 

18. Continuata mutationum humani generis orbisque celeritas hodie 
coniungitur cum augmento modulationum vitae et laboris, in illa quam in 
Hispanico sermone quidam «rapidación» appellant. Quamvis mutatio pars 
sit progressionis rationum multiplicium, velocitas quam actiones humanae 
ei hodie imponunt, naturali obsistit evolutionis biologicae lenitati. Cui ad- 
ditur quod proposita huius celeris et constantis mutationis non necessario 
ad commune bonum diriguntur adque humanam progressionem, tolerabilem 
integramque. Mutatio quiddam est optabile, sed inquietat cum peiorem red- 
dit mundum et vitae qualitatem maioris partis humani generis. 

19. Post tempus irrationalis fiduciae in progressionem humanasque 
capacitates, quaedam societatis pars in aetatem ingreditur maioris cons- 
cientiae. Crescens animadvertitur ambitus naturaeque curandae sensus, et 
sincera adulescit dolensque sollicitudo rerum quae nostro in orbe accidunt. 
Iter faciamus quod procul dubio imperfectum erit, per illas quaestiones 
quae hodie nos inquietant quasque iam non possumus sub tapete, ut aiunt, 
abscondere. Haud proponitur ut notitiae colligantur vel nostra satietur cu- 
riositas, sed ut dolens conscientia habeatur, in dolorem personalem trans- 
formetur id quod in mundo accidit, et ità agnoscatur quale sit opus quod 


unusquisque conferre possit. 

I. CONTAMINATIO ET CLIMATIS MUTATIO 
Contaminalio, eiectamenta, et detraclionis cultus 


20. Species exstant contaminationum quae cotidie in personas inva- 
dunt. Ad aéris contaminationes expositio multum multisque modis, pecu- 
liarem in modum valetudinem pauperrimorum afficit, atque innumerorum 
hominum immaturum comportat interitum. Aegrotant, exempli gratia, prop- 
ter nimii fumi aspirationem, qui ex rebus combustis editur, quae coquendi 
vel calefaciendi causa adhibentur. Ad hoc additur contaminatio quae omnes 
afficit, quam afferunt vehicula, industriae fumi, res abiectae, quae solum 
et aquam acido corrumpunt, materiae fertilitati augendae, venena insectis, 
fungis interneciva, medicamenta herbarum deletilia atque in universum ve- 
nenata insecticidia. Technologia, rei nummariae coniuncta, quae sibi vin- 
dicare vult se unam quaestiones solvere posse, reapse saepe multiplicium 
consortionum mysterium, cum rebus constitutarum, conspicere non valet, et 
hae de causa nonnumquam difficultatem expedit, dum quasdam alias gignit. 

21. Contaminatio est quoque consideranda quae eiectamentis efficitur, 
illis additis periculosis, diversis in locis positis. Sescentae tonnae eiectamen- 
torum singulis annis efferuntur, quorum multa biodegradabilia non sunt: 
eiectamenta domestica et mercatoria, reliquiae destructionis, eiectamenta 
clinica, electronica vel industriae, eiectamenta prorsus venenifera et ra- 
diante vi praedita. Terra, domus nostra, in immensum sordium deposi- 
tum magis magisque demutari videtur. Multis orbis terrarum locis, senes 
praeteriti temporis prospectus desiderio recordantur, qui nune sordibus 
mergi conspiciuntur. Cum industriae eiectamenta, tum chimicae res, quae 
in urbibus agrisque adhibentur, efficere possunt ut in corpora illorum in 
vicinia incolentium biologicus cumulus inferatur, quod usu venit etiam cum 
veneniferum elementum, quod quodam in loco adest, exiguum est. Consilia 
compluries capiuntur solummodo cum quaedam de valetudine personarum 
evenerunt insanabilia. 

22. Quaestiones hae cum detractionis cultu arte coniunguntur, quae 
cum homines seiunctos tum res quae celeriter in sordes immutantur contin- 
gunt. Animadvertamus, exempli gratia, chartam confectam maiore ex parte 
proici et haud denuo adhiberi. Vix agnoscimus oecosystemata naturalia mi- 
rum in modum suo munere fungi: plantae nutrimenta efficiunt quae herbilia 


animalia alunt; quae vicissim carne vescentes bestias alunt, quae magnam 

organicorum eiectamentorum copiam praebent, unde nova virentia gene- 
rentur. E contrario industriae ordo, confectionis consumptionisque processu 
absoluto, eiectamenta et scorias exhauriendi iterumque adhibendi facultatem 
non reperit. Modus fabricationis orbiculatus, ut aiunt, adhuc non est adhi- 
bitus, qui omnibus subsequentibusque generationibus opes praestet, atque 
postulet ut quam minimum opes non renovabiles adhibeantur, consump- 
tio temperetur, quam maximum efficaciterque opes exhauriantur, iterum 
adhibeantur et in circulum referantur. Si haec quaestio agitaretur, modus 
exstaret detractionis cultum arcendi, qui totum terrarum orbem opprimit, 


sed hac in parte progressus perexiguos esse conspicimus. 


Clima veluti commune bonum 


23. Clima commune est bonum, omnium et pro omnibus. Illud, uni- 
versali ratione, implicatum est systema quod cum multis essentialibus vitae 
humanae condicionibus sociatur. Peramplus exstat consensus scientificus 
qui indicat quandam inesse calefactionem systematis climatici quae sollicitu- 
dinem concitat. Postremis decenniis eiusmodi calefactio constanti ducta est 
augmento gradus maris, quod praeterea facile coniungitur cum augmento 
eventuum meteorologicorum extremorum, quamvis causa ex scientia de- 
terminabilis unicuique eventui non sit singillatim adscribenda. Humanitas 
citatur ut conscia fiat de necessitate mutationum rationum vitae, produc- 
tionis et consumptionis ad superandam hanc calefactionem vel, saltem, ad 
humanas causas depellendas quae eam inducunt vel eam augent. Verum est 
alia etiam adstare elementa (vuleanorum reiectiones, variationes orbitae et 
axis terrestris, cursum solis), sed multae inquisitiones scientificae demons- 
trant maiorem partem calefactionis universalis postremis decennis gasiorum 
ex cumulatione oriri quae loci clausi gignunt (dioxydum earbonicum, me- 
thanum, oxyda nitrogeni et alia) quae emittuntur potissimum ob humanam 
industriam. Eorum in aére cumulatio impedit quominus calor radiorum solis 
8 terra repercussorum in spatium evanescat. Hoc maiorem etiam vim ob- 
tinet à methodo progressionis quae in crebro usui innititur combustibilis 
materiae fossilis, quae quidem systematis energetici mundialis praecipuum 
occupat locum. Ad hanc rem etiam augmentum praxis mutationis usus soli 
contulit, praesertim vastatio silvarum ob agrorum cultum. 

24. Calefactio deinde cyclum afficit carbonii. Cireulum creat vitiosum 
qui graviorem etiam reddit condicionem sicque facultatem afficiet essentia- 


libus opibus utendi veluti aqua potabili, energia et agrorum fetu regionum 

calidiorum atque ex parte biodiversitatem orbis terrarum pessumdabit. Gla- 
cierum liquatio tam in polis quam in regionibus eximiae altitudinis gravis- 
simum periculum denuntiat ne gasium methanum exeat atque dissolutio 
materiae organicae congelatae magis ac magis emissionem dioxydi carbo- 
nici amplificare possit. Deperditae deinde silvae tropicae peiores reddunt 
res, cum illae mitigationem iuvent mutationis climatis. Contaminatio quam 
dioxydum earbonicum facit oceanorum aciditatem auget atque seriem laedit 
alimentariam marinam. Si hodiernus cursus producitur, hoc saeculum inau- 
ditas mutationes climatis experiri potest atque destructionem quae antea 
numquam fuit oecosystematum, gravibus additis consecutionibus in omnes 
recidentibus. Augmentum gradus maris, exempli gratia, condiciones potest 
creare extremae gravitatis si pensitatur quartam partem gentium orbis prope 
mare vivere vel in vicinia maris atque maiorem megalopolium partem in 
regionibus locari litoralibus. 

25. Mutationum climaticarum quaestio ad universam humanitatem at- 
tinet, quae secum fert graves implicationes ambitales, sociales, oeconomi- 
cas, distributivas et politicas atque praecipuis item provocationibus nostrae 
aetatis de humano genere annumeratur. Graviores impactiones probabiliter 
proximis decenniis Nationes ad prosperitatem progredientes contingent. 
Multi pauperes in locis vivunt peculiariter eventibus tactis qui cum cale- 
factione iunguntur atque eorum alimenta acriter e copiis pendent naturae 
atque sic dictis elementis oecosystematis veluti agricultura, piscium captura 
atque abundantia silvarum. Desunt eis alia oeconomica subsidia atque alia 
bona quae sinant ut climaticis impactionibus sese accommodent vel eventus 
calamitosos sustineant, atque perexigua sunt iis societatis subsidia tutela- 
que. Exempli gratia, mutationes climatis animalium satorumque inducunt 
migrationes quae non semper se aptare possunt et hoc vicissim facultates 
afficit productionis pauperrimorum qui se sentiunt etiam obligatos ad mi- 
grandum, nescientes futurum vitae suae suorumque filiorum. Perniciosum 
est augmentum migrantium qui miseriam fugiunt graviorem degradatione 
ambitali redditam, qui non agnoscuntur tamquam profugi in conventionibus 
internationalibus et pondus ferunt propriae desertae vitae quam sine ulla 
legum tutela degunt. Pro dolor hae tantae calamitates negligenter conspi- 
ciuntur, quae hodie in compluribus orbis terrarum partibus accidunt. Eo 
quod eoram eiusmodi nostrorum fratrum et sororum pessimis condicionibus 
nihil agitur, id indicium est deperditi responsalitatis sensus erga nostros 


proximos, quo omnis civilis societas nititur. 

26. Multi eorum quibus plus opum est et potestas oeconomica vel po- 
litica attente in primis quaestiones contegere videntur vel signa occulere, 
quasdam negativas impactiones climatis mutationum tantum minuentes. 
Sed multa signa demonstrant hos effectus peiores usque fieri posse si uti 
hodiernis modis productionis et consumptionis pergimus. Quocirca instat 
idque impellit ut politicae actiones augeantur, ut proximis annis emissio 
dioxydi carbonici aliorumque gasiorum perlate inquinantium efficaciter di- 
minuatur, exempli gratia, substituendo usum igniferorum fossilium et fon- 
tes augendo energiae renovabilis. In orbe adest gradus exiguus accessus 
ad energias expolitas et renovabiles. Provehendae sunt usque technologiae 
cumulationis. Tamen quibusdam in Nationibus progressiones factae sunt 
alicuius ponderis, licet longe absint ab assequendo magni momenti gradu. 
Quaedam etiam pecuniae sunt destinatae ad genera productionis et vectio- 
nis quae minorem insumunt energiam et minorem postulant quantitatem 
materiae primae, sicut etiam ad rationes constructionis vel restitutionis 
aedificiorum, aptiore efficacitate energetica praeditorum. Sed hae bonae 


consuetudines longe absunt ut generales fiant. 


II. D& AQUA 


27. Alia hodiernae condicionis indicia ad deficientes naturales opes 
attinent. Probe novimus praesentis consumptionis gradum Nationum maiore 
incremento pollentium nec non partium ditiorum societatis sustineri non 
posse, ubi res profundendi et abiciendi mos quaedam inaudita attigit. Qui- 
dam iam limites sunt superati consumptionis terrarum orbis, paupertatis 
haud soluto negotio. 

28. Potabilis puraque aqua summi ponderis est quaestio, cum ad vitam 
humanam sit necessaria et ad terrestria et aquatica oecosystemata sustinen- 
da. Aquae dulcis fontes ordinibus sanitatis, agrorum rerumque pastoriciarum 
atque industriae inserviunt. Aquae copia plus minusve longo temporis tractu 
eadem fuit, sed nunc multis in locis quod petitur praetergreditur quod offer- 
tur et sustineri potest, et id in breve longumque tempus gravia consectaria 
contrahet. Amplae urbes, quae magna copia aquarum fruuntur, imminutam 
aquae copiam nonnumquam patiuntur, quae, discrimine exstante, congruo 
usu aequoque iure non semper ministratur. Publicae aquae penuria potissi- 
mum in Africa habetur, ubi magnae populorum partes potabilibus tutisque 


aquis frui non possunt, vel siccitates patiuntur, propter quas difficulter 

alimenta comparantur. Quibusdam in Nationibus sunt regiones ubi aqua 
abundat, dum aliae gravem penuriam patiuntur. 

29. Quaestio pergravis est, quae ad aquae qualitatem attinet, pauperi- 
bus tribuendae, quae cotidie multorum interitum comparat. Inter pauperes 
cerebri sunt morbi, qui cum aqua coniunguntur, illis additis qui microorga- 
nismis et chimicis rebus inducuntur. Dysenteria et cholera, quae hygienicis 
apparatibus aquarumque copia incongruis importantur, multum afferunt 
doloris mortisque infantium. Subterraneas aquas multis in locis contaminatio 
minatur, quam quaedam extractionis, agrorum, industriae opera efficiunt, in 
Nationibus potissimum ubi regulae inspectionesque sufficientes deficiunt. Ne 
cogitemus solummodo de fabricarum eiectamentis. Detergentia et chimicae 
res confectae, a gentibus adhibita, multis in mundi locis in flumina, lacus 
et maria inferri pergunt. 

30. Dum aquae, quae praesto est, qualitas usque in deterius labitur, 
quibusdam in locis invalescit mos exiguas has opes ad privatam possessio- 
nem redigendi, eaque in mercem immutatur, mercatus legibus temperatam. 
Reapse potabilis tutaeque aquae facultas adhibendae essentiale, praecipwwm 
wniversaleque est hominum $us, quia efficit ut personae vivant, atque hanc 
ob rem aliis humanis iuribus fruantur. Mundus hic grave debitum sociale in 
pauperes habet, qui ad potabilem aquam accedere non possunt, quia hoc 
ius detrahitur vitae, quod. eorum inalienabili dignitati haeret. Hoc debitum 
ex parte maioribus oeconomicis subsidiis persolvitur, ut aqua munda et 
purificationis apparatus pauperioribus gentibus praebeantur. Attamen aqua 
dissipata habetur non modo in longius progressis Nationibus, verum etiam 
in illis quae progredi nituntur quaeque magnam eiusdem copiam habent. 
Hoc planum facit aquae quaestionem ex parte ad institutionem culturam- 
que pertinere, quandoquidem gravitatis talium morum deest conscientia in 
magnae inaequalitatis contextu. 

3l. Maior aquae inopia efficiet ut alimentorum sumptus augeatur aeque 
8c varii proventus, qui eius ex usu pendent. Quaedam inquisitiones monent 
periculum esse ne aquarum inopia intra pauca decennia laboremus, nisi huic 
rei sollicite consulatur. Impactiones ambitales innumeras personas attingere 
poterunt, ceterumque provideri potest aquae occupationem, quam magnae 
mundi societates habent, in praecipuam hoc vertente saeculo transituram 


pugnam.? 


?3 Ofr Salutationes ministris FAO (20 Novembris 2014): AAS 106 (2014), 985. 


860 Acta Apostolicae Sedis - Commentarium Officiale 





III. BIODIVERSITAS AMISSA 


32. 'lerrae quoque opes sunt expilatae propter rationes intellegendi 
rem oeconomicam atque commercium productionemque, quae nimis proximo 
fini coniunguntur. Silvae ac luci deperditi secum important species amissas, 
quae futuro tempore maximi ponderis esse poterunt opes, non modo quod 
ad alimoniam attinet, verum etiam ad morbos curandos et ad multiplicia 
ministeria gerenda. Variae species gena habent, quae opes cardines futuro 
tempore esse possunt ad quasdam humanas necessitates vel aliquas ambi- 
tales quaestiones solvendas. 

33. Sed non sufficit ut de diversis speciebus cogitetur, ut «opibus», 
quae adhiberi possint, dum obliviscimur eas in se ipsas valere. Singulis annis 
sescentae species plantarum et animalium amittuntur, quas iam cognoscere 
non poterimus, quas nostri filii conspicere non poterunt, in perpetuum 
amissas. Permagna pars ob causas exstinguitur, quae ad quandam hominum 
operam spectant. Nostra causa sescentae species sua exsistentia Deum non 
clarificabunt neque suum nuntium nobiscum communicare poterunt. Nul- 
lum huius rei habemus ius. 

34. Probabiliter angimur scientes mammiferum vel avem quandam esse 
exstinctam quia adspectabiliora sunt. Sed ut oecosystema praeclare suo 
fungatur munere, necessarii sunt etiam fungi, algae, vermes, parva insecta, 
reptilia et magna microorganismorum varietas. Nonnullae species rarae, 
quae plerumque non notantur, praecipuas decretoriasque agunt partes, ut 
loci temperamentum firmetur. Verum est homini esse agendum cum geosys- 
tema in discrimine versatur, sed hodie intervenientis hominis gradus in sic 
implicata realitate naturae talis est, ut continuata damna ab homine illata 
novum opus postulent, ita ut humana actio ubique sit, una cum omnibus 
incumbentibus periculis, quae id secum fert. Vitiatus circuitus efficitur in 
quo, interveniente homine cuiusdam difficultatis solvendae causa, com- 
pluries gravior fit condicio. Exempli gratia, multae aves et insecta, quae 
propter insecticidia venenata, technologia facta, exstinguuntur, ipsam agri 
culturam iuvant, atque iis sublatis, alia technologica actio sit oportet, quae 
probabiliter denuo noxios effectus feret. Laudabile admirabileque opus est 
quod rerum naturae inquisitores ac technici studiose faciunt ut difficultates 
vincant, quas homo ipse attulit. At mundum spectantes, animadvertimus 


gradum hunc intervenientis hominis, qui saepenumero rebus nummariis ac 

immodicae consumptioni deservit, reapse efficere ut terrarum orbis in quo 
vivimus, minus locuples fiat et minus venustus, magis magisque coartatus 
pallensque, dum eodem tempore technologiae progressus et consumptiones 
oblatae sine finibus progrediuntur. Hac ratione decipi videmur substituen- 
tes non iterabilem et non recuperabilem pulchritudinem pro alia quadam 
8, nobis confecta. 

35. Cum ambitalis impactio alicuius oeconomici incepti perpenditur, 
in solum, aquam et aérem considerari effectus solent, sed non semper ex- 
plorata additur inquisitio de affecta biodiversitate, perinde ac si nonnullae 
species vel coetus deperditi sive animalium sive plantarum aliquid parvi 
sint momenti. Viae, novae culturae, saepimenta, aquae receptacula atque 
aliae exstructiones, naturales sedes sunt occupatura atque nonnumquam 
easdem in fragmenta sic redigunt, ut animalium turmae neque migrare 
neque se libere movere possint, ita ut periculum sit nonnullae species ne 
pereant. Aliae sunt optiones quae harum industriarum affectionem saltem 
imminuant, ut biologica curricula facienda, sed in paucis Nationibus huic 
curae ac diligentiae prospicitur. Cum aliquae species mercatoria ratione 
adhibentur, non semper earum modus incrementum capiendi affectatur, ut 
ipsarum nimia imminutio vitetur, quae exinde oecosystematis aequilibrium 
conturbet. 

36. Oecosystemata curanda postulant ut ultra proxima progrediatur 
intuitus, quia, cum oeconomicum emolumentum citatum facileque tantum 
requiritur, nullius interest ea vere servare. At damnorum sumptus, quae 
adportat illiberalis incuria, oeconomico beneficio, quod obtineri potest, mul- 
to est maior. Si de amissione vel aliquarum specierum damno agitur, de 
bonis loquimur, omnem computationem excedentibus. Quam ob rem testes 
possumus esse silentes gravissimarum inaequalitatum, cum quis magna be- 
neficia obtinere vult, a reliqua hominum generatione, praesenti ac futura, 
maximam pro ambitus detrimento exigens impensam. 

37. Nonnullae Nationes in quibusdam locis plagisque servandis — cum 
in terra tum in oceanis - multum sunt progressae ubi omne hominis opus 
inhibetur quominus eorum faciem immutet aut eorum primigeniam consti- 
tutionem deformet. In biodiversitate curanda, periti de necessitate atten- 
dunt peculiarem in modum 1oca colendi, specierum varietatibus praedita, 
illius loci specierum, quae sunt rarae vel efficaci tutela minus pollent. Sunt 


quidem loca quae propter singulare suum pondus, quod ad mundi oecosys- 

tema attinet, peculiarem curam sibi vindicent, vel amplum habeant aquae 
receptaculum ac sic alias vitae formas inducant. 

38. Memoramus, exempli gratia, illum terrarum orbis pulmones, biodi- 
versitate repletos, qui sunt Amazonia, nec non fluvialem Congi locum, vel 
magna aquarum glacierumque receptacula. Omnibus perlate patet horum 
locorum momentum, quod spectat ad totum orbem et futurum humanitatis 
tempus. Oecosystemata tropicarum silvarum biodiversitatem habent magna 
multiplicitate fruentem, quae plane cognosci fere non potest, sed cum silvae 
hae uruntur aut ad nihilum reducuntur, ut sata easdem occupent, paucis 
annis innumerae species amittuntur, aut eae plagae in aridas solitudines 
convertuntur. Attamen aequa ponderatio requiritur, cum his de locis agitur, 
quoniam ne ignorari quidem possunt praegrandia oeconomica emolumenta 
internationalia quae, sub ea curandi obtentu, in discrimen nationalem po- 
testatem adducere possunt. Re quidem vera sunt «internationalia Amazo- 
niae proposita, quae oeconomicis emolumentis societatum transnationalium 
tantum inserviunt». Laudabile est studium internationalium institutionum 
civiliumque societatis institutorum, quae populos concitant atque scienter 
cooperantur, etiam coércitionis legitimis adhibitis instrumentis, ut omne 
regimen proprium et non transmittendum officium gerat loca servandi ae- 
que aec naturales opes propriae Nationis, illicitis locorum exterarumque 
Nationum repulsis emolumentis. 

39. Ne herbae quidem silvestres in silvarum locum per arbores suppo- 
sitae, cum plerumque de monocultura agatur, congruenter sunt inquisitae. 
Revera biodiversitati graviter ipsa nocere potest, quae novis insertis specie- 
bus non est recepta. Uda quoque loca, quae in sativa praedia immutantur, 
magnam biodiversitatem, quam habebant, amittunt. Quibusdam litoralibus 
locis magnae sollicitudini est quod oecosystemata, mangroviis constituta, 
defecerunt. 

40. Oceani non modo in terrarum orbe maiorem aquae partem obti- 
nent, sed amplae varietatis viventium maiorem partem, quorum multa sunt 
nobis incognita ac multiplices ob causas in discrimine versantur. Ceterum 
in fluminibus, lacubus oceanisque vita, quae plerosque mundi populos alit, 
piscatus sine legibus captis copiis afficitur, qua de re aliquot species prorsus 


imminuentur. Adhuc seligendi piscatum mores augentur et continuantur, 


?! V OoNFERENTIA GENERALIS EPISCOPORUM LATINORUM AMERICANORUM ET CaRAIBORUM, Documentum 
Apparitiopolitanum (29 Iunii 2007), 86. 

quam ob rem magna ex parte species captae pessum eunt. Peculiarem in 
modum viventia maris quae praetermittimus in discrimen adducuntur, veluti 
quaedam formae quae plancton vocantur, quaeque in alimentorum maris 
serie magni momenti partem sustinent, ex quibus tandem pendent species 
quas victus causa adhibet homo. 

4l. Si quidem tropiea subtropicaque maria consideramus, corallica 
saepta reperimus, quae aequantur magnis terrarum silvis, quoniam propemo- 
dum decies centena milia specierum in se recipiunt, scilicet pisces, cancros, 
conchylia, spongias, algas. Multa orbis corallica saepta hodie sunt sterilia 
seu eontinenter imminuuntur: «Quis mira haec maris loca in coemeteria 
subaquanea commutavit, vita coloreque destituta?».? Quod magna ex parte 
inquinatio efficit, quae ad mare pervenit veluti effectus silvarum exactarum, 
agri monoculturarum, industriae eiectamentorum atque rationum damnose 
piscandi, earum potissimum quae cyanido atque dynamitide utuntur. Id 
gravius evenit eo quod oceanorum calor est auctus. Haec omnia nos iuvant 
ut intellegamus quidquid de natura agatur quaedam importare consectaria 
posse, quae aspectu primo non animadvertimus, atque aliquae abusus opum 
formae per quaedam detrimenta obtinentur quae ima oceanorum attingunt. 

42. Necesse quidem est plus opum in inquisitione impendere, quo me- 
lius intellegatur quomodo agant oecosystemata utque congruenter diversae 
varietates ponderentur quae afficiant et quomodocumque commutent gravi- 
ter ambitum. Quoniam creaturae cognatione quadam inter se continentur, 
unaquaeque affectu admirationeque est ponderanda, et nos omnes, quippe 
qui creati simus, alii aliis indigemus. Singula loca officio tenentur hanc 
familiam custodiendi, idcirco diligentem indicem oportet faciant specierum 
quas habent, ut proposita et rationes tuitionis apparentur, dum cura in 


interituris speciebus potissimum adhibetur. 


IV. HUMANAE VITAE QUALITATIS PRAVITAS 
ET SOCIALE DETRIMENTUM 


43. Si consideramus hominem quoque huius mundi creaturam esse, 
quae ius habet vivendi felicitateque fruendi, et praeterea peculiari dignitate 
pollere, facere non possumus quin effectus ambitalis detrimenti, hodierni 


modi progressionis atque detractionis cultus in personarum vita respiciamus. 


95 CoNFERENTIA EPiscoPoRUM PuiLiPPINARUM, Epistula pastoralis Wath is Happening to our Beautiful 
Land ? (29 Ianuarii 1988). 

44. Conspicimus hodie, exempli gratia, immoderate inordinateque cre- 
visse multas urbes, ubi salubriter homines vivere non possunt, non modo 
propter contaminationem, emissionibus venenatis effectam, verum etiam 
ob urbanas perturbationes, commeatus difficultates atque visus auditusque 
inquinationem. Multae urbes magnae sunt structurae quae suo non funguntur 
munere, quaeque immoderate aquam vimque insumunt. Sunt suburbia quae, 
licet sint nuper aedificata, sunt referta et inordinata, sufficientibus locis 
viridibus earentia. Non est incolarum huius terrarum orbis vivere, litho- 
colla, bitumine, vitro et metallis opprimentibus, sine coniunctione physica 
cum natura. 

45. Quibusdam in agrestibus urbanisque locis, quaedam spatia ad pri- 
vatam administrationem translata effecerunt ut cives difficulter ad regiones 
singularis pulchritudinis aecedere possent; alibi regiones urbis habitabiles 
creatae sunt «oecologicae», paucis solummodo addictae, ubi cavetur ne alii 
intrent facticiam quietem perturbaturi. Saepe venusta urbs reperitur, viridi- 
tate praeter modum vestita quibusdam in locis «securis», at non aequabiliter 
aliis in locis minus conspicuis, ubi incolunt ex societate depulsi. 

46. Inter socialia elementa mundi commutationis annumerantur effec- 
tus artis agendae nonnullorum technologicorum inventorum, socialis in- 
terdictio, iniqua copia ususque virium aliarumque commoditatum, socialis 
concisio, aucta violentia et novae formae socialis aggressionis, narcoticus 
mercatus atque creber usus inter iuniores medicamentorum stupefactivorum, 
identitatis amissio. Signa sunt inter cetera quae ostendunt incrementum in 
superioribus duobus saeculis verum integrumque progressum melioremque 
vitae qualitatem omnibus ex partibus minime induxisse. Quaedam ex his 
signis eodem tempore veri socialis detrimenti, silentis fracturae vinculorum 
compositionis socialisque communionis sunt indicia. 

47. Huic adduntur communicationis socialis instrumentorum digitalis 
provinciae vires, quae cum ubique adsunt, progressioni non favent facul- 
tatis prudenter vivendi, alte cogitandi, studiose amandi. Insignes pristi- 
ni sapientes, hac in re, in periculum venirent ne dissipanti ex strepitu 
notitiarum eorum sapientia exstingueretur. Hoc a nobis conatum postulat 
ut talia instrumenta in novam culturae humanitatis progressionem et non 
in detrimentum eius altiorum divitiarum demutentur. Germana sapientia, 
cogitationis, dialogi liberalisque personarum conventionis fructus, per me- 
ram elementorum acervationem non obtinetur, unde saturatio eveniat et 


confusio, in quadam mentis contaminatione. Eadem opera realium cum 

aliis necessitudinum in locum, una cum cunctis additis provocationibus, 
aliud communicationis genus, per interrete factum, subditur. Hoc sinit ut 
nostro arbitratu seligantur aut deleantur necessitudines, atque sic animi 
commotionum facticiarum novum genus saepenumero gignitur, quae magis 
ad apparatus electronicos quam ad personas naturamque attinent. Hodierna 
instrumenta permittunt ut cognitiones affectusque nos in vicem commu- 
nicemus ac participemus. Attamen interdum etiam impediunt quominus 
angorem, tremorem, laetitiam alterius, una cum ipsius complicata personae 
experientia, directo attingamus. Quapropter minime mirum debet videri, 
una cum proventibus petulanter praebitis, augeri in necessitudinibus inter 


personas altam maestamque displicentiam, aut noxiam solitudinem. 


V. MUNDANA INAEQUALITAS 


48. Humanus naturalisque ambitus una simul detrimentum patiun- 
tur atque de ambitus detrimento congruenter agere nequimus nisi causas 
consideraverimus, quae ad humanum socialeque detrimentum spectant. Re 
quidem vera ambitus societatisque detrimentum peculiariter debiliores orbis 
terrarum afficit: «Cum communis ordinariae vitae experientia, tum scien- 
tifica inquisitio planum faciunt graviores effectus omnium ambitus aggres- 
sionum pauperiores gentes afficere». Exempli gratia, consumpta piscium 
copia potissimum eos afficit qui propria navicula victum quaeritant, qui alio 
modo obtineri non potest; aquae pollutio praesertim pauperiores contingit, 
qui aquam in lagoenis servatam emere non possunt; atque maris aucta aqua 
peculiarem in modum gentes maritimas afficit pauperes factas, quibus fa- 
cultas non est alio eundi. Hodiernarum inaequalitatum affectio manifestatur 
in immaturo quoque interitu multorum pauperum, in contentionibus quae 
deficientibus opibus excitantur nec non in compluribus aliis difficultatibus 
quae non satis in mundi rebus agendis reperiuntur.? 

49. Considerare volumus saepe perspicuam abesse conscientiam quaes- 
tionum quae distractos praecipue occupant. Maiorem partem ipsi designant 
terrarum orbis, innumerae quidem personae. De quibus hodie in politicis oe- 
conomicisque internationalibus disputationibus agitur, sed plerumque eorum 


difficultates quaedam esse appendix videntur, quaestio quidem, quae fere ex 


?* CoNFERENTIA EPrscoPonuM BoniviANOoRUM, Epistula pastoralis de ambitu et humana in Bolivia pro- 
gressione El universo, don de Dios para la vida (2012), 17. 

? Cfr CoNFERENTIA EPrscoPoRUM GERMANIAE. Commissio pro Rebus Socialibus, Der Klimawandel: 
Brennpunkt globaler, intergenerationeller und ókologischer Gerechtigkeit (Septembris 2006), 28-30. 

officio aut leviter tractatur, nisi si merum «damnum finitimum » ipsae con- 
siderantur. Enimvero cum re fieri debent, saepenumero novissimum locum 
obtinent. Hoc accidit quod artem exercentes, publicae opinionis relatores, 
communicationis instrumenta et dicionum sedes procul ab eis reperiuntur, 
in segregatis urbium locis, eorum quaestionibus haud proxime perspectis. 
Vivunt et ratiocinantur a commoditate sumentes initium cuiusdam pro- 
gressionis vitaeque qualitatis, quae maiori mundi parti populorum praesto 
non sunt. Eo quod physica contagio et conventio desunt, quibus interdum 
nostrarum urbium dissolutio favet, id conscientiam inurere ae realitatis 
partem per fragmentarias inquisitiones neglegere iuvat. Id nonnumquam 
cum «viridi» sermone nectitur. Attamen hodie facere non possumus quin 
agnoscamus verum oecologicum propositum semper fieri sociale propositwm, 
quod in disputationibus de ambitu iustitiam complecti debet, ut (am terrae 
clamor quam clamor pauperum audiatur. 

50. Potius quam pauperum negotia agant et de mundo diverso cogitent, 
nonnulli tantummodo de imminuendo natorum numero sollicitantur. Nec 
desunt internationales conatus in Nationes ad prosperitatem progredientes, 
qui oeconomica subsidia quibusdam politicis actionibus «procreationis salu- 
tis» subdunt. Attamen «si quidem verum est populos opesque quae praesto 
sunt inaequabiliter distributa progressioni tolerabilique ambitus usui obs- 
tare, agnoscendum est populorum incrementum cum integro solidalique 
progressu plane coniungi posse ».?* Si populorum incrementum et non rerum 
consumendarum extrema selectaque nonnullorum immoderatio arguitur, id 
agitur ut quaestio non dissolvatur. Sie volunt hodiernam distribuendi ra- 
tionem ratam habere, qua minor pars sibi ius vindicat quadam ex mensura 
consumendi, quae ad omnes transferri non potest, cum terrarum orbis talis 
consumptionis ne eiectamenta quidem continere possit. Praeterea novimus 
tertiam fere alimentorum confectorum partem pessumdari, atque «egestus 
cibus veluti pauperum ex mensa detractus consideratur».? Quidquid est, 
certum est in populis secundum regiones distribuendis inaequalitatem esse 
considerandam, sive pro nationibus sive pro toto mundo, quandoquidem auc- 
ta consumptio implicatas regionum condiciones fert, propter quaestionum 
coniunctionem, quae cum ambitali contaminatione, vecturis, eiectamentis 


elaborandis, opibus amissis, vitae qualitate nectuntur. 


?$ PowrtIFICIUM CoNsiLIUM DE IusrrTIA Er PAcE, Compendio della Dottrina Sociale della Chiesa, 483. 
?? Catechesis (5 Iunii 2013): Insegnamenti 1/1 (2013), 280. 

51. Inaequalitas non modo singulos homines afficit, verum etiam in- 
tegras Nationes, atque impellit ad ethicam internationalium relationum 
cogitandam. Adest enim verum «oecologicum debitum», potissimum inter 
septentrionalem et meridianam orbis partem, quod cum perturbationibus 
mercatus oecologicum ambitum deformantibus, nec non cum inaequli na- 
turalium usu opum sociatur, quibus nonnullae Nationes historice fruuntur. 
Quaedam evectae naturales materiae primariae, quae dicuntur, ut mercatibus 
septentrionalium Nationum, industriis pollentium, satisfieret, locis damna 
adportarunt, sicut contaminationem hydrargyrio auri in fodinis vel in ae- 
rariis fodinis dioxido sulphuris. Peculiarem in modum ambitalis spatii usus 
est ponderandus in toto orbe terrarum, ad eiectamenta gasiosa deponenda, 
quae superioribus duobus saeculis sunt acervata atque condiciones quasdam 
induxerunt, quae nunc omnes mundi Nationes afficiunt. Calefactio, quam 
immanis nonnullarum divitum Nationum consumptio concepit, pauperiora 
terrae loca afficit, in Africa potissimum, ubi calor auctus una cum siccita- 
te valde pernicioseque culturae proventibus nocet. Huic damna adduntur 
quae dant solida fluxaque venenata eiectamenta in Nationes ad prosperi- 
tatem progredientes allata nec non polluens industria societatum, quae in 
Nationibus minus progredientibus operantur, quod facere non possunt in 
Nationibus quae opes capitales praebent: «Animadvertimus societates sic 
operantes saepe esse multinationales, quae hic faciunt quod in Nationibus 
progressis vel in primo mundo, qui dicitur, agere non sinuntur. Plerumque 
cum ab opere cessant et de loco decedunt, gravia hominum ambitusque 
damna relinquunt, ut laboris vacuitatem, vicos sine vita, nonnullas naturales 
copias exhaustas, silvas excisas, agriculturam locique pastionem ad inopiam 
redactas, crateres, colles absumptos, flumina polluta et nonnullas sociales 
operas, quae sustineri iam non possunt».?? 

52. Debitum exterum pauperum Nationum instrumentum factum est 
inspectionis, sed idem de oecologico debito non fit. Multifarie populi ad 
prosperitatem progredientes, ubi ampliores biosphaerae reperiuntur copiae, 
iuvare pergunt ditiorum Nationum progressionem, sui praesentis futurique 
temporis impendio. Terra pauperum meridianae partis dives est et parum 
contaminata, sed proprietatis bonorum copiarumque occupatio, ut eorum 
vitae necessitatibus subveniatur, propter systema perverse confectum vin- 


culorum commercialium et proprietatis prohibetur. Nationes progressae 


? Eprscorr REaroNis PATAGONIA-COMARUE (in Argentina), Mensaje de Navidad (Decembris 2009), 2. 


868 Acta Apostolicae Sedis - Commentarium Officiale 





oportet partes agant, ut hoc debitum solvatur, magna ex parte vim non 
renovabilem insumptam minuentes et subsidia in indigentiores Nationes 
conferentes, ad politicas actiones progressionisque tolerabilis incepta susti- 
nenda. Regiones pauperioresque Nationes in novis rationibus de impactione 
ambitali minuenda suscipiendis minus possunt, quandoquidem institutione 
carent ad necessarios processus augendos et sumptus suggerere non valent. 
Quocirea probe conscii esse debemus in demutato climatis statu variatas 
responsalitates dari atque, quemadmodum Foederatarum Civitatum Ameri- 
cae Septentrionalis Episcopi edixerunt, oportere «potissimum de pauperum, 
debilium, iniuriae obnoxiorum necessitatibus agere, disputatione inducta, 
in qua potentiora negotia dominantur». Conscientiam roborare debemus 
nos unam esse hominum familiam. Fines non sunt neque politica socialia- 
ve saepimenta quae patiuntur nos segregari, ideoque ne locus quidem est 


neglegentiae globalizationis. 


VI. RESPONSIONUM DEBILITAS 


53. "Terrae sororis gemitum hae exprimunt condiciones, qui cum mundi 
desertorum gemitibus iungitur, per lamentationem quandam quae a nobis ut 
iter mutemus postulat. Numquam ut superioribus duobus saeculis nostram 
communem domum vexavimus laesimusque. Instrumentorum autem Dei Pa- 
tris ad tuendas partes vocamur, ut noster terrarum orbis is sit quem Ipse 
creando optavit sitque pacis, pulchritudinis plenitudinisque Eius proposito 
congruus. Hoc nimirum illud est quod nos necessaria cultura caremus ut 
huic discrimini occurramus atque oportet principatus instituere, qui vias de- 
monstrent, necessitatibus subvenientes hodiernarum generationum, omnibus 
adscriptis, nullo futuris generationibus importato detrimento. Necessarium 
prorsus est legum ordinem instituere qui insuperabiles fines complecta- 
tur atque oecosystemata tueatur, antequam novae dominatus formae, quas 
exemplar technicum oeconomicumque constituat, non modo rem politicam, 
verum etiam libertatem iustitiamque ad nihilum redigant. 

54. Digna quae notetur est debilitas politicae actionis internationalis. 
Quod res politica in servitutem redigitur technologiae reique nummariae, 
id dissolutae mundanae de ambitu Congressiones ostendunt. Immodica sunt 


peculiaria lucra atque oeconomicum lucrum communi bono facillime ante- 


*! CoNFERENTIA EPISCOPORUM CATHOLICORUM CivrTATUM FOEDERATARUM AMERICAE SEPTENTRIONALIS, 

cedit atque nuntios corrumpit, ne sua proposita peti conspiciat. Hoc rerum 
in contextu Documentum Apparitiopolitanum requirit «ut ne in naturalibus 
opibus tractandis praevaleant coetuum oeconomicorum emolumenta, quae 
irrationabiliter vitae delent fontes».? Inter oeconomiam et technologiam 
foedus omnia exterminat quae ad eorum proxima lucra non pertinent. Sic 
quaedam tantum leves declarationes prospectantur, philanthropici singula- 
res actus, et etiam conatus ad affectionem erga ambitum demonstrandam, 
dum reapse quodcumque socialium institutionum de rebus mutandis incep- 
tum molestum conspicietur a lepidis somniatoribus susceptum vel impedi- 
mentum putatur tollendum. 

55. Nonnullae Nationes paulatim magni ponderis prae se ferre possunt 
progressiones, auctas inspectiones efficaciores atque adversus corruptio- 
nem apertiorem dimicationem. Apud populos oecologicus sensus maior est, 
etiamsi non sufficit, ut perniciosi mores immodice consumendi mutentur, qui 
auferri non videntur, sed potius amplificari augerique. Quod accidit, ut unum 
tantum supponamus exemplum, per cerebrum augescentemque usum atque 
vim instrumentorum aéri temperando: mercatus, quippe qui subitaneum 
beneficium persequantur, plus plusque quaesita concitant. Si quis extrarius 
mundi societatem inspiceret, prae tali agendi ratione obstupesceret, quae 
nonnumquam sui videtur interemptrix. 

56. Interea oeconomicae potestates praesentem mundi ordinem com- 
probare pergunt, in quo praevalent quaestus studium nec non quaesitum 
lucrum nummarium, quae omnia constituta et in humana dignitate ambitu- 
que effectus ignorant. Sic manifestatur ambitale detrimentum et humanum 
moraleque detrimentum artum communeque habere vinculum. Multi dicent 
eos conscios non esse se immoralia patrare, quia perpetua mentis aberra- 
tio animum adimit angusti finitique mundi realitatem considerandi. Hac 
de eausa hodie «quidquid est imbecillum, ut ambitus, immunitum manet, 
commodis consideratis consecrati mercatus, quae in absolutam regulam sunt 
conversa ».?? 

57. Id provideri potest, coram nonnullis interituris opibus, scaenam 
quandam comparari, nova bella prospectantem, quae nobilibus expostula- 


tionibus teguntur. Bellum semper gravia damna ad ambitum culturalesque 


* V CONFERENTIA GENERALIS EPISCOPORUM LATINORUM AMERICANORUM ET CaRAIBORUM, Documentum. 
Apparitiopolitanum (29 Iunii 20077), 471. 
9 Adhort. ap. Evangelii gaudium (24 Novembris 2013), 56: AAS 105 (2013), 1043. 


870 Acta Apostolicae Sedis - Commentarium Officiale 





populorum divitias affert, atque pericula permagna fiunt, cum de atomicis 
biologicisque armis agitur. Etenim «quamvis internationalia foedera che- 
micum, bacteriologicum ac biologicum bellum prohibeant, apertum est in 
laboratoriis inquisitionem produci ad nova arma, laedendo apta, reperienda, 
quae facultate polleant naturales mutandi aequabilitates ».?* Illud requiritur 
ut politica actio sudiosius in arcendas solvendasque causas convertatur, quae 
novas contentiones parere possunt. Sed potestas, quae cum re numma- 
ria sociatur, magis huie conatui renititur, atque politica proposita carent 
saepenumero consiliorum amplitudine. Cur hodie potestas servatur, quae 
memoria tenebitur propter eius agendi inhabilitatem, instante illud faciendi 
properatione necessitateque? 

58. Quibusdam in Nationibus probanda exstant exempla, quae ad pro- 
gressus in ambitu restituendo spectant, quae sunt nonnulla flumina mundata, 
tot per decennia corrupta, silvae autochthonae recuperatae, vel prospectus 
ambitalis restitutionis operibus exculti, vel aedificiorum incepta magnae pul- 
chritudinis, progressus in munda energia comparanda, publicus commeatus 
melior factus. Haec quae aguntur universales quaestiones non solvunt, sed 
confirmant hominem suam posse probabiliter praestare operam. Ut amet 
cum creatus sit, intra eius limites necessario liberalitatis, solidarietatis cu- 
raeque florent actus. 

59. Eodem tempore levis vanave quaedam adolescit oecologia, quae 
torporem quendam et temerariam responsalitatem roborat. Ut crebro tem- 
poribus magno distinctis discrimine accidit, quae audacia requirunt consilia, 
arbitramur accidentia certa non esse. Si leviter respicimus, praeter quaedam 
conspicua contaminationis detrimentique indicia, res haud tam graves esse 
videntur terrarumque orbis perdiu in hodiernis condicionibus manere posse. 
Dubius hiec mos nobis commodo est, ut vivendi, faciendi consumendique 
consuetudines servemus. Ratio quidem haec est qua homo sese accommo- 
dat ad omnia vitia sui ipsius eversionis pascenda, eadem dissimulans, non 


agnoscens, gravia consilia procrastinans eaque pro nihilo reputans. 


VII. OPINIONUM DIVERSITAS 


60. Agnoscimus tandem varias opiniones et cogitationis genera de 
condicione deque inceptis suscipiendis exstitisse. Hinc progressus fabellam 


nonnulli quacumque ratione tuentur atque autumant oecologicas quaestiones 


** ToANNES PAuLus II, Nuntius Diei Mundialis Pacis 1990, 12: AAS 82 (1990), 154. 

per nova technica tantum expediri instrumenta, sublatis ethicis conside- 
rationibus necessariisque omnino mutationibus. Ilinc quidam arbitrantur 
hominem, quovis suo opere, unum minari et oecosystema mundanum in 
periculum adducere posse, convenit ideo ut eius in terrarum orbe praesentia 
minuatur eiusdemque opus cuiuscumque generis impediatur. Intra utrumque 
finem futuri prospectus, qui fieri possunt, sunt considerandi, quia non una 
tantum datur solutionis ratio. Hoc ipsum complura adiumenta praeberet, 
quae cum integris inceptis coniungi possent. 

61. Multis de finitis quaestionibus Ecclesia nihil habet definiti quod 
suadeat atque intellegit meditatam disputationem esse auscultandam promo- 
vendamque inter scientiae cultores, variis opinationibus observatis. Sufficit 
autem sincere realitatem conspicere ut cernamus magnum nostrae domus 
communis detrimentum. Spes nobis suadet ut agnoscamus semper aliquod 
esse effugium, cursum semper nos mutare posse, ad negotia expedienda 
aliquid nos efficere posse. Procul dubio extremi discriminis conspici viden- 
tur indicia, propter magnam mutationum detrimentique celeritatem, quae 
tum in naturae ruinis apud quasdam regiones, tum in socialibus vel etiam 
nummariis discriminibus manifestantur, cum mundi quaestiones neque pon- 
derari neque explicari seiunctim possint. Sunt regiones quae singulariter 
in discrimine versentur, et praeter magnam quamlibet provisam perniciem, 
certum est praesentem mundi ordinem multis ex partibus sustineri non 
posse, quia de finibus humanorum actuum cogitare desiimus: «Si intuitus 
regiones decurrit nostri orbis, statim animadvertitur humanum genus de- 


cepisse divinas exspectationes ».?? 


CAPUT SECUNDUM 
CREATIONIS EVANGELIUM 


62. Quid quod huie documento, bonae voluntatis hominibus converso, 
capitulum de fidei persuasionibus additur? Conscii sumus in rei politicae 
opinionumque provincia quosdam Creatoris cogitationem prorsus respuere, 
aut eam nullius momenti putare, ita ut ad irrationalia divitias referant, quas 
religiones praebere possint integrae oecologiae plenoque profectui humani 
generis. Alias ipsae ad secundae notae culturam pertinere putantur, quae 
tantum tolerari debet. Attamen scientia ac religio, quae varia ratione reali- 


tatem attingunt, crebrum et utrique frugiferum dialogum instituere possunt. 


* Tp., Catechesis (17 Ianuarii 2001), 3: Insegnamenti 24/1 (2001), 178. 

I. LUX FIDE OBLATA 


63. Si oecologici discriminis eiusque multiplicium causarum implicatio- 
nem perpendimus, agnoscere debemus una ratione interpretandi realitatem- 
que transformandi eam solvi non posse. Oportet praeterea variae culturales 
populorum divitiae, artes ac poésis, interior vita ac spiritalitas adhibeantur. 
Si utique oecologiam vere aedificare volumus, quae omnia deleta restituere 
sinat, tum nullum scientiarum genus nullaque prudentiae forma est negle- 
genda, ne religiosa quidem per propriam indolem. Catholica praeterea Ec- 
clesia philosophicae provinciae dialogo patet, atque id sinit ut inter fidem 
et rationem varia compendia comparentur. Quod ad sociales quaestiones 
attinet, id in progredienti doctrina sociali Ecclesiae reperiri potest, quae 
novis concertationibus magis magisque ad se locupletandam vocatur. 

64. Ceterum, etiamsi hae Litterae encyclicae cum omnibus dialogum 
instituunt, ut liberationis viae una simul inveniantur, inde à principio os- 
tendere volumus quomodo fidei certitudines gravia argumenta christianis 
praebeant, et partim etiam aliarum religionum sectatoribus, ut natura 
debilioresque fratres sororesque curentur. Si, quod homines tantummodo 
sumus, personae ad ambitum colendum inducuntur, cuius sunt participes, 
«christiani peculiarem in modum sentiunt sua intra creatum munera, sua 
officia pro natura et Creatore fidei esse partem».?* Itaque pro hominibus 
mundoque bonum est nos credentes melius oecologica munera agnoscere, 


quae nostris de mentibus manant. 


II. BIBLICARUM NARRATIONUM SAPIENTIA 


65. Integra creationis posthabita theologia, quaerimus quid magnae 
biblicae narrationes de hominis cun mundo necessitudine dicant. In prima 
operae creatricis narratione, apud Genesis librum, Dei consilium hominis 
creationem complectitur. Post hominem creatum dicitur: « Viditque Deus 
cuncta, quae fecit, et ecce erant valde bona» (Gn 1, 31). Biblia docent 
quemque hominem amore creari, ad Dei imaginem et similitudinem factum 
(cfr Gn 1, 26). Quod dietum est permagnam cuiusque humanae personae 
ostendit dignitatem, quae «non est solum res aliqua, sed aliquis. Capax est 


se cognoscendi, se possidendi et se libere donandi atque in communionem 

ingrediendi eum aliis personis». Sanctus Ioannes Paulus II commemora- 
vit quomodo amor prorsus peculiaris, quo Creator unumquemque hominem 
complectitur, «infinitam dignitatem ei tribuat ».?* Ii qui dignitati personarum 
defendendae operam dant ex fide christiana altiora argumenta pro hoc 
officio haurire possunt. Quae mira est certitudo scire cuiusque personae 
vitam in desperata quadam perturbatione non dissipari, in mundo quodam 
quem merus casus aut rerum vicissitudines sine sensu iteratae moderantur! 
Unicuique nostrum Creator dicere potest: «Priusquam te formarem in ute- 
ro, novi te» (ler 1, 5). In Dei corde concepti sumus ideoque «unusquisque 
nostrum fructus est Dei cogitationis. Unumquemque nostrum optavit Deus, 
unumquemquem amavit; unusquisque est necessarius ».?? 

66. In Genesis libro creationis narrationes, suum per figurae ac narra- 
tionis sermonem, altam de humana exsistentia et historica realitate doctri- 
nam complectuntur. Narrationes hae secum ferunt humanam exsistentiam 
tribus praecipuis vinculis niti, quae inter se arte coniunguntur, nempe cum 
Deo, cum proximo et cum terra. Iuxta Biblia, tres hae vitales necessitudines 
pessumdatae sunt, non modo extra, verum etiam intra nos. Haec fractio 
peccatum est. Convenientia inter Creatorem, humanitatem omnemque crea- 
tionem est deleta, cum Dei locum nos sumere voluissemus, haud agnoscentes 
nos finitas esse creaturas. Quod etiam naturam decepit mandati « subiciendi» 
terram (cfr Gn 1, 28) et «operandi et custodiendi» eam (cfr Gn 2, 15). Sie 
effectum est ut bene composita inter hominem et naturam necessitudo in 
contentionem conversa est (cfr Gn» 3, 17-19). Quapropter praestat ut con- 
gruentia, quam sanctus Franciscus Assisiensis una cum omnibus creaturis 
coluit, huius fracturae sanatio quaedam habita sit. Sanctus Bonaventura 
ait: Franciscus quodammodo «per universalem conciliationem ad singula 
refigurabat ad innocentiae statum»." Longe aliter hodie res se habet: in 
bellis, in diversis violentiae iniuriarumque speciebus, in debilioribus relictis, 
in adversus naturam incursibus peccatum omni sua delendi vi manifestatur. 

67. Deus non sumus nos. Terra nos praecedit nobisque data est. Id 


nobis dat copiam insimulationi respondendi, in doctrinam Hebraicam et 


Y Catechismus Catholicae Ecclesiae, 351. 

** Angelus Osnabrugae cum inhabilibus personis recitatus, 16 Novembris 1980: Insegnamenti VIL, 

christianam illatae: dictum est, a Genesis narratione sumpto initio, ubi ad 
«subiciendam» terram invitatur (cfr G» 1, 28), immoderato naturae usui 
sine lege obsecundari, cum ostendatur hominis dominatoris eversorisque 
effigies. Haec non est Bibliorum recta interpretatio ad Ecclesiae mentem. 
Quamvis sit verum nonnumquam christianos Seripturas haud recte esse 
interpretatos, hodie strenue abicere debemus, eo quod ad imaginem Dei 
creati simus et nobis munus sit commissum terram subiciendi, concludi pos- 
se nobis absolutum aliarum creaturarum dominatum tributum esse. Magni 
refert biblica scripta eorum in contextu legere, recta interpretatione, et 
recordari hominem ipsa invitare ut operetur et custodiat (cfr Gm» 2, 15) 
mundi paradisum. Cum «operari» significet terram confodere, arare vel 
agros colere, «custodire» autem significat protegere, tueri, praeservare, 
servare, vigilare. Id inter hominem et naturam mutua requirit responsalia 
officia. Quaeque communitas ex terrae bonitate omnia depromit ad victum 
necessaria, sed tueri etiam debet et studere ut eius fertilitas in futuras 
generationes producatur. Utique «Domini est terra» (Ps 24, 1), ad Eum 
pertinent «terra et omnia, quae in ea sunt» (Dt 10, 14). Idcirco Deus pro- 
hibet quominus absoluta proprietas vindicetur: « Terra quoque non veniet in 
perpetuum, quia mea est, et vos advenae et coloni mei estis» (Lv 25, 23). 

68. Coram terra, quae Dei est, responsalitas postulat ut homo, intellec- 
tu praeditus, observet naturae leges nec non subtiles inter huius mundi res 
aequabilitates, «quia ipse mandavit, et creata sunt; statuit ea in aeternum 
et in saeculum saeculi; praeceptum posuit, et non praeteribit» (Ps 148, 5b- 
6). Inde fit ut biblicae leges varias normas homini ferant, non modo quod 
ad alios homines spectat, verum etiam ad alia viventia: «Si videris asinum 
fratris tui aut bovem cecidisse in via, non subtrahes te [...]. Si ambulans per 
viam, in arbore vel in terra nidum avis inveneris et matrem pullis vel ovis 
desuper incubantem, non sumes eam de filiis» (Dt 22, 4.6). In hoc ordine, 
septimi diei requies non modo hominibus praebetur, verum etiam datur «ut 
requiescat bos et asinus» (Ex 23, 12). Sic intellegimus non ansam habere 
Biblia imperiosi anthropocentrismi, quippe qui ceteras creaturas neglegat. 

69. Dum recte rebus uti possumus, ad agnoscendum vocamur cetera 
viventia coram Deo sua ex natura valere atque «ea, sua mera exsistentia, Illi 
benedicunt Illumque glorificant»,* cum «laetetur Dominus in operibus suis» 


(Ps 104, 31). Suam propter unicam dignitatem atque quippe qui intellectu 


*I Catechismus Catholicae Ecclesiae, 2416. 

polleat homo ad creatum una cum aeternis eius legibus tuendum vocatur, 
quia «Dominus sapientia fundavit terram» (Prv 3, 19). Hodie leviter non 
asserit Ecclesia reliquas creaturas hominis bono prorsus subici proinde ac 
si in se ipsae non valeant ac nos eas nostro arbitratu adhibere possimus. 
Sie Germaniae Episcopi declaraverunt aliis de creaturis «dici posse eas 
prius esse quam esse utiles».? Catechismus directe prorsus instanterque de 
aberranti anthropocentrismo disputat: « Unaquaeque natura suam bonitatem 
et suam perfectionem possidet proprias [...]. Diversae creaturae, in suo esse 
proprio volitae, radium reverberant, unaquaeque suo modo, infinitae sa- 
pientiae et infinitae bonitatis Dei. Hac de causa, homo bonitatem propriam 
uniuscuiusque creaturae revereri debet, ut usus rerum vitetur inordinatus ».*? 

70. In Cain et Abel narratione animadvertimus aemulationem ad 
summam iniuriam patrandam adversus fratrem Cain compulisse. Quod vero 
necessitudinem violavit quae Deo erat cum Cain et Cain cum terra, ex qua 
eiectus est. Hic eventus per turbidum inter Deum et Cain colloquium sum- 
matim est narratus. Deus ait: «Ubi est Abel frater tuus?». Cain dicit se id 
nescire et Deus rursus: «Quid fecisti? Vox sanguinis fratris tui clamat ad me 
de agro. Nunc igitur maledictus eris procul ab agro» (Gn 4, 9-11). Si colendi 
studium atque aequam necessitudinem servandi cum proximo neglegitur, 
quem curare et custodire debeo, interior consortio mecum, cum aliis, cum 
Deo et terra deletur. Cum omnes hae necessitudines negleguntur, cum iustitia 
lam terram non habitat, Biblia dicunt vitam in discrimine versari. Hoc nos 
docet Noe narratio, cum minatus est Deus homines delere propter conti- 
nuatam eorum inhabilitatem ad vivendum secundum iustitiam ac pacem: 
«Finis universae carnis venit coram me; repleta est enim terra iniquitate a 
facie eorum» (Gn 6, 13). In his tam vetustis narrationibus, praeclaro sym- 
bolismo refertis, praesens mens iam continebatur: omnia implicari, atque 
certam curam nostrae sane vitae nostraeque necessitudinis cum natura, a 
fraternitate, iustitia et erga alios probitate separari non posse. 

"1. Tametsi «multa malitia hominum esset in terra» (Gn 6, 5) et «pae- 
nituit Dominum quod hominem fecisset» (Gn 6, 6), tamen per Noe, qui 
integer iustusque manebat, decrevit Deus salutis viam facere. Tali modo 


hominibus facultatem dedit novum sumendi initium. Unus probus sufficit 


9 CoNFERENTIA EPISCOPORUM GERMANIAE, Zukunft der Schópfung — Zukunft der Menschheit. Erklürung 
der Deutschen Bischofskonferenz zu Fragen der Umwelt und der Energieversorgung, IL, 2, Bonn, 1980. 
5 Catechismus Catholicae Ecclesiae, 339. 

homo ut spes adsit! Biblica traditio palam statuit hanc restitutionem secum 
ferre ordines iterum detectos ac servatos, qui Creatoris manu in natura sunt 
insculpti. Id, exempli gratia, in Shabbath lege conspicitur. Deus «requievit 
die septimo ab universo opere» (Gn 2, 2). Israel praecepit Deus ut octavo 
quoque die, Shabbath, requietis dies haberetur (cfr Gn 2, 2-3; Ex 16, 23; 
20, 10). Ceterum sabbaticus etiam annus Israel eiusque terrae est statutus, 
octavo quoque anno (cfr Lv 25, 1-4), quo tempore terra prorsus quiescebat, 
neque serebatur et colligebantur solummodo ad victum et hospites alendos 
necessaria (cfr Lv 25, 4-6). Tandem septem hebdomadis annorum, id est 
undequinquaginta annis, exactis, Iubilaeum celebrabatur, annus universalem 
ad veniam et «remissionem in terra cunctis habitatoribus eius» (Lv 25, 10). 
Hae progredientes leges aequabilitatem et aequitatem in necessitudinibus 
praestabant quae erant homini cum ceteris hominibus et terra, ubi vivebat 
et operabatur. Sed eodem tempore agnoscebatur terrae donum una cum 
fructibus ad omnem populum pertinere. Qui terram colebant ac tuebantur, 
eius fructus communicare debebant, peculiarem in modum cum pauperibus, 
viduis, pupillis et advenis: « Cum messueris segetes terrae tuae, non tondebis 
usque ad marginem agri tui nec remanentes spicas colliges. Neque in vinea 
tua racemos et grana decidentia congregabis, sed pauperibus et peregrinis 
carpenda dimittes» (Lv 19, 9-10). 

72. Psalmi hominem subinde concitant ad Deum creatorem laudandum: 
«Qui expandit terram super aquas, quoniam in aeternum misericordia eius» 
(Ps 136, 6). Sed alias quoque creaturas ad laudem invitant: «Laudate eum, 
sol et luna, laudate eum, omnes stellae lucentes. Laudate eum, caeli caelo- 
rum et aquae omnes, quae super caelos sunt. Laudent nomen Domini, quia 
ipse mandavit, et creata sunt» (Ps 148, 3-5). Non modo per Dei potentiam 
sumus, verum etiam coram Eo et cum Eo. Idcirco nos Eum adoramus. 

13. Prophetarum scripta in difficilioribus condicionibus ad vim inve- 
niendam invitant per omnipotentis Dei contemplationem, qui universum 
creavit. Infinita Dei potentia non efficit ut eius paterna lenitas devitetur, 
quia in Eo affectio et vis iunguntur. Re quidem vera omnis sana spiritalitas 
vult eadem opera divinum amorem recipere et fiducialiter Dominum adora- 
re infinitam eius ob potentiam. Apud Biblia in liberando et salvando idem 
Deus est qui in universo creando, atque hae duae divine agendi rationes 
arte et indissolubili modo nectuntur: «Heu, Domine Deus, ecce tu fecisti 
caelum et terram in fortitudine tua magna et in brachio tuo extento; non 


erit tibi difficile omne verbum [..] Et eduxisti populum tuum Israel de 

terra Aegypti in signis et in portentis» (Jer 32, 17.21). «Deus sempiternus 
Dominus, qui creavit terminos terrae; non deficiet neque laborabit, nec 
est investigatio sapientiae eius, qui dat lasso virtutem et invalido robur 
multiplieat» (/s 40, 28b-29). 

74. Experta Babiloniae servitus spiritale discrimen attulit quod effecit 
ut altior fides in Deo fieret, cum suam creatricem omnipotentiam liquidius 
manifestaret, populum hortaturus ut spem in sua infelici condicione denuo 
inveniret. Saeculis post, aliis exstantibus probationibus persecutionibusque, 
cum Romanum Imperium suum absolutum dominatum intulisset, solacium 
spemque reppererunt fideles, suam fiduciam in Deo omnipotenti augentes, 
atque canebant: «Magna et mirabilia opera tua; iustae et verae viae tuae!» 
(Apc 15, 3). Si Deus ex nihilo creare universum potuit, in hoc mundo agere 
quoque potest atque omnes mali species vincere. Quocirca iniustitia invicta 
non est. 

75. Spiritalitatem tueri non possumus quae omnipotentem Deum crea- 
toremque obliviscitur. Hoc modo alias mundi potestates adoraremus aut Do- 
mini locum occuparemus, vel studentes realitatem ab Eo creatam proculcare, 
haud fines agnoscentes. Rectior ratio hominem in proprio loco collocandi et 
finem imponendi eius postulationi, ad quam absolute terram vult dominari, 
tum datur, cum Patris creatoris unicique mundi domini effigies rursus ob 
oculos habetur, quia aliter, realitati proprias leges propriaque commoda 


imponere usque homo contendet. 


III. UNIVERSI MYSTERIUM 


76. AdlIudaicam christianam traditionem «creatio» plus est quam natu- 
ram dicere, quandoquidem Dei amoris consilium complectitur, ubi singulae 
creaturae valent et significantur. Natura saepenumero complexio habetur 
quaedam, quae pensatur, comprehenditur agiturque, at creatio ut donum 
tantum intellegi potest, quod de patenti omnium Patris manu manat, sicut 
illuminata amore realitas quae ad universalem communionem nos congregat. 

T7. «Verbo Domini caeli facti sunt» (Ps 33, 6). Sie nobis ostenditur 
mundum a quadam deliberatione proficisci, haud chao casuve, et id magis 
eum elevat. Libera est electio in creatrice voce significata. Universum non 
ortum est per quandam omnipotentiam ad arbitrium agentem, per vim 
demonstratam vel per sui affirmandi studium. Creatio ad amoris genus 


spectat. Dei amor praecipua est totius creati ratio: «Diligis enim omnia, 

quae sunt, et nihil odisti eorum, quae fecisti; nec enim, si odisses, aliquid 
constituisses» (Sap 11, 24). Sic Patris affectio in unamquamque creaturam 
recidit, cui in mundo tribuit locum. Quin immo caduca vita illius qui ina- 
nior est amatur, atque paucis illis exsistentiae momentis eum suo affectu 
Ipse complectitur. Sanctus Basilius Magnus ait esse Creatorem etiam «sine 


invidia bonitatem», 


et Dantes Aligherii de amore «qui solem ceteras et 
stellas movet» est locutus. Quapropter a creatis operibus ascenditur «ad 
eius amabilem misericordiam ».*? 

78. Eodem tempore mythicam rationem de natura detraxit Iudaica 
christiana schola. Licet suum ob splendorem suamque immensitatem haud 
desita sit admiratione affici, nota divina ei iam non tributa est. Hac ra- 
tione nostrum officium pro ea ultra confirmatur. Ad naturam regressus 
incommodo hominis libertatis ac responsalitatis accidere non potest, qui 
pars est mundi quique proprias facultates colere debet ad eum tuendum 
eiusque vires explicandas. Si praestantiam et naturae debilitatem, et eadem 
opera facultates agnoscimus, quas tribuit nobis Creator, id hodie nobis dat 
copiam finem recenti opinationi imponendi de infinito rerum progressu. 
Debilis mundus, perinde aec homo, cui curam eius commisit Deus, nostrum 
intellectum percontatur, ut agnoscamus quomodo dirigere, colere et conti- 
nere nostram potestatem debeamus. 

79. Hoc in universo, qui patentibus systematibus, inter se commu- 
nicantibus, componitur, innumera necessitudinis participationisque genera 
reperire possumus. Quod efficit ut cogitemus universitatem ad Dei trans- 
cendentiam patere, intra quam evolvitur. Fides sinit ut sensum arcanamque 
pulchritudinem illius accidentis rei interpretemur. Hominis libertas aliquid 
ad certam progressionem prudenter conferre potest, attamen nova quoque 
damna, novas aegritudinis causas et verae regressionis momenta addere 
potest. Id commoventem gravemque humanam historiam efficit, quae pa- 
rere valet aut florentem liberationem, incrementum, salutem amoremque 
aut procedentem occasum et mutuam dissolutionem. Itaque Ecclesia cum 
operam dat ut in memoria teneatur curandae naturae officium, tum simul 


«ante omnia hominem servare debet contra ipsius exstinctionem ».*' 


* Hom. in Hexaemeron, 1l, 2: PG 29,9. 

55 Divina Comoedia, Paradisus, cantus XXXIII, 145. 

*5 BgxEDICTUS XVI, Catechesis (0 Novembris 2005), 3: Insegnamenti 1 (2005), 768. 
* [p. Litt. enc. Caritas in veritate (29 Iunii 2009), 51: AAS 101 (2009), 687. 

80. Nihilominus, Deus, qui nobiscum agere nostraque opera uti cupit, 
aliquid boni ex malis a nobis patratis depromere potest, quoniam «Spiritus 
Sanctus infinitam excogitandi habet vim, divinae mentis propriam, quae 
humanas vicissitudines vel complexiores et impenetrabiliores expedire va- 
let».5* Quodammodo se Ipse finire voluit, cum mundum progressione indi- 
gentem crearet, ubi complura, quae nos mala, pericula vel doloris originem 
putamus, ad parturientis reapse dolores attinent, qui nos cum Creatore ad 
cooperandum incitant.? Ipse in intimis omnium rerum praesens est, haud 
suae creaturae auferens autonomiam, et etiam istud terrestribus realitati- 
bus legitimam autonomiam praestat.? Dei haec praesentia, quae efficit ut 
quidquid est maneat et augeatur, est continuatio «actionis qua dat esse ».?! 
Dei Spiritus universum virtutibus replevit, quae sinunt ut ex ipso rerum 
gremio semper aliquid novi germinare possit: « Unde patet quod natura nihil 
est aliud quam ratio cuiusdam artis, scilicet divinae, indita rebus, qua ipsae 
res moventur ad finem determinatum: sicut si artifex factor navis posset 
lignis tribuere, quod ex se ipsis moverentur ad navis formam inducendam ».? 

81. Homo, quamvis progressionis processus secum ferat, novitate 
quadam fruitur, quae aliorum systematum patentium evolutione plane ex- 
plieari non potest. Unusquisque nostrum in se personali identitate pollet, 
ut dialogum instituere cum ceteris et cum Deo ipso valeat. Cogitandi fa- 
cultas, ratiocinatio, vis creatrix, interpretatio, artis opus et ceterae pri- 
migeniae facultates quandam demonstrant singularitatem, quae physicam 
biologicamque provinciam praetergreditur. Qualitatis novitas quae cuiusdam 
rei personalis ortum intra materialem universum complectitur, directam 
Dei actionem, vocationem peculiarem ad vitam nec non ad necessitudinem 
cuiusdam «Tu» cum altero «tu» requirit. A biblicis scriptis sumpto initio, 
hominem consideramus velut subiectum, qui ad obiecti genus haudquaquam 
redigi potest. 

82. Error tamen quoque esset si arbitraremur cetera viventia mera 


obiecta esse consideranda, quae suo nutu arbitratuque homo moderaretur. 


55 JOANNES PAULUS II, Catechesis (24 Aprilis 1991), 6: Insegnamenti 14/1 (1991), 856. 

? Catechismus docet Deum progredientem mundum creare voluisse usque ad eius postremam 
perfectionem atque id imperfectionis malique physici praesentiam implicare: cfr Catechismus Catholicae 
Ecclesiae, 310. 

9* Ofr Coxc. OEcux. Var. II, Const. past. de Ecclesia in mundo huius temporis Gaudium et spes, 36. 

9! 'THoMAs AQUINAS, Summa Theologiae I, q. 104, art 1, ad 4. 

*?? Tp., In octo libros Physicorum Aristotelis expositio, Lib. IL, lectio 14, n. 8. 

Cum natura proponitur et consideratur solummodo lucri emolumentique 
obiectum, inde oriuntur gravia societati consectaria. Cogitatio, quae fortioris 
arbitrium roborat, infinitas inaequalitates, iniustitias et violentiam apud 
maiorem hominum partem iuvit, cum opes qui primus advenerit arripiat 
aut is qui plus polleat: omnia capit victor. Concordiae, iustitiae, fraternitatis 
pacisque effigies quam Iesus proponit ab hoc exemplari prorsus abhorret, 
quod ipse sic significabat, illius temporis consideratis potestatibus: «Scitis 
quia principes gentium dominantur eorum et, qui magni sunt, potestatem 
exercent in eos. Non ita inter vos, sed quicumque voluerit inter vos magnus 
fieri, erit vester minister» (Mt 20, 25-26). 

83. Universi itineris meta in plenitudine est Dei, quam iam attigit 
Christus resuscitatus, universalis maturitatis cardo.? Hoc modo aliud ad- 
dimus argumentum ad tyrannicum arbitrariumque dominatum hominis in 
alias creaturas repellendum. Novissimus finis aliarum creaturarum nos non 
sumus. At omnes una nobiscum procedunt ac per nos, ad communem me- 
tam, quae est Deus, in transcendenti plenitudine, ubi Christus resuscitatus 
cuncta complectitur et collustrat. Homini namque, intellectu et amore fruenti 
atque Christi plenitudine pellecto, munus imponitur omnes creaturas ad 


Creatorem perducendi. 


IV. OMNIUM CREATURARUM NUNTIUS 
IN TOTIUS CREATI CONGRUENTIA 


84. Cum instamus dicentes imaginem Dei esse hominem, hoc non pa- 
titur ut obliviseamur unamquamque creaturam suas agere partes ac nullam 
supervacaneam esse. Omnis materialis universus de Dei amore deque Eius 
immensa erga nos affectione loquitur. Solum, aqua, montes, omnia sunt Dei 
blanditia. Propriae amicitiae cum Deo historia in quodam geographico loco 
usque succrescit, qui perquam personale fit signum, atque in unoquoque 
nostrum memoria residet locorum, permultum iuvantium. Qui in montibus 
adolevit, vel puer prope rivum sedebat potaturus, vel in sui suburbii platea 
ludebat, cum ad ea loca redit, animadvertit ad propriam reciperandam 


identitatem se vocari. 


9 Hoc in prospectu scripta P. Teilhard de Chardin locantur; cfr PAuLvs VI, Sermo in officina chemi- 
ca-medicamentaria (24 Februarii 1966): Insegnamenti 4 (1966), 992-993; IoANNEs PauLus II, Epistula 
reverendo P. Georgio V. Coyne missa (1 Iunii 1988): Insegnamenti 11/2 (1988), 1715; BENEDICTUS XVI, 
Homilia in Vesperis Augustae Praetoriae celebratis (24 Iulii 2009): Insegnamenti 5/2 (2009), 60. 

85. Pulcherrimum librum scripsit Deus, «cuius litteras exarat multi- 
tudo ereaturarum in universo praesentium ».* Episcopi Canadienses probe 
edixerunt nullam creaturam extra hane Dei manifestationem esse: «Ex 
amplissimis prospectibus ad minimam vitae formam, natura mirationem 
reverentiamque indesinenter concitat. Ipsa est proinde continuata rerum 
divinarum revelatio ».? Taponienses Episcopi sua pro parte, quaedam per- 
moventia pronuntiaverunt: «Omnem creaturam percipere, suae exsistentiae 
canentem hymnum, laetanter est vivere in Dei amore ac spe». Haec creati 
contemplatio efficit ut omnium rerum ope quandam doctrinam detegamus, 
quam nobiscum communicare Deus vult, quia «credenti creatum contemplari 
est etiam nuntium auscultare, vocem inopinatam silentemque audire».? Di- 
cere possumus «iuxta ipsam revelationem, quam Sacra Scriptura continet, 
datur utique divina manifestatio in fulgenti sole nec non vesperascente 
caelo». Huic manifestationi animum intendens, homo se ipsum agnoscere 
discit, ad ceteras creaturas relatum: «Ego me ostendo mundum ostendens: 
meam vestigo sacram indolem, cum eandem mundanam serutor ».? 

86. Universum totum, suis multiplicibus vinculis, clarius inexhaustas 
Dei divitias exhibet. Sanctus Thomas Aquinas sapienter significavit «ex 
intentione primi agentis» multiplicitatem varietatemque manare, Qui voluit 
«ut quod deest uni ad repraesentandam divinam bonitatem, suppleatur ex 
alia», quia eius bonitas «per unam creaturam sufficienter repraesentari 
non potest».9 Quapropter rerum varietatem ipsarum in multiplicibus im- 
plicationibus percipere debemus.?? Itaque liquidius intelleguntur pondus ac 
sensus cuiusque creaturae, si intra totum Dei consilium ea consideratur. Id 
docet Catechismus: « Creaturarum interdependentia a Deo est volita. Sol et 
luna, cedrus et flosculus, aquila et passer: spectaculum earum diversitatum 


et inaequalitatum innumerarum significat, nullam e creaturis sibi ipsi suffi- 


** ToANNES PAULUS II, Catechesis (30 Ianuarii 2002): Insegnamenti 25/1 (2002), 140. 

9? CoNFERENTIA EPISCOPORUM CATHOLICORUM CANADIAE, COMMISSIO DE REBUS SOCIALIBUS, Epistula pasto- 
ralis You Love All That Exists... All Things Are Yours, God, Lover of Life (& Octobris 2003), 1. 

95 CoNFERENTIA EPISCOPORUM CATHOLICORUM IAPONIENSIUM, Fieverence for Life. A Message for the Twen- 
ty-First Century (1 Ianuarii 2001), 89. 

9^ IoANNES PAULUS II, Catechesis (26 Ianuarii 2000), 5: Insegnamenti 23/1 (2000), 123. 

** Tp. Catechesis (2 Augusti 2000), 3: Insegnamenti 23/2 (2000), 112. 

** Paur RicoEun, Philosophie de la volonté. 2. Finitude et Culpabilité, Paris 2009, 216. 

9 Summa Theologiae I, q. 47, art. 1. 

9 Ibid. 

5? Ofr Ibid., art. 2, ad. 1; art. 3. 

cere. Illae non exsistunt nisi in dependentia aliarum ab aliis, ut se mutuo 
compleant in servitio aliarum ad alias ».9? 

87. Cum illud cognitum est Deum ex omnibus quae sunt referri, deside- 
rium experitur cor per omnes creaturas et una cum iis Dominum adorandi, 


ut in pulcherrimo sancti Francisci Assisiensis hymno manifestatur: 


«Laudatus sis, mi Domine, 

cum universa creatura tua, 

principaliter cum domino fratre sole, 

qui est dies, et illuminas nos per ipsum. 

Et ipse est pulcher et irradians magno splendore; 
de te, Altissime, profert significationem. 
Laudatus sis, mi Domine, 

propter sororem lunam et stellas, 

quas in caelo creasti claras et pretiosas et pulchras. 
Laudatus sis, mi Domine, propter fratrem ventum 
et propter aérem et nubes 

et serenitatem et omne tempus, 

per quod das tuis creaturis alimentum. 

Laudatus sis, mi Domine, 

propter sororem aquam, 

quae est perutilis et humilis et pretiosa et casta. 
Laudatus sis, mi Domine, 

propter fratrem ignem, 

per quem noctem illuminas, 

et ipse est pulcher et iucundus 

et robustus et fortis».9! 


88. Brasilienses Episcopi planius exposuerunt omnem naturam, prae- 
ter quam quod Deum manifestat, locum esse Eius praesentiae. In cunctis 
creaturis Eius vivificans Spiritus habitat, qui ad necessitudinem cum Eo 
instaurandam nos vocat. Praesentia haec reperta in nos «virtutum oeco- 
logicarum »*9 progressionem concitat. Sed cum haec asserimus, non est obli- 
viscendum infinitam esse longinquitatem, huius mundi res Dei plenitudinem 


non habere. E contrario neque creaturis prodessemus, cum earum proprium 


53 Catechismus Catholicae Ecclesiae, 340. 

5 Canticum fratris solis, 3-8. 

59 Ofr CoNFERENTIA NarroNALis EPiscoPoRuM BnasILIAE, A Igreja e a questáo ecológica, 1992, 53-54. 
55 Tbid., 61. 

verumque locum non agnosceremus, ac iniuria ex iis id quaereremus, quod 


earum tenuitas praestare non posset. 


V. UNIVERSALIS COMMUNIO 


89. Huius mundi creaturae bonum sine domino considerari non pos- 
sunt: «Tua sunt, Domine, qui amas animas» (Sap 11, 26). Hoc posito, nobis 
persuaderi debet, cum ab eodem Patre creati simus, nos omnes universi 
partes invisibilibus vinculis vinciri et quandam efficere universalem fami- 
liam, praestabilem quandam communionem, quae ad sacram observantiam, 
amabilem humilemque nos compellit. Memorare cupimus «tam arte Deum 
cireumiacienti mundo nos sociare, ut solum, in solitudinem conversum, mor- 
bus unicuique habeatur, atque quampiam amissam speciem veluti quandam 
amputationem conqueri possimus ».9" 

90. Hoc non sibi vult omnia viventia inter se aequari et homini pecu- 
liare illud bonum demere, quod eadem opera formidandam responsalitatem 
complectitur. Ne consecrationem quidem terrae sibi vult, quae nos officio 
cooperationis cum ea et tutelae item ipsius debilitatis exuit. Haec cogitata 
novas inaequalitates efficient ad realitatem vitandam, quae nos interrogat.9? 
Animadvertitur nonnumquam ardor personae humanae quodvis privilegium 
negandi, atque pro aliis speciebus decertatur, quod non efficimus tuendae 
inter homines paris dignitatis gratia. Verum quidem est dandam esse ope- 
ram ne alia viventia inconsulto tractentur. At potissimum permovere nos 
debent permagnae iniquitates quae inter nos sunt, quandoquidem toleramus 
nonnullos digniores considerari quam alios. Non iam animadvertimus quos- 
dam in ignobilem miseriam delabi, nulla reali data progrediendi facultate, 
dum alii nesciunt quidem suis de bonis quid faciant; sua coniecta de praes- 
tantia gloriantur atque talis est eorum bonorum profusio, quae sine orbis 
eversione dilatari non possit. Admittere re pergimus nonnullos se ceteris 
putare humaniores, proinde quasi ortu maioribus iuribus fruantur. 

91. Sensus intimae coniunctionis cum reliquis naturae rebus germanus 
esse non potest, si eodem tempore in corde desunt lenitas, miseratio atque 
in homines sollicitudo. Patet incongruentia illius qui adversus animalium pe- 
riturorum commercium pugnat, sed pro personarum commercio indifferens 


est, pauperes neglegit, vel est promptus ad alium hominem, sibi ingratum, 


5 Adhort. ap. Evangelii gaudium (24 Novembris 2013), 215: AAS 105 (2013), 1109. 
58 Ofr BENEDICTUS XVI, Litt. enc. Caritas in veritate (29 Iunii 2009), 14: AAS 101 (2009), 650. 

delendum. Quod sensum pro ambitu decertandi in discrimen adducit. Haud 
easu in hymno quo per creaturas Deum laudat, sanctus Franciscus hanc 
sententiam addit: «Laudatus sis, mi Domine, propter illos, qui dimittunt 
propter tuum amorem ». Omnia coniunguntur. Idcirco de ambitu sollicitudo 
requiritur, quae cum sincero in homines amore nectitur atque cum conti- 
nuato studio erga societatis quaestiones. 

92. Ceterum, cum ad universalem communionem patet cor, nihil ac 
nemo a tali fraternitate distrahitur. Quocirca verum quoque est neglegen- 
tiam vel immanitatem adversus alias huius mundi creaturas quodammodo 
in homines tractandos semper recidere. Cor unum est atque eadem miseria, 
quae ad animal vexandum inducit, mox in aliis convenientibus personis 
manifestabitur. Quodvis cuiuslibet creaturae tormentum « humanae dignitati 
est contrarium ».? Personae putari non possumus quae vere amant, si ex 
nostris studiis realitatis partem detrahimus: «Pax, iustitia et creati tutela 
tres sunt res inter se prorsus cohaerentes, quae separari non possunt, ita 
ut seiunctim considerentur, nisi ad extenuatam rationem cogitandi denuo 
perveniatur». Omnia inter se conexa et apta sunt, atque nos omnes ho- 
mines ut fratres sororesque in mira quadam peregrinatione coniungimur, 
amore devincti, quem in unamquemque creaturam Deus infundit, et qui nos 
in vieem coniungit, blando affectu, fratri soli, sorori lunae, fratri flumini 


ae matri terrae. 


VI. BONA CUNCTIS COMMUNICANTUR 


93. Hodie inter credentes ac non credentes convenit terram potissimum 
commune esse patrimonium, cuius fructus omnium commoditati destina- 
ri debent. Credentibus est id fidelitatis aliquid erga Creatorem, quoniam 
pro omnibus creavit mundum Deus. Quapropter cuncta oecologica tractatio 
propositum sociale complecti debet, quod praecipua debiliorum servet iura. 
Quod privata proprietas postferatur bonis cunctis destinatis, ideoque ius 
universale habetur eis fruendi, exstat «aurea regula» socialis actionis atque 
«primum principium rei ethicae socialis »." Christiana traditio numquam ab- 
solutum inviolabileque agnovit ius privatae proprietatis, atque sociale munus 


extulit cuiusvis privatae proprietatis generis. Sanctus Ioannes Paulus II hanc 


5$ Catechismus Catholicae Ecclesiae, 2418. 

?' CoNrFERENTIA EPrscoPonuM DowtNICIANORUM, Epistula pastoralis Sobre la relación del hombre con la 
naturaleza (21 Ianuarii 1987). 

"! [oANNES PAULUS II, Litt. enc. Laborem exercens (14 Septembris 1981), 19: AAS 73 (1981), 626. 

doctrinam graviter in memoriam revocavit: «Deus terram dedit universo hu- 
mano generi ut ea omnia huius membra sustentaret, nullo excluso nullo an- 
teposito ».? Densa graviaque sunt verba. Idem liquidius adfirmavit: «Nec vere 
dignum homine esset genus progressionis, quod hominis iura, personam, 
societatem, oeconomiam et artem rei publicae administrandae, simulque 
Nationum et populorum iura non coleret nec proveheret».? Perlucide ex- 
planavit « Ecclesiam utique legitimum privatae proprietatis ius tueri, at nec 
minore perspicuitate docere in omni privata proprietate inesse sociale offi- 
cium, quoniam bona generali proposito inserviunt, quam eis dedit Deus ».^ 
Idcirco ait «non ad Dei consilium pertinere hoc donum ministrare ita ut 
eius beneficia tantummodo in utilitatem paucorum recidant».? Hoc iniquas 
consuetudines alicuius humanitatis partis in grave discrimen adducit." 

94. Dives ac pauper eadem dignitate fruuntur, quia «utriusque opera- 
tor est Dominus» (Prev 22, 2), «pusillum et magnum ipse fecit» (Sap 6, '7), 
et «solem suum oriri facit super malos et bonos» (Mt 5, 45). Ex quo id re 
similiter consequitur quod Paraguaiani Episcopi edixerunt: « Quisque agrico- 
la naturali fruitur iure congruam agri partem possidendi, ubi suam domum 
exstruere, se operando suamque familiam sustentare atque suam aetatem 
tuto agere possit. Tale ius praestari oportet ut eius usus non sit vanus sed 
realis. Quod, praeter proprietatis titulum, secum fert agricolam instrumentis 
frui debere technicae educationis, pecuniarum commoditatibus, cautionibus 
et mercandi facultate »." 

95. Ambitus bonum est commune, totius humanitatis patrimonium, 
cuius omnes sunt responsales. Qui illius habet partem administrator est 
tantum in cunctorum beneficium. Si id non facimus, conscientiam pondere 
oneramus aliorum exsistentiam negandi. Ideireo Novae Zelandiae Episco- 
pi quaesiverunt quid significaret mandatum «non occides», cum «vicenae 
centesimae orbis populorum ita absumerent opes, ut pauperibus Nationibus 


futurisque generationibus victui necessaria abriperent».7? 


? Litt. enc. Centesimus annus (1 Maii 1991), 31: AAS 83 (1991), 831. 

? Litt. enc. Sollicitudo rei socialis (30 Decembris 1987), 33: AAS 80 (1988), 557. 

* Sermo ad indigenas agricolasque Mexicanos, Cuilapán (29 Ianuarii 1979), 6: AAS 71 (1979), 209. 

* Homilia in Missa celebrata pro agricolis Recifensibus, in Brasilia (1 Iulii 1980), 4: AAS 72 (1980), 926. 

6 Ofr Nuntius Diei Mundialis Pacis 1990, 8: AAS 82 (1990), 152. 

7^ CoNFERENTIA EPISCOPORUM PARAGUAIANORUM, Epistula pastoralis El campesino paraguaso y la lie- 
rra, (12 Iunii 1983), 2, 4, d. 

75 CoNFERENTIA EPIscoPORUM NOVAE ZELANDIAE, Statement on Environmental Issues, Wellington (1 
Septembris 2006). 

VIL. IESU CONTUITUS 


96. Biblicam fidem in Deum creatorem sibi sumit Iesus et praecipuum 
quiddam extollit: Deus est Pater (cfr Mt 11, 25). Cum suis colloquens dis- 
cipulis, eosdem ad paternam necessitudinem agnoscendam invitabat, quam 
Deus omnibus cum suis creaturis habet, atque ipsis moventi blandimento 
memorabat quomodo suos ob oculos unaquaeque earum magnum habeat 
pondus: «Nonne quinque passeres veneunt dipundio? Et unus ex illis non est 
in oblivione coram Deo» (Lc 12, 6). «Respicite volatilia caeli, quoniam non 
serunt neque metunt neque congregant in horrea, et Pater vester caelestis 
pascit illa» (Mt 6, 26). 

97. Alios invitare ad pulchritudinem, in mundo praesentem, spectan- 
dam poterat Dominus, quandoquidem ipse subinde naturae proximus erat, 
quam magno affectu obstupefactus respiciebat. Cum quaeque terrae suae 
loca lustraret, pulchritudinem a Patre suo satam contemplabatur, et disci- 
pulos invitabat in rebus ad divinum nuntium agnoscendum: «Levate oculos 
vestros et videte regiones quia albae sunt ad messem» (Jo 4, 35). «Simile 
est regnum caelorum grano sinapis, quod accipiens homo seminavit in agro 
suo. Quod minimum quidem est omnibus seminibus; cum autem creverit, 
maius est holeribus et fit arbor» (Mt 13, 31-32). 

98. lesus plena cum creaturis concordia vivebat, et alii mirabantur: 
«Qualis est hic, quia et venti e£ mare oboediunt ei?» (Mt 8, 27). Non con- 
spiciebatur asceta a mundo seiunctus aut gratarum terrae rerum inimicus. 
De se ipse aiebat: «Venit Filius hominis manducans et bibens, et dicunt: 
"Ecce homo vorax et potator vini"» (Mt 1l, 19). Alienus erat a doctri- 
nis philosophicis quae corpus, materiam et huius mundi res spernebant. 
Attamen insani hi dualismi apud nonnullos christianos doctos annorum 
decursu magnum habuerunt pondus atque Evangelium depravarunt. Iesus 
suis manibus operabatur, cotidie materiam a Deo creatam tangens, ut eam 
gnarus artifex informaret. Nota est dignum maiorem eius vitae partem hoc 
munere esse peractam, in modica quadam exsistentia, nulla admiratione 
affecta: «Nonne iste est faber, filius Mariae?» (Mc 6, 3). Opus sic sanctifi- 
cavit eique ad nostrum provectum peculiare tribuit bonum. Sanctus Ioannes 
Paulus II docuit: «Homo igitur, laboris fatigationem una cum Christo pro 
nobis cruci affixo perferens, operatur quodam modo simul cum Dei Filio 


ad generis humani redemptionem ».?? 


? Litt. enc. Laborem exercens (14 Septembris 1981), 27: AAS 73 (1981), 645. 

99. Adchristiano more realitatem intellegendam, totius creationis sors 
ex Christi mysterio pendet, qui inde ab omnium rerum ortu adstat: «Omnia 
per ipsum et in ipsum creata sunt» (Col 1, 16).? Evangelii Ioannis prologus 
(1, 1-18) creatricem Christi operositatem ostendit, quippe qui sit divinum 
Verbum (Logos). At prologus hic admirationem movet eo quod asserit: « Ver- 
bum caro factum est» (Jo 1, 14). Trinitatis Persona in universum ereatum se 
immisit, suam sortem participans usque ad crucem. Inde à mundi origine, at 
peculiari modo ab incarnatione, Christi mysterium intra naturae realitatem 
tecte operatur, servans tamen eius autonomiam. 

100. Novum Testamentum non modo de terrestri lesu eiusque prorsus 
certa amabilique cum rebus necessitudine loquitur. Ipsum etiam resuscita- 
tum gloriosumque ostendit, in toto creato Eius per universalem dominatum 
praesentem: «In ipso complacuit omnem plenitudinem habitare et per eum 
reconciliare omnia in ipsum, pacificans per sanguinem crucis eius, sive quae 
in terris sive quae in caelis sunt» (Col 1, 19-20). Quod ad novissima tempora 
nos proicit, cum Filius omnia Patri tradet, «ut sit Deus omnia in omnibus» 
(4 Cor 15, 28). Tali modo, huius mundi ereaturae non iam ostenduntur sic- 
ut mera naturae realitas, quia Resuscitatus arcane eas involvit easque ad 
plenitudinis statum dirigit. Ipsi campi flores et aves quae stupens suos per 


oculos est contemplatus, nunc Eius lucida praesentia replentur. 


CAPUT TERTIUM 
HUMANA OECOLOGICI DISCRIMINIS RADIX 


101. Nihil nos iuvabit indicia describere, si oecologici discriminis hu- 
manam radicem haud agnoverimus. Adest modus hominis vitam actionemque 
intellegendi qui aberravit atque rebus contradicit usque ad eas corrumpen- 
das. Cur non possumus sistere ut de hoc cogitemus? Hac in consideratione 
proponimus ut praecipuum paradigma technocraticum inspiciamus atque 


locum quem in eo habet homo eiusque actio in mundo. 


I. TECHNOLOGIA: CREATRIX VIS ET POTESTAS 


102. Genus humanum novum aevum ingressum est ubi technologiae do- 
minium nobis binam optionem praebet. Heredes sumus duorum saeculorum 


in quibus ingentes series habentur mutationum in re technica: machina- 


*' Hane ob causam sanctus Iustinus loqui potuit de «Verbi seminibus» in mundo: cfr I7 Apologia 8, 
1-2; 13, 3-6: PG 6, 451-458; 467. 

mentum motorium vapore actum, ferrivia, telegraphum, electrica vis, au- 
tocinetum, aéroplanum, industriae chimicae, medicina hodierna, disciplina 
informatica ac recentiore tempore digitalis rerum commutatio, ars robotica, 
biotechnologiae et nanotechnologiae. Iustum est gaudere his progressibus 
et in animo excitari propter amplas facultates quas nobis important hae 
constantes novitates, quia «scientia et technologia sunt fructus mirabilis 
humanae operae creatricis a Deo datae».?! Naturam transformare utilitatis 
causa proprium est humani generis eius ab ortu, et hoc modo technica ars 
«hominis animum, qui ad quasdam materiales condiciones gradatim supe- 
randas tendit, patefacit».? Technologia finem imposuit plurimis malis qui 
hominem affligebant et coércebant. Magni aestimare debemus gratiasque 
agere pro technica progressione, praesertim in medicina, disciplina machi- 
nali et in nuntiis vulgandis. Quidni agnoscamus conatus multorum scientiae 
ac technicae cultorum qui reppererunt optiones pro tolerabili progressione? 

103. Bene ordinata technoscientia non solum res magni pretii revera 
efficere potest ut melior reddatur humanae vitae qualitas, incipiendo a 
domesticis rebus usque ad magna vehicula, pontes, aedificia, publica loca. 
Pulchrum etiam gignere valet atque hominem materiali mundo involutum ad 
pulchritudinis ambitum proicere. Num negari potest aéroplani aut quorun- 
dam caeliscalpiorum species? Sunt quaedam picturae et musicae pretiosa 
opera per usum novorum technicorum instrumentorum effecta. Hoc modo 
& pulchritudinis artificis desiderio nec non ab illo qui eam contemplatur 
pulchritudinem ad quandam vere humanam plenitudinem pervenitur. 

104. Attamen ignorare non possumus atomicam vim, biotechnologiam, 
disciplinam informaticam, ipsius nostri DNA, compendiariis litteris sic appel- 
lati, cognitionem aliasque facultates quas acquisivimus, nobis formidandum 
imperium praebere. Quin immo, iis qui cognitionem detinent ac praesertim 
ea utendi dominatum oeconomicum, eae permagnum dominationem prae- 
bent super totum humanum genus superque mundum universum. Homines 
numquam tale imperium super se ipsi habuerunt, atque nulla cautio datur 
eos bene illud adhibituros, in primis si consideratur quomodo illo utantur. 
Satis est recordari pyrobolos atomicos vicesimo ipso saeculo deiectos tam- 


quam magnam technologiae ostentationem a Nazistis ceterisque tyrannicis 


5! [oANNES PAULUS IL, Allocutio ad mathematicarum et naturalium scientiarum cultores habita, Hiro- 
simae (25 Februarii 1981), 3: AAS 73 (1981), 422. 
*' BENEDICTUS XVI, Litt. enc. Caritas in veritate (29 Iunii 2009), 69: AAS 101 (2009), 702. 

regiminibus effectam ad innumeros homines necandos, nec obliviscendum 
est hodie ad bellum praesto esse instrumenta magis magisque mortifera. 
Cuius est cuiusque in manus potest incidere tantum imperium? Perniciosum 
est periculum ne illud ad parvam humani generis partem pertinere possit. 

105. Facile creditur «quodlibet potestatis incrementum utique progres- 
sum constituere, securitatis augmentum, utilitatis, beneficii, vitalis vigoris, 
bonorum plenitudinis »,9? proinde ae si realitas, bonum et veritas sponte ema- 
nent ipsa ex technologiae et oeconomiae potentia. Attamen «homo hodiernus 
haud est paratus ad potentiam prudenter utendam»,** quoniam immensum 
technologiae incrementum non comitabatur humanae personae progressio, 
quod ad responsalitatem, bona et conscientiam attinet. Quaeque aetas ex- 
colere studet quandam exiguam sui conscientiam suos agnoscendi limites. 
Hanc ob rationem fieri potest ut hodie genus humanum provocationum quae 
adsunt gravitatem haud percipiat, atque «facultas hominis imperium male 
adhibendi constanter augescit», cum «libertatis normae desunt, sed solum 
opinatae utilitatis securitatisque sunt necessitates». Homo non est plane 
liber. Libertas eius infirmatur cum ad caecas vires rationis expertes, proxi- 
mas necessitates, immodicum sui amorem, feritatem se tradit. Hoc sensu 
nudus est et expositus coram sua ipsa potestate quae usque crescit, nulla 
habens elementa ad eam continendam. Ei praesto esse possunt quaedam 
leves machinationes, tamen asserere possumus eum non habere prorsus so- 
lidam ethicam, culturam ac spiritalitatem quae revera ei praebeant limitem 


eumque intra clarum sui ipsius dominatum contineant. 


ILI. GLOBALIZATIO TECHNOCRATICI PARADIGMATIS 


106. Primaria quaestio alia est, adhuc altior: nempe modus quo re genus 
humanum technologiam suscepit eiusque progressionem una cum quodam 
paradigmale unius formae dimensionisque. Quo in paradigmate effertur con- 
ceptio subiecti quod progressive, in processu logico et rationali, comprehen- 
dit et sic possidet obiectum extrarium. Huiusmodi subiectum explicatur per 
methodum scientificam, cum conexa experimentatione, quae iam manifesta 
est quaedam possidendi, dominandi et transformandi technica. Est aeque ac 
Si subiectum sit coram rebus informibus quod omnino praesto est ut eius 


commodis aptentur. Semper homo naturam tractavit, sed longo tempore 


** RouaNo GuanpiNI, Das Ende der Neuzeit, Würzburg 1965, 87. 
** [biq., 8l. 
5» Tbid., 87-88. 

facultatibus ipsis rebus oblatis subvenit seseque accommodavit. De iis ac- 
cipiendis agebatur quae natura ipsa offerebat veluti manum porrigendo. E 
contra, nunc interest ut e rebus, quantum fieri potest, omnia extrahantur 
per hominis manus impositionem, qui ignorare aut oblivisci videtur res 
ipsas quas ante oculos habet. Quapropter homo et res cessaverunt sibi in 
amicitia auxiliari, et coeperunt vicissim inter se pugnare. Ab hoc facile trans- 
itur ad notionem incrementi sine finibus aut limitibus, quae tam excitavit 
peritos doctrinae oeconomicae, rei nummariae et technologiae. Hoc autem 
mendacium supponit bona terrae sine finibus praesto esse, quod ducit ad 
«eam exhauriendam» usque ad finem et ultra. Agitur de falsa coniectura, 
«exstare quantitatem sine limitibus energiae rerumque adhibendarum, ea- 
rum continuam regenerationem fieri posse atque perniciosos effectus pravi 
naturae usus facile superari posse ».*5 

107. Affirmare igitur possumus plurimas hodierni mundi difficultates 
oriri praesertim ex propensione, cuius haud semper conscii sumus, ad quam 
methodologia et technoscientiae incepta disponuntur secundum compre- 
hensionis paradigma quod personarum vitam ac societatis agendi rationem 
afficit. Huius exemplaris adhibiti effectus, ad omnem realitatem, humanam 
socialemque pertinentes, in ambitus degradatione reperiuntur, quae tamen 
signum est tantum reductionis motus qui humanam vitam societatemque 
afficit omnibus earum in rationibus. Agnoscere oportet res a technica factas 
indifferentes non esse, quoniam rete efficiunt quod demum vitae formas 
inducit et sociales possibilitates in commoda dirigunt certorum dominatus 
coetuum. Quaedam selectiones, quae mere instrumentales videntur, revera 
sunt selectiones quae ad socialis vitae genus attinent, quae ex voluntate 
explicatur. 

108. Cogitari nequit ut aliud paradigma culturale teneatur atque techni- 
ca ars adhibeatur uti tàmquam merum instrumentum, quia hodie paradigma 
technocraticum sic dominatur, ut perdifficile sit eius opes neglegere, et 
adhuc multo difficilius eius opibus uti, quin eius ratio nos non domine- 
tur. Contra culturam agit qui vitae formam seligit, sibi statuens quaedam 
incepta suscipere, quae saltem ex parte esse possint seiuncta a technica, 
ab eius impensis eiusque imperio quod omnia complectitur et ad gregem 
redigit. Re quidem vera technica sibi proponere solet ut ne aliquid extra 


eius strictissimam logicam maneat, et «homo qui eius primas sustinet partes 


35 PowrIFICIUM CONSILIUM DE IUSTITIA ET PACE, Compendio della Dottrina Sociale della Chiesa, 462. 

scit eam ad extremum minime dirigi ad utilitatem nec beneficium, sed ad 
dominationem; dominationem quidem strictissimo verbi adhibito sensu ».*' 
Quapropter ille «conatur tam naturae quam humanae vitae elementa com- 
plecti». Extenuantur sic facultas decernendi, verior libertas et optivae 
hominum creatricis operae locus. 

109. Paradigma technocraticum tendit ad suum imperium etiam super 
oeconomiam et rem politicam exercendum. Oeconomia omnem technologi- 
cam progressionem recipit ut lucrum consequatur, nulla habita attentione 
ad negativa consectaria hominibus quae evenire possunt. Res nummaria 
realem oeconomiam demergit. Nihil à discrimine pecuniario mundiali ho- 
mines didicerunt ac perquam lente ab ambitali detrimento. In quibusdam 
coetibus asseritur hodiernam oeconomiam atque technologiam soluturas esse 
omnes ambitus quaestiones, eodem modo ac asseritur, per sermonem haud 
academicum, famis inopiaeque in mundo quaestiones solutum iri utique per 
mercati augmentum. Non agitur de quadam re theoriarum oeconomicarum, 
quas fortasse hodie nemo defendere audet, sed de earum ocollocatione in 
activa oeconomiae progressione. Qui illud verbis non affirmant, sustinent 
hoc factis, cum haud solliciti videntur de aequa productionis extensione, di- 
vitiarum meliore distributione, responsali ambitus cura vel futurarum gene- 
rationum iuribus tuendis. Suis quidem moribus confirmant sibi maxima lucra 
consequenda sufficere. Solus tamen mercatus integram humanam progres- 
sionem socialemque inclusionem non praestat.?? Interea homines «fruuntur 
quadam specie sumptuosi et immoderati superprogressus qui improbanda 
ratione adversatur permanenti infrahumanae egestatis condicioni», dum 
non satis celeriter apparantur institutiones oeconomicae et normae sociales 
quae pauperioribus subinde ad fundamentales opes accedere sinant. Denique 
non satis intellegitur quae sint altiores hodiernarum inaequalitatum radi- 
ces, quae cum directione coniunguntur, finibus, sensu socialique contextu 
technologici et oeconomici incrementi. 

110. Singulare technologiae studium secum fert magnam difficultatem 
cernendi totam rem. Scientiarum fragmentatio tum suum explet munus 
cum certas consequitur applieationes, sed saepius sensum universalitatis 


amittit, vinculorum quae inter res intercedunt, ampli campi, qui inanis fit. 


*' RouANo GuanpiNi, Das Ende der Neuzeit, Würzburg 1965, 63-64. 

85 fbid., 64. 

* Ofr BENEDICTUS XVI, Litt. enc. Caritas in veritate (29 Iunii 2009), 35: AAS 101 (2009), 671. 
9» Tbiq.. 22: AAS 101 (2009), 657. 

Hoc ipsum obstat quominus inveniantur congruae viae ad magis implicatas 
nostri temporis mundi quaestiones expediendas, potissimum ad ambitum ac 
pauperes pertinentes, quae geri nequeunt ab uno tantum conspiciendi loco 
vel commodo. Scientia quae praesumit magnas quaestiones solvere, necesse 
est comprehendat omnia quae generavit cognitio aliis in scientiae partibus, 
inclusa philosophia et ethica sociali. Attamen hodie hic mentis habitus 
difficulter explicari potest. Qua de causa ne agnosci quidem possunt veri 
ethici fines ad quos referri necesse est. Vita fit se tradere circumstantiis 
pendentibus a technica, quae consideratur veluti primum subsidium ad ex- 
sistentiam interpretandam. In realitate certa quae nos provocat varia signa 
exstant errorem monstrantia, sicut ambitus detrimentum, anxietas, vitae et 
consortii sensus amissio. Sic iterum demonstratur «realitatem superiorem 
esse notione ».?! 

lll. Oecologica cultura redigi nequit ad seriem urgentium partialium- 
que responsionum ad quaestiones quae oriuntur de ambitus degradatione, 
naturalium opum absumptione atque contaminatione. Diversa fieri debet 
visio, mens quaedam, ratio politica, inceptum educativum, vitae habitus et 
spiritalitas quae impedimento sint progredienti paradigmati technocratico. 
Aliter etiam meliora oecologica incepta demum concludi possunt eadem 
logica globalizata. Quaerere solummodo remedium technicum omni ambitus 
negotio quod apparet significat res in realitate coniunctas segregare et veras 
altioresque systematis mundialis quaestiones occultare. 

112. Procul dubio fieri potest ut conspectus rursus amplificetur, et 
humana libertas technicam artem continere valeat, eam dirigere atque dis- 
ponere ut inserviat alterius generis progressioni, saniori, magis humanae, 
sociali integraeque. Liberatio à dominanti technocratico paradigmate re 
accidit quibusdam in occasionibus. Exempli gratia, cum parvorum fabri- 
catorum societates systemata productionis minus inquinantia suscipiunt, 
sustinentes vitae, gaudii necnon vitae communis genus, a nimia consump- 
tione aversum. Vel cum technica ars dirigitur ante omnia ad aliorum realia 
negotia solvenda, addito proposito adiuvandi alios ut maiore cum dignitate 
et minore aegritudine vivant. Vel etiam cum intentio creatrix pulchritudinis 
eiusque contemplatio re superare valent potestatem hominem in obiectum 
redigentem in quandam salutis speciem quae efficitur in pulchritudine et 


in persona illud contemplante. Humanitas authentica, quae ad novam syn- 


9 Adhort. Ap. Evangelii gaudium (24 Novembris 2013), 231: AAS 105 (2013), 1114. 

thesim invitat, videtur in medio cultu humano technologico clam sistere, 
tamquam nebula quae per clausam ianuam transit. Eritne permanens pro- 
missio, quae nihilominus oritur tamquam obstinata resistentia illius quod 
est authenticum? 

113. Ceterum, homines haud credere amplius videntur in felix futurum 
tempus, non confidunt caece crastinum diem futurum meliorem, initium 
sumendo ab hodiernis mundi condicionibus praesentibusque technicae facul- 
tatibus. Conscii sunt scientiae artisque technicae progressum idem non esse 
ac humani generis historiaeque progressum, et perspiciunt alias esse vias 
fundamentales ad futurum felix aevum. Attamen homines minime putant se 
abicere velle quae technologia offert. Genus humanum penitus mutatum est 
et novarum rerum cumulus fugacitatem consecrat quae superficiali modo in 
unam directionem nos trahit. Sistere difficile fit ut vitae altitudo recupere- 
tur. Si architectura animum cuiusdam aetatis reddit, ingentes structurae et 
domus ordinatim dispositae spiritum artis technicae globalizatae exprimunt, 
in qua permanens rerum confectarum novitas cum gravi taedio coniungitur. 
Ne feramus hoc aequo animo neve recusemus quaestiones nobis ponere de 
cuiusque rei finibus et sensu. Aliter tantummodo vigentem condicionem com- 
probaremus et rerum succedanearum plus ad vacuum ferendum opus esset. 

114. Quae eveniunt nos in urgenti necessitate ponunt ut in animosam 
culturalem commutationem procedamus. Scientia et technologia non sunt 
indifferentes, sed implicare possunt, ab initio usque ad finem processus, 
varias intentiones ac possibilitates, et diversimode se conformare possunt. 
Nemo requirit ut ad aetatem cavernarum revertamus, tamen omnino ne- 
cessarium est iter morari ut realitatem alio modo conspiciamus, certos et 
probabiles progressus colligamus simulque bona magnosque fines qui ob 


effrenationem gloriae insane cupidam ad nihilum redacti sunt recuperemus. 


III. DISCRIMEN ET CONSECTARIA MODERNI 
ANTHROPOCENTRISMI 


115. Anthropocentrismus modernus, praeter opinationem, technicam 
rationem collocavit denique supra realitatem, quoniam hie homo «naturam 
iam non percipit tamquam validam normam, nec tamquam vivens refugium. 
Respicit eam haud hypothesin obiective, veluti spatium et materiam ubi 


opera perficiatur in quam se immittat, iis neglectis quae sint eventura».? 


*?. RouaNo GuanpiNt, Das Ende der Neuzeit, Würzburg 1965, 63. 

Hoc modo orbis intrinsecum infirmatur bonum. Si tamen homo suum verum 
locum non detegit, congruenti modo se ipsum non intellegit ac denique ipsi 
suae naturae adversatur. «Non solum terra a Deo homini data est, qui ea 
uti debet primigenium propositum observans pro quo ei tamquam bonum est 
data; sed etiam homo sibi ipsi à Deo datus est eique est ideo observanda 
structura naturalis et moralis qua est donatus ».?? 

116. Aetate moderna praestabilis anthropocentrica accessio facta est, 
quae alio sub nomine hodie minari pergit omnem communem relatum om- 
nemque conatum socialia vincula roborandi. Quapropter tempus advenit ut 
denuo attendamus realitati una cum limitibus quos ipsa imponit, qui vicis- 
sim iuvare possunt progressum humanum et socialem salubriorem quidem 
fecundioremque. Christianae anthropologiae incongruens expositio effecit ut 
de hominis cum mundo consuetudine errata conceptio sustineretur. Pluries 
somnium Prometheicum super mundum dominatus translatum est propter 
quod naturae curatio ad homines debiliores pertinere videbatur. E contra- 
rio hominis, universi quidem domini, conceptio recte retenta, ea est quae 
ipsum officii conscium vult administratorem.?* 

117. Quod sollicitudo deest ut damna naturae illata et impactio ambi- 
talis consiliorum existimentur, tantum visibile signum est nullius voluntatis 
nuntium agnoscendi quem natura in ipsis suis structuris inscriptum fert. 
Cum in realitate ipsa non agnoscitur quod pondus habeant pauper, huma- 
nus embryo, persona inhabilis — ut quaedam tantum exempla suppona- 
mus — difficulter clamores ipsius naturae audientur. Omnia conectuntur. Si 
homo declarat se autonomum esse a realitate et se absolutum dominatorem 
constituit, ipsum fundamentum eius exsistentiae atteritur, quoniam « potius 
quam suo fungatur munere cooperatoris Dei in mundo creando, homo in 
Dei locum succedit sicque naturae concitat seditionem ».9? 

118. Haec condicio ducit nos ad constantem schizophreniam, quae tum 
exaltationem technocraticam, in aliis creaturis eorum bonum haud agnos- 
centem, complectitur, tum utique reactionem hominis omne peculiare bonum 
negantem. Attamen humana natura praeteriri nequit. Nova necessitudo cum 
natura non habebitur sine novo homine. Non datur oecologia sine congrua 


anthropologia. Cum humana persona tantum additum quiddam in alia con- 


53 ToANNES PAULUS II, Litt. enc. Centesimus annus (1 Maii 1991), 38: AAS 83 (1991), 841. 

** Ofr Declaratio, Love for Creation. An Asian Response to the Ecological Crise, Colloquium a Foede- 
ratis Conferentiis Asiae Episcoporum statutum (Tagaytay, 31 Ianuarii-5 Februarii 1993), 3.3.2. 

95 ToANNES PAULUS II, Litt. enc. Centesimus annus (1 Maii 1991), 37: AAS 83 (1991), 840. 

sideratur, quae casu oritur vel ex quodam physico determinismo, « periculum 
est ne in personis responsalitatis conscientia extenuetur ».?* Anthropocentris- 
mus deviatus non debet necessario in quendam «biocentrismum » recidere, 
cum hoc importet novam inferendam aequilibrii deturbationem, quae non 
solum difficultates haud expediet, sed eis alias addet. Ab homine exigi non 
potest studium in mundum, nisi eodem tempore eius cognitionis, voluntatis, 
libertatis et responsalitatis peculiares facultates agnoscuntur et extolluntur. 

119. Deviati anthropocentrismi reprobatio necessitudinum inter per- 
sonas momentum ne postponere quidem debet. Si oecologicum discrimen 
est patefactio vel extraria manifestatio ethici, culturalis et spiritalis aetatis 
modernae discriminis, nostram relationem cum natura et ambitu sanare 
nequimus, nisi cunctae necessitudines fundamentales hominis sanantur. Cum 
christiana mens vindicat in hominem peculiare bonum supra ceteras crea- 
turas, locum praebet aestimationi cuiusque personae humanae et hoc modo 
efficit ut alius agnoscatur. Ex eo quod ad «tu» patet, cum cognoscere, amare 
et colloqui possit, id maximam praestat personae humanae nobilitatem. Hac 
de causa ad congruam necessitudinem cum creato non est infirmanda socialis 
ratio hominis nec eius ratio transcendens, eius aperitio ad «Tu» divinum. 
Nam vinculum ambitus segregatum a necessitudinibus cum aliis personis 
et cum Deo proponi nequit. Hoc quidam individualismus romanticus esset, 
oecologiea specie indutus, et artissima in immanentia interclusio. 

120. Quoniam omnia vinculis obstringuntur, ne coniungi quidem potest 
naturae defensio cum abortus iustificatione. Acceptabile non videtur iter 
educativum ad personas infirmas accipiendas quae inter nos sunt, quaeque 
nonnumquam molestae vel importunae sunt, cum embryo humanus non 
custoditur, etiamsi eius adventus causa sit incommodorum et difficultatum: 
«Si amittitur personalis et socialis sensus novam vitam admittendi, aliae 
etiam formae admissionis ad vitam socialem idoneae exarescunt».?" 

121. Adhuc novae synthesis progressio exspectatur quae superiorum 
saeculorum falsas dialecticas superet. Christiana ipsa religio, suae identi- 
tati ac veritatis thesauro a Iesu Christo suscepto fidelis, usque noviter se 
considerat seque exprimit in dialogo cum novis historicis rerum adiunctis, 


sic efficiens, ut sua floreat aeterna novitas."? 


*5 BgxEDpicTUS XVI, Nuntius Diei Mundialis Pacis 2010, 9: AAS 102 (2010), 41. 

9' [p., Litt. enc. Caritas in veritate (29 Iunii 2009), 28: AAS 101 (2009), 663. 

9?5. Ofr VivcENTIUS LigixENsiS, Commonitorium primum, cap. 23: PL 50, 668: «Ut annis scilicet conso- 
lidetur, dilatetur tempore, sublimetur aetate». 

Relativismus practicus 


122. Anthropocentrismus depravatus dat locum vitae generi depravato. 
In Adhortatione apostolica Evangelii gaud?uwm de relativismo practico locuti 
sumus, qui nostram designat aetatem quique est «multo periculosior relati- 
vismo doctrinali».? Cum homo in praecipuo loco se ipse collocet, absolutam 
praecedentiam nimirum dat suis proximis commoditatibus, omniaque reliqua 
relativa fiunt. Quapropter mirandum non est, cum ubique adsit paradigma 
technocraticum et humanum imperium sine limitibus adoretur, simul pro- 
gredi in personis hunc relativismum in quo omnia sint nullius momenti nisi 
proximis inserviunt propriis utilitatibus. In hoe quaedam ratio invenitur 
quae sinit intellegere quomodo aliae alias alant variae consuetudines eodem 
tempore facientes ambitus et societatis detrimentum. 

123. Relativismi cultura eadem est pathologia quae alterum compellit 
ut altero utatur eumque uti merum obiectum tractet, eundem ad opera 
coacta obstringendo aut ob debitum ei servitutem imponendo. Eadem est 
logica quae sexu ad parvulos abutendos inducit, vel ad seniores derelinquen- 
dos quippe qui utilitatibus propriis inutiles sint. Logica est etiam interior 
eorum qui affirmant: «Sinamus ut invisibiles mercatus vires oeconomiam 
regant, quia eorum impulsus in societatem et naturam sunt damna quae 
vitari nequeunt». Si obiectivae veritates non dantur neque solida principia, 
praeter voluntatem propriis optatibus ac proximis necessitatibus satisfacien- 
di, quosnam limites habere possunt homines venumdati, criminum factio, 
narcoticorum mercatus, commercium adamantium cruentatorum vel pellium 
periturorum animalium? Nonne eadem logica est relativismi quae iustificat 
organorum pauperum acquisitionem ut venumdentur aut experimenti causa 
adhibeantur, vel parvulos reiectos quoniam desideriis suorum parentum 
haud respondent? Eadem est sane logica illius «adhibe et proice», quae 
generat tot eiectamenta ob unum desiderium inordinatum consumendi plus 
quam re quispiam indiget. Ideo non possumus opinari politica incepta vel 
legis vim sufficere ut habitus vitentur qui ambitum contingunt, quia cum 
cultura corrumpitur nec amplius ulla agnoscitur obiectiva veritas vel prin- 
cipia universaliter valida, leges tantum intellegentur tamquam arbitrariae 


impositiones et obstacula vitanda. 


** N. 80: AAS 105 (2013), 1053. 

Necessitas tuendi laboris 


124. In qualibet perscerutatione de oecologia integra quae hominem non 
excludat, oportet pondus laboris addatur, tam sapienter à sancto Ioanne 
Paulo II eius in Litteris encyclicis Laborem exercens explanatum. Recor- 
damur, secundum narrationem biblicam de creatione, Deum hominem in 
paradisum collocavisse modo creatum (cfr Gn 2, 15) non solum ut ea quae 
exsisterent curaret (custodiret) sed ut ibi operaretur (coleret) ad fructus 
gignendos. Hoc modo operarii et artifices «creaturam laboris confirmabunt» 
(Eccli 38, 39). Re vera, humanum opus quod prudentem adiuvat progres- 
sionem creati, formam aptissimam constituit ad curam adhibendam de eo 
ipso, quia se ponit Dei instrumentum, ut virtutes manifestentur quas Ipse 
in res inseruit: «Altissimus creavit de terra medicamenta, et vir prudens 
non abhorrebit illa» (Eccl? 38, 4). 

125. Si cogitamus quae aptae sint necessitudines hominis cum mundo 
qui eum circumdat, necessitas congruae notionis laboris exstat, quia, si lo- 
quimur de necessitudine inter hominem et res, interrogatio proponitur de 
significatione et proposito actionis humanae super realitate. Non loquimur 
solum de manuum opere vel de agro colendo, sed de qualibet industria quae 
aliquam comportet transformationem rerum, ab elaboratione inquisitionis 
socialis usque ad inceptum cuiusdam progressionis technologicae. Quaelibet 
forma operis notionem praesumit de necessitudine quam homo potest aut 
debet cum alio constituere. Spiritalitas christiana, simul cum admiratione 
contemplativa creaturarum quam apud sanctum Franciscum Assisiensem 
invenimus, copiosam etiam et sanam operis conceptionem explanavit, quam, 
exempli gratia, in vita beati Caroli de Foucauld eiusque discipulorum ag- 
noscere possumus. 

126. Colligamus etiam quaedam ex diuturna traditione monastica, quae 
initio fugam a mundo quodammodo affectavit, se subducens ab urbana cor- 
ruptela. Hanc ob rem monachi solitudinem quaerebant, sibi conscii aptum 
inibi se inventuros locum ad praesentiam Dei agnoscendam. Postea, sanctus 
Benedictus de Nursia voluit ut sui monachi in communitate viverent, oratio- 
nem et studium coniungentes cum manuum opere (ora et labora). Eiusmodi 
introductio manuum operis, spiritali sensu imbuti, nova omnino apparuit. 
Maturitas et sanctificatio quaerebantur in consociata opera inter meditatio- 
nem et laborem. Eiusmodi laboris tractatio nos attentiores et observantiores 


reddit in ambitum et nostrum nexum cum mundo sana implet sobrietate. 

127. Hoe confirmamus: «Homo enim totius vitae oeconomicae-socialis 


auctor, centrum et finis est ».!9? 


Nihilominus, cum in homine capacitas con- 
templationis et obsequii amittitur, condiciones inducuntur ut operis notio 
deformetur.'' Semper memorandum est hominem eodem tempore valere «in 
rerum temporalium regione, condicionem suam mutare in melius, profectum 
moralem suum persequi, spirituales dotes explicare ».? Oportet opus locus 
sit huius multiplicis progressionis personalis, in qua multae vitae rationes 
agitantur: creandi ingenium, futuri prospectus, explicatio facultatum, bono- 
rum exercitatio, cum aliis communicatio, adorationis consuetudo. Hanc ob 
rem, hodierni mundi realitas socialis, praeter definitas utilitates societatum 
bonis gignendis atque controversae rationis oeconomicae, postulat ut «pro 
omnibus promoveatur in primis propositum accedendi ad laborem eumque 
servandi ».!9? 

128. Iam inde a nostra creatione ad opus vocamur. Non est nitendum 
ut progressio technologica plus plusque humanum substituat opus: si id 
ageret, genus humanum se ipsum laederet. Opus necessitas est, pars sensus 
vitae hac in terra, iter maturitatis, progressionis hominis atque persona- 
lis perfectionis. Hoc posito, pauperes pecunia iuvare semper debet solutio 
esse temporaria ad impellentibus necessitatibus subveniendum. Illud vero 
propositum semper est persequendum ut illi operantes dignam vitam exi- 
gant. Attamen oeconomiae directio progressionem technologicam conciliavit, 
quae pretium productionis minuat, operariorum numero imminuto, quorum 
locum occupant machinamenta. Postremus hic modus demonstrat qua ra- 
tione navitas humana contra hominem ipsum se vertere possit. Locorum 
imminutio operandi «negativum infert incursum in ordinem oeconomicum, 
per gradualem erosionem "patrimonii socialis", hoc est illius summae ne- 
cessitudinum fiduciae, credibilitatis et observantiae legum, quae necessaria 
habentur ad quamlibet civilem consortionem»."* Denique «Humani sumptus 
sunt iugiter sumptus oeconomici, et oeconomicae disfunctiones semper prae 
se ferunt insumptus quoque humanos »."? Desinere studere personis ad maio- 


rem directum proventum accipiendum, pessimum est pro societate negotium. 


Coxc. Ozgcuw. Var. II, Const. past. Gaudium et spes, de Ecclesia in mundo huius temporis, 63. 
9! Ofr IoANNES PAULUS II, Litt. enc. Centesimus annus (1 Maii 1991), 37: AAS 83 (1991), 840. 

'? PAULUS VI, Litt. enc. Populorum progressio (26 Martii 1967), 34: AAS 59 (1967), 274. 

*3 BgxEprcrus XVI, Litt. enc. Caritas in veritate (29 Iunii 2009), 32: AAS 101 (2009), 666. 

129. Ut offerri usque possit opus, oportet oeconomia promoveatur quae 
foveat productionis diversitatem atque negotiorum creationis fecunditatem. 
Exempli gratia, magna exstat varietas rationis alimentariae agricolarum et 
parvi gradus quae maiorem partem populorum mundi nutrire pergit, parvam 
adhibendo partem territorii et aquae atque afferendo minora residua, sive 
in parvis agris, hortis, sive in venatione et fructuum silvarum collectione, 
sive in modicae piscationis artificio. Oeconomiae scalarum, quae dicuntur, 
potissimum in provincia agriculturae, parvos student cogere agricolas ad 
eorum terras vendendas vel eorum translaticias culturas relinquendas. Ali- 
quorum ex iis conatus alias productionis formas creandi, maiore varietate 
definitas, in vanum irritumque recidunt propter difficultates ad mercatus 
regionales et globales accedendi vel ob substructionem venditionis et rei 
vectoriae magnis societatibus inservientem. Auctoritatibus ius est atque 
responsalitas modos adhibendi manifesti et firmi adiumenti erga parvos 
productores atque varietatem productionis. Ut oeconomica sit libertas a qua 
omnes realiter beneficium accipiant, nonnumquam necessarium est fines 
illis ponere quibus maximae sunt copiae et pecuniae potestas. Oeconomica 
libertas tantummodo declamata, in qua tamen verae condiciones multis 
impediunt realem accessum, atque in qua deterior ad laborem accessus 
redditur, sermo fit contradictorius qui politicam contaminat. Operositas 
societatis quae nobilem constituit vocationem ad productionem directam 
copiarum adque meliorem mundum pro omnibus reddendum, modus potest 
fieri valde fecundus ad regionem illam promovendam in qua operositates 
societatis collocantur, potissimum si intellegitur auctos operandi locorum 


numeros necessariam esse partem ad communi bono inserviendum. 


Innovatio biologica ab ipsa inquisitione incohanda 


130. In cogitatione philosophica et theologica creationis, quam de- 
monstrare studuimus, clare animadvertitur personam humanam, sua cum 
peculiari ratione suaque scientia, non esse elementum externum qui ex toto 
excludi debeat. Attamen etiamsi homo in plantarum animaliumque pro- 
vincia agere eaque, cum necessarium sit, ad suam vitam, adhibere potest, 
Catechismus docet experimenta in animalia exercita esse tantum legitima 
«si intra rationabiles permaneant limites et ad vitas humanas curandas 


conferant vel salvandas»."5 Firmiter enuntiat: humana potestas limitibus 


Y 6 Catechismus Catholicae Ecclesiae, 2AYT. 

coércetur atque «humanae dignitati est contrarium animalibus inutiliter 
dolores inferre et eorum dilapidare vitas»."" Quivis usus et experimentum 
«integritatis creationis religiosam postulat observantiam ».!^9 

131. Recolere hic volumus aequam sententiam sancti Ioannis Pauli II 
qui in lucem evocavit beneficia progressionum scientiae et technologiae, 
quae «manifestant quam sit nobilis vocatio hominis ad responsaliter parti- 
cipandam actionem creatricem Dei», sed eodem tempore idem memoravit 
«omnem actionem intra oecosystemata neglegere non posse consecutionum 
considerationes in aliis provinciis ».'? Affirmavit Ecclesiam magnopere sub- 
sidia aestimare «inquisitionis et usuum biologiae molecularis, aliis disciplinis 
veluti genetica eiusque technologicis usibus in agricultura et industria com- 
pletae».!? Quamquam etiam dixit hanc rem non esse causam compellentem 
ad «indiscriminatum usum geneticum»!!! qui negativos ignoret effectus ha- 
rum actionum. Creatricis hominum actionis fecunditas reprimi non potest. 
Si artis cultor prohiberi non potest quominus vim suam effingendi exprimat, 
ne ii quidem impediri possunt quibus peculiares sunt facultates scientias 
promovendi et technologias, quorum facultates a Deo datae sunt aliorum 
iuvandorum gratia. Eodem tempore fieri non potest quin denuo consideren- 
tur incepta, effectus, circumstantiae et limites ethici huius humanae operae, 
quae formam constituit potestatis, cui gravia pericula adduntur. 

132. Hoc in rerum contextu oportet quaevis consideratio collocetur 
actionis hominis in plantarum animaliumque provincia, quae hodie muta- 
tiones geneticas implicat, biotechnologia effectas, ut possibilitates adhibean- 
tur rebus materialibus insitae. Fidei erga rationem observantia postulat ut 
ad illud intendatur animus, quod ipsa scientia biologica, quae est evoluta 
seiuncta ab oeconomicis lucris, de structuris biologicis edocere potest deque 
earum facultatibus et mutationibus. Utcumque res se habet, legitima est 
actio quae ad naturam spectat «ut ea adiuvetur secundum suam essentiam 
ad sese explicandam, quam est creationis, quam Deus voluit ».!? 

133. Difficulter generale datur iudicium de progressionibus animantium 


transgeneticorum (quae OGM compendiariis litteris appellantur), plantarum 


X7 [bjq. 2418. 

9$ [pjq. 2415. 

1*9 Nuntius Diei Mundialis Pacis 1990, 6: AAS 82 (1990) 150. 

1! Sermo ad Pontificiam Academiam Scientiarum (3 Octobris 1981), 3: Insegnamenti 4/2 (1981), 333. 

! Nuntius Diei Mundialis Pacis 1990, ': AAS 82 (1990) 151. 

!? ToANNES PauLUs II, Sermo ad. quintam et tricesimam Congressionem Generalem. Consociationis 
Medicae Mundialis (29 Octobris 1983), 6: AAS 76 (1984), 394. 


Acta Francisci Pp. 901 





animaliumve ad proposita medica vel agriculturam attinentium, quia inter 
se variae omnino esse possunt atque singulares postulare considerationes. 
Ceterum, pericula non semper ad ipsam technicam sunt referenda, sed 
ad eius incongruentem aut immoderatam applicationem. Re quidem vera, 
geneticae mutationes saepe ab ipsa natura effectae sunt et efficiuntur. Ne 
illae quidem ab homine inductae novum constituunt eventum. Animalia 
condocefacta, alienorum generum coniugium nec non alii pristini usus at- 
que universaliter probati his in considerationibus includi possunt. Oppor- 
tunum est memorare progressiones scientificas in cerealibus transgeneticis 
ab observatione sumpsisse initium bacteriorum quae naturaliter et sponte 
mutationem in genomate fecerunt alicuius plantae. Attamen apud naturam 
horum processuum modus est lentus, qui cum celeritate conferri non po- 
test, imposita hodiernis technologicis progressionibus, etiam cum eiusmodi 
progressus scientifica provectione nituntur saeculorum. 

134. Quamvis nobis haud praesto sint certa argumenta damnum com- 
probantia quod cerealia transgenetica hominibus dare possint, atque quibus- 
dam in regionibus eorum usus oeconomicam iuverit progressionem, quasdam 
quaestiones expedituram, graves animadvertuntur difficultates quae non 
sunt extenuandae. Multis in regionibus, ob has illatas culturas, cumulatio 
notatur terrarum cultus in paucorum manibus, quae secum fert «progre- 
dientem deminutionem parvorum operatorum, qui ob amissas terras cultas 
coacti sunt ut a productione directa decederent».!? Debiliores operarii fiunt 
incerti et multi mercenarii rurales in misera urbium loca se conferunt. 
Hae amplifieatae culturae delent rationem multiplicem oecosystematum, 
diversitatem diminuunt in productione atque praesens futurumve tempus 
oeconomiarum regionalium afficiunt. Variae Nationes in augendum pauco- 
rum dominium inclinantur super productione seminum aliorumque proven- 
tuum qui necessarii sunt ad culturam, et subiectio gravior fit si productio 
consideratur granorum sterilium quae agricolas cogat, ut ea a societatibus 
productionis emant. 

135. Sine dubio assidua oportet sit attentio quae sinat omnes ethicos 
inhaerentes considerare aspectus. Ad eiusmodi propositum assequendum 
opus est disputatione scientifica socialique quae responsalis sit et ampla, 


quaeque consideret omnes notitias quae praesto sint et res earum nomine 


15 Cowwrssio EPrscoPALIS PRO RE PAsTORALI Sociaur ARGENTINAE, Una (ierra para, todos (mense Iunio 
2005), 19. 

appellare valeat. Cognitio completa quandoque non consideratur, sed ea eligi- 
tur secundum propriam utilitatem, politicam, oeconomicam vel ideologicam. 
Hoc difficile reddit opus adimplendi iudicii aequi et prudentis de diversis 
quaestionibus, respiciendo omnia variabilia cum iis coniuncta. Necessariae 
sunt sedes disputationis in quibus omnes illi qui quodammodo directe vel 
indirecte se sentiunt implicatos (agricultores, consumptores, auctoritates, 
docti viri mulieresque, vivaria, gentes infectis agris proximae et alii) suas 
exponere possint quaestiones vel ad latam cognitionem et fide dignam 
accedere ut deliberationes adhibeantur ad commune bonum assequendum 
praesens futurumque. Quaestio quae OGM respicit est prorsus implicata, 
quae postulat ut ipsa omnibus ex partibus pensitetur. Quod saltem maio- 
rem poscit conatum, ut pecunia in varias autonomas interdisciplinaresque 
inquisitiones dispertiatur quae novam lucem afferre possint. 

136. Ceterum sollicitudinis profecto est causa quod quidam motus oe- 
cologici integritatem ambitus defendunt et merito iureque definitos limites 
postulant scientificae inquisitionis, dum nonnumquam eadem principia vi- 
tae humanae non adhibent. Saepe aequum videtur omnes limites superari, 
cum experimenta vivorum embryonum humanorum aguntur. Memoria non 
tenetur bonum hominis, quod abalienari non potest, valde praetergredi 
suam progressionem. Aequabiliter, cum technica non agnoscit magna prin- 
cipia ethica, quamvis legitimam considerat actionem. Sicut hoc in capite 
animadvertimus, technica ab ethica separata propriam sui ipsius continere 


potestatem difficulter poterit. 


CAPUT QUARTUM 
INTEGRA OECOLOGIA 


137. Eo quod omnia inter se arte coniunguntur nec non quaestiones 
nostrae aetatis visionem postulant quae omnes aspectus mundani discrimi- 
nis consideret, quasdam nunc proponimus de diversis aspectibus oecologiae 


integrae sententias quae liquido rationes humanas socialesque amplectatur. 


I. OxECcOLOGIA AMBITALIS, OECONOMICA ET SOCIALIS 


138. Oecologia vincula inter animantia perscrutatur et ambitum in quo 
crescunt. Ipsa cogitationem quoque postulat disputationemque de condi- 
cionibus vitae et de societate an sit futura, addita honestate vocandi in 


dubium exemplaria progressionis, productionis et consumptionis. Non est 

supervacaneum rursus affirmare omnia inter se complicari. Tempus et spa- 
tium non sunt inter se separata, neque atomi vel particulae subatomicae 
separate considerari possunt. Sicut diversa orbis elementa - physica, chi- 
mica et biologica — alia aliis sociantur, ita species viventes rete quoddam 
formant quod numquam penitus agnoscimus et intellegimus. Magna nos- 
trae geneticae condicionis pars cum multis animantibus communicatur. Ob 
eiusmodi rationem, cognitiones fragmentariae singularesque in quandam 
ignorantiam recidere possunt si integrationi obsistunt in ampliore quadam 
realitatis visione. 

139. Dum de «ambitu» loquimur, peculiari modo necessitudinem quan- 
dam significamus: necessitudinem nempe quae inter naturam intercedit et 
societatem quae in ea incolit. Hoc impedit quominus consideremus naturam 
veluti seiunctum a nobis quiddam aut veluti merum nostrae vitae margi- 
nem. Includimur in ea, participamus eam atque ea imbuimur. Rationes ob 
quas locus quidam inquinatur analysim postulant agendae societatis, eius 
oeconomiae, eius agendi rationis, eius modorum quibus realitatem intellegit. 
Propter mutationum amplitudinem, non iam possumus propriam liberamque 
invenire responsionem ad unamquamque quaestionis partem. Magni mo- 
menti est integras quaerere solutiones, quae mutuas considerent actiones 
naturalium systematum inter se et cum systematibus socialibus. Non dantur 
duo seiuncta discrimina, alterum videlicet ambitale et alterum sociale, sed 
unum solum et multiplex discrimen sociale ambitale. Lineamenta solutionis 
postulant ut coniunctim paupertati bellum inferatur, dignitas desertorum 
restituatur et eodem tempore natura curetur. 

140. Ob quantitatem varietatemque elementorum considerandorum, 
cum ambitalis impactio definitur alicuius certi negotii, necessarium fit ut 
inquisitoribus praecipua missio tribuatur eorumque mutua actio facilior red- 
datur, ampla praestita libertate academica. Haec constans inquisitio sinere 
debet agnoscere etiam quomodo diversae creaturae inter se nexus habeant, 
illas unitates maiores formantes quae hodie «oecosystemata» appellantur. 
Non consideramus ea solummodo ut determinemus qualis sit eorum usus 
rationalis, sed quod intrinsecum bonum habent ab eiusmodi usu seiunctum. 
Quemadmodum quivis animans est bonus et in se ipso admirabilis quia 
creatura est Dei, idem evenit toti animantium congruenti universitati in 
loco quodam definito, quod ut systema operatur. Etiamsi haud conscii huius 
rei sumus, ex hae congrua structura pendemus ipsa pro nostra exsistentia. 


Memorandum est oecosystemata operari in dioxydo carbonico captando, 


904 Acta Apostolicae Sedis - Commentarium Officiale 





aqua purificanda, morbis infectionibusque arcendis, solo componendo, eiec- 
tamentis dissolvendis compluribusque aliis servitiis quae obliviscimur vel 
ignoramus. Quod cum multi rem istam animadvertunt, iterum conscii fiunt 
nos vivere agereque a realitate initium sumentes, quae in antecessum nobis 
data est quaeque nostras capacitates et exsistentiam praecedit. Dum igi- 
tur loquimur de «usu tolerabili», oportet semper introducatur consideratio 
quaedam de capacitate regenerationis uniuscuiusque systematis in diversis 
eius sectionibus et aspectibus. 

141. Ceterum, oeconomica progressio efficit ut automatismi et homo- 
geneae rationes inducantur, ut processus simpliciores fiant atque sump- 
tus minuantur. Hanc ob rem necessaria est oecologia oeconomica, apta 
ad realitatem ampliore modo considerandam. Revera «tuendus ambitus 
constituere debebit partem necessariam processus progressionis et con- 
siderari non poterit segregato modo».'* Eodem tamen tempore hodierna 
fit impellens necessitas humanismi qui varias vocat scientias, etiam illas 
oeconomicas, ad visionem magis integram magisque completivam. Hodie 
inquisitio quaestionum ambitalium separari non potest à perscrutatione 
cireumstantiarum humanarum, familiarium, operis, urbanarum nec non à 
relatione uniuscuiusque personae secum, quae definitum generat modum 
relationum cum aliis et cum ambitu. Adest mutua actio inter oecosystemata 
et inter diversos mundos rationis socialis, et hoc modo iterum demonstratur 
«totum praetergredi partem ».!? 

142. Si omnia societatis vinculo continentur, etiam status salutis ins- 
titutionum alicuius societatis secum importat pro ambitu et qualitate vitae 
humanae consecutiones: «Omnis laesio solidarietatis et amicitiae civium 
damna in naturam inferunt»."5 Ad hanc significationem, oecologia socialis 
est necessario institutionalis atque gradatim diversas assequitur mensuras 
quae a coetu sociali primario, familia, progrediuntur usque ad vitam in- 
ternationalem, per communitatem localem transeuntes et Nationem. Intra 
unumquemque coetum socialem et inter eos, institutiones conformantur 
quae regulas dant vinculis humanis. Omnia quae eas depravant, effectus 
secum ferunt nocivos, sicut libertatis amissionem, iniustitiam et violentiam. 


Diversae Nationes ordine quodam institutionali incerto reguntur, impendio 


'* Declaratio Flumenianuariensis de ambitu deque progressione (14 Iunii 1992), Principium 4. 
!5 Adhort. ap. Evangelii gaudium (24 Novembris 2013), 237: AAS 105 (2013), 1116. 
!5 BgNEprcTUs XVI, Litt. enc. Caritas in veritate (29 Iunii 2009), 51: AAS 101 (2009), 687. 

dolorum populi atque in beneficium illorum qui ex his rebus lucrantur. Tum 
intra administrationem Status, tum in diversis formis societatis civilis, vel in 
vinculis incolarum inter se, nimia cum frequentia modus agendi conspiciun- 
tur a legibus aversi. Leges recte ferri possunt, sed saepe nullam habent vim. 
Possumusne id sperare fore ut leges et normae de ambitu realiter efficaces 
sint? Novimus, exempli gratia, Nationes haud dubiis fruentes legibus silvas 
tuentibus, testes esse mutos frequentis harum legum violationis. Praeterea 
quod evenit in quadam regione, directe vel indirecte, in alias recidit regiones. 
Ita, exempli gratia, consumptio stupefactivorum medicamentorum in diviti- 
bus societatibus constantem inducit et crescentem necessitatem proventuum 
qui e regionibus pauperibus depromuntur, in quibus mores corrumpuntur, 


vitae delentur atque tandem ambitus pervertitur. 


II. OEcoLoGrA CULTURALIS 


143. Simul cum patrimonio naturali, historicum adest patrimonium, 
artisticum et culturale, aequaliter versans in discrimine. Pars est identi- 
tatis communis alicuius loci atque fundamentum ad aedificandam urbem 
habitabilem. Non agitur de delendis deque creandis novis urbibus coniec- 
tura magis oecologicis, in quibus non semper vivere desideratur. Oportet 
simul accipiantur historia, cultura et architectura certi loci, servata eius 
germana identitate. Oecologia igitur sollicitudinem etiam postulat cultura- 
lium divitiarum humanitatis latiore sensu. Instantius postulat ut animus in 
locales culturas intendatur tempore quo de quaestionibus disputatur super 
ambitu, dialogo videlicet instituto inter sermonem technicum scientificum 
et sermonem popularem. Agitur de cultura intellecta non solum veluti mo- 
numentis praeteriti temporis, sed peculiariter eius in viva, dynamica et 
activa notione, quae excludi non potest tempore quo iterum cogitatur de 
necessitudine inter hominem et ambitum. 

144. Imago hominis consumptionis plena, quam machinamenta fovent 
actualis oeconomiae globalis, ad assimilandas culturas tendit et minuendam 
immensam varietatem culturalem, quae thesaurus est humanitatis. Quam 
ob rem cum expedire student omnes difficultates normis aequalibus vel 
technicis usibus, id ad neglegendas ducit complexas quaestiones locales 
quae activam postulant incolarum participationem. Novi orientes processus 
non semper concludi possunt schematibus extrinsecus constitutis, at cultura 


locali exstantibus. Sic quemadmodum vita et mundus dynamice moventur, 

cura de mundo oportet sit flexibilis et dynamica. Solutiones mere techni- 
cae periculum adeunt ne indicia considerent quae altioribus quaestionibus 
non respondeant. Necessarium est iura respicere populorum et culturarum, 
atque hoec modo intellegere progressionem alicuius coetus socialis historicum 
secum ferre processum intra contextum culturalem et postulare constantem 
principatum localium actorum socialium, énitio sumpto ab eorum propria 
cultura. Neque notio qualitatis vitae imponi potest, sed est intellegenda 
intra mundum signorum et consuetudinum propriorum uniuscuiusque coetus 
humani. 

145. Multae formae, crebrae compilationis degradationisque ambitus, 
exhaurire possunt non solum subsidia subsistentiae loci, sed etiam sociales 
opes quae modum vivendi praestiterunt, qui perdiu sustinuit culturalem 
identitatem atque sensum exsistentiae convictusque. Alicuius culturae amis- 
sio gravis potest esse vel gravior quam ipsa amissio cuiusdam animalis vel 
plantae. Onus impositum rationis hegemonicae vitae, quod cum productio- 
nis consuetudine nectitur, tam nocivum esse potest quantum oecosystema 
mutatum. 

146. Hoc rerum in contextu, oportet potissimum intendatur animus in 
communitates aboriginum, in earumque traditiones culturales. Quae inter 
alia minorem tantum partem non costituunt, sed potius opus est ut collo- 
quii fiant principales participes, praesertim tempore quo grandia incepta 
suscipiuntur, ad eorum loca spectantia. lis revera terra non est bonum 
oeconomicum, sed donum Dei et avorum qui in ea requiescunt, locum sa- 
crum quocum oportet una simul agere ut eorum identitas ac bona alantur. 
Cum propriis in territoriis manent, ii sunt qui melius ea curent. Tamen, 
diversis in partibus mundi, coguntur ut sua deserant territoria eaque libera 
relinquant pro operibus extractionis, agriculturae vel pastionis, nulla cura 


data naturae et culturae periturae. 


III. OECOLOGIA COTIDIANAE VITAE 


147. Ut loqui de germana progressione possimus, necessarium est ex- 
plorare an melior condicio integralis efficiatur in qualitate vitae humanae, 
et hoc analysim implicat loci in quo personae vivunt. Ambitus in quibus 
vivimus, magnum habent pondus apud nostram vivendi, sentiendi et agen- 
di considerandam rationem. Eodem tempore, nostro in cubiculo, nostra 


in domo, nostro in loco operis nostraque in urbis parte ambitu utimur ad 

nostram identitatem significandam. Nos ambitui accommodare studemus, 
et cum ille est inordinatus, confusus vel inquinamento visuali et acustico 
saturatus, excessus stimulorum nos provocat ad quaerendam conforman- 
damque identitatem integratam et felicem. 

148. Mirabilis est inventio et magnanimitas personarum et coetuum qui 
evertere limites ambitus valent, condicionum effectus mutantes malos atque 
discentes vitam suam moderari inter res confusas mutabilesque. Exempli 
gratia, quibusdam in locis, in quibus frontes aedificiorum multo sunt in 
deterius mutatae, sunt personae quae percuriose partes internas suarum 
habitationum colant, vel optime se sentiant ob benignitatem amicitiamque 
gentis. Vita socialis positiva et benefica incolarum lucem effundit in ambitum 
adspectu primo incommodum. Laudabilis est interdum oecologia humana 
quam promovere, quamvis complures sint limites, pauperes possunt. Sensus 
suffocationis, quae glomeratis domibus ac locis plurimorum inhabitantium 
gignitur, vincitur si vincula humana proximitatis et caloris evolvuntur, si 
communitates creantur, si limites ambitales intra unamquamque personam 
compensantur, quae se ipsam sentit in complexum communionis et proprie- 
tatis insertam. Hoc modo quivis locus iam non est infernus et in contextum 
convertitur vitae dignae. 

149. Comprobatum praeterea est extremam penuriam, quam homines 
vivunt quibusdam in ambitibus sine harmonia, amplitudine et integrationis 
facultate, concitare posse perversos mores et usum personarum per crimi- 
nales consociationes. Quod ad incolas attinet suburbanos, opibus laborantes, 
cotidianus transitus ab hominum frequentia ad anonymam societatem in qua 
homines in magnis urbibus vivunt, afferre potest sensum eradicationis quae 
adversus societatem consuetudines fovet et violentiam. Tamen confirmare 
volumus amorem fortiorem esse. Complures personae, his in circumstantiis, 
proximitatis et convictus vincula nectere valent, quae turbam mutant in 
experientiam communem in qua parietes illius «ego» franguntur et nimii 
sui amoris saepimenta superantur. Haec ipsa experientia salutis communis 
studiosos impetus elicit ad melius reddendum aedificium vel partem urbis.!" 

150. Cum commune sit vinculum inter urbis spatium et consuetudinem 


humanam, illi qui aedificia, partes urbium, spatia publica et urbes designant, 


!" Quidam auctores bona demonstraverunt hominum quae saepe habentur, exempli gratia, apud 
«villas», chabolas vel favelas Americae Latinae: cfr JUAN CARLOS SCANNONE, S.J., «La irrupción del pobre 
y la lógica de la gratuidad», in: JUaN CanLos SCANNONE Y MancELo PrniNE (edd.), Irrupción del pobre y 
quehacer filosófico. Hacia una mueva racionalidad, Buenos Aires 1993, 225-230. 

auxilio egent variarum disciplinarum quae intellegere processus sinant, sym- 
bolismum et personarum consuetudines. Non sufficit in delineanda forma 
pulchritudinis inquisitio, quia plus valet alii servire pulchritudinis generi: 
qualitati vitae personarum, earum cum ambitu harmoniae, occursui et mutuo 
auxilio. Etiam hane ob rem maximi est momenti ut incolarum loci opinio 
urbibus describendis instruendisque semper illigetur. 

151. Necesse est ut publica curentur spatia, prospectus et signa urbis 
propria quae nostram augent notionem nos ad illam pertinere, nos ibi radices 
agere, nos «domi esse» in urbe quae nos continet nosque coniungit. Prorsus 
praestat ut diversae alicuius urbis partes bene inter se coéant utque incolae 
universalem possint habere prospectum potius quam se ipsos in quadam 
urbis parte claudant, vitae renuntiando totius urbis, spatii videlicet proprii 
cum aliis communicati. Quidquid mutamenti de prospectu urbano ruralive 
considerare debet quomodo diversa loci elementa totum constituant quod ab 
incolis intellegitur veluti imago quaedam cum ubertate congruens significa- 
tionum. Tali quidem modo alii cessant se extraneos sentire illique percipi 
possunt veluti pars «nostrum» quippe qui unum constituamus. Hanc ob ra- 
tionem, cum in urbano tum in rurali ambitu, opportunum est quaedam loca 
servare in quibus humani evitentur interventus qui ea continenter mutent. 

152. Penuria habitationum gravis est multis in partibus mundi, sive 
in regionibus ruralibus sive in magnis urbibus, etiam quia rationes expen- 
sarum status ex more solummodo parvae respondent petitionis parti. Non 
solum pauperes, sed magna societatis pars graves perpetitur difficultates 
ut propriam habeat domum. Proprietas domus magnum habet pondus pro 
personarum dignitate et familiarum progressione. Agitur de praecipua oe- 
cologiae humanae quaestione. Si in quodam certo loco iam labantes domus 
nullo ordine coacervatae sunt, oportet in primis ut his in partibus forma 
detur urbis, neve evellantur et expellantur ex iis incolae. Cum pauperes in 
suburbiis vivunt inquinatis vel in periculosis urbium frequentibusque aedi- 
ficiis, «si forte transferri debeant, ne dolor dolori addatur, necesse est ut 
in antecessum apta notitia detur, aliae dignae praebeantur habitationes 


et ipsi incolae directo implicentur ».!* 


Eodem tempore, ingenium adducere 
debet ad miseras urbium partes in urbem libenter accipientem inserendas. 
«Quam pulchrae sunt urbes quae insanam superant diffidentiam et diver- 


sos integrant et in eiusmodi integrationem novum conferunt progressionis 


15. PoNTIFICIUM CONSILIUM DE IusrrTIA Er PACE, Compendio della Dottrina Sociale della. Chiesa, 482. 

elementum! Quam pulchrae sunt urbes quae, etiam in sua architectonica 
forma, plenae sunt spatiorum quae coniungunt, vincula efficiunt, alterius 
hominis agnitionem fovent! ».!? 

153. Qualitas vitae in urbibus magna ex parte cum vehiculis coniungi- 
tur quae saepe incolis magnam incommoditatem afferunt. In urbibus multa 
transeunt vehicula quibus una vel duae personae utuntur, quam ob rem 
commeatus urbanus increscit, contaminatio augetur, magna energiae non 
renovabilis vis insumitur et necessaria fit constructio aliarum viarum et 
autoraedarum stationum, quae urbanae structurae damnum inferunt. Multi 
periti homines de necessitate consentiunt tribuendi primas partes vehicu- 
lis publicis. Quaedam tamen necessaria remedia difficulter pacifico modo 
8 societate accipientur, absque meliore praecipuaque condicione eiusmodi 
retis vehiculorum, quod multis in urbibus secum indignam importat perso- 
narum tractationem ob civium multitudinem, incommoditatem vel raram 
vehiculorum frequentiam et deficientem tutelam. 

154. Agnitio peculiaris dignitatis hominis pluries cum turbida vita con- 
flictatur quam debent personae nostris in urbibus agere. Hoc tamen non 
debet in oblivionem adducere solitudinis neglegentiaeque condicionem quas 
etiam quidam incolae regionum ruralium patiuntur ubi servitia essentialia 
non perveniunt et operarii adstant in servitutem redacti ac destituti iuribus 
et exspectationibus vitae dignioris. 

155. Oecologia humana etiam altius quiddam implicat nempe neces- 
sarium vinculum vitae hominis cum lege morali in eius propria natura 
inscripta, necessarium quippe ad efficiendum ambitum digniorem. Ait Be- 
nedictus XVI adstare «oecologiam hominis» quia «etiam homini natura est 


1? Hoe in 


quam observare debet quamque non potest libidinose adhibere». 
rerum contextu, oportet ut agnoscatur nostrum corpus directo sociari cum 
ambitu aliisque creaturis viventibus. Proprii corporis acceptio veluti Dei 
doni necessaria est ad accipiendum et admittendum totum mundum veluti 
donum Patris et domum communem; at contra, logica proprii corporis tem- 
perandi in logicam nonnumquam transformatur subtilem creati dominandi. 
Discere proprium corpus accipere, id curare atque eius praecipuas notiones 
observare res est essentialis pro vera oecologia humana. Etiam proprium 


corpus aestimare eius in feminino aut masculino genere necessarium est ad 


!? Adhort. ap. Evangelii gaudium (24 Novembris 2013), 237: AAS 105 (2013), 1107. 
7? Sermo ad Deutscher Bundestag, Berolini (22 Septembris 2011): AAS 103 (2011), 668. 

recognoscendos nos ipsos in occursu cum alio, à nobis diverso. Hoc modo 
fieri potest ut gaudenter accipiamus peculiare donum viri vel feminae, operae 
Dei Creatoris, et mutuo divites nos efficiamus. Quam ob rem, illa non est 
sana consuetudo quae velit «differentiam sexualem delere quia iam nescit 


cum ea se conferre ».?! 
IV. PRINCIPIUM BONI COMMUNIS 


156. Humana oecologia a notione boni communis separari non potest; 
agitur de principio quod essentiale et unificans munus exercet in ethica 
sociali. Est «summa eorum vitae socialis condicionum quae tum coetibus, 
tum singulis membris permittunt ut propriam perfectionem plenius atque 
expeditius consequantur ».?? 

157. Bonum commune praesumit personam humanam ut talem ob- 
servandam, cum iuribus fundamentalibus et quae abalienari non possunt, 
ordinatis ad eius integralem progressionem. Dispositiones etiam postulat 
boni et securitatis socialis nec non progressionem diversorum coetuum me- 
diorum, principium adhibendo subsidiarietatis. In his potissimum excellet 
familia veluti primaria societatis cellula. Postremo, bonum commune socia- 
lem postulat pacem, stabilitatem videlicet et securitatem certi ordinis qui 
non efficitur sine peculiari cura iustitiae distributivae, quae violata semper 
violentiam generat. Tota societas — et in ea potissimum Status — commune 
bonum defendere ac promovere debet. 

158. In condicionibus hodiernis mundanae societatis, in qua plures 
conspiciuntur inaequalitates et frequentiores usque sunt personae quae ex- 
cluduntur ac fraudantur fundamentalibus iuribus humanis, principium com- 
munis boni continuo transformatur, veluti logica et necessaria consecutio, 
in appellationem ad solidarietatem et in optionem quandam praeferentem 
pauperes. Haec optio postulat ut consecutiones trahantur e communi destina- 
tione bonorum terrae, sed, sicut demonstrare contendimus in Adhortatione 


apostolica Evangelii gaudium"? 


ante omnia immensae dignitatis pauperis 
contemplationem exposcit sub lumine firmissimarum sententiarum fidei. 
Satis est rerum veritatem observare ut intellegatur hodie hanc optionem 
exigentiam constituere ethicam fundamentalem ad bonum commune re ef- 


ficiendum. 


"U! Catechesis (15 Aprilis 2015): L'Osservatore Romano, 16 Aprilis 2015, p. 8. 
1? Ofr Coxc. OEcux. Var. II, Const. past. Gaudiwm et spes, de Ecclesia in mundo huius temporis, 26. 
73 Ofr nn. 186-201: AAS 105 (2013), 1098-1105. 

V. [USTITIA INTER GENERATIONES 


159. Notio boni communis complectitur etiam futuras generationes. 
Difficultates oeconomicae internationales acriter demonstraverunt nocivos 
effectus quos secum fert ignoratio finis communis, a quo excludi nequeunt 
illi qui post nos sunt venturi. lam non possumus de tolerabili loqui pro- 
gressione sine solidarietate inter generationes. Cum de condicione cogi- 
tamus ad quam terrarum orbis relinquitur venturis generationibus, aliam 
in logicam ingredimur, illam nempe doni gratuiti quod accipimus quodque 
communicamus. Si quidem terra nobis datur, nobis non licet iam cogitare 
tantummodo de quadam regula ad utilitatem attinente productionemque pro 
luero singulorum. Non loquimur de proposito optionali, sed de quaestione 
essentiali iustitiae, quandoquidem terra quam accepimus etiam ad illos per- 
tinet qui sunt venturi. Episcopi Lusitaniae ad sumendum hoc iustitiae onus 
sunt adhortati: «Ambitus in logica accipiendi collocatur. Mutuum est quod 
quaelibet generatio recipit et sequenti generationi transmittere debet». 
Oecologia integra amplum habet eiusmodi prospectum. 

160. Quod mundi genus transmittere volumus illis qui post nos venturi 
sunt, parvulis nempe qui crescunt? Haec interrogatio non spectat dumtaxat 
ad ambitum ab aliis rebus seiunctum, quia quaestio agitari aliqua tantum 
ex parte non potest. Cum nos ipsos interrogamus quem mundum velimus 
relinquere, potissimum de eius directione generali cogitamus, de eius sensu 
deque eius bonis. Nisi praecipua haec interrogatio agitatur, non credimus 
nostras oecologicas sollicitudines magni momenti effectus habere posse. Sed 
si haec quaestio audacter ponitur, ad alias interrogationes omnino directas 
nos necessario ducit: Cur sumus hoc in mundo? Quod ob propositum in 
hane venimus vitam? Cur operamur et certamus? Cur haec terra indiget 
nobis? Quam ob rem non sufficit ut dicamus nos curam adhibere de futuris 
generationibus debere. Intellegere debemus hic de ipsa nostra agi dignitate. 
Nostra potissimum interest transmittere habitabilem orbem humanitati post 
nos venturae. Fatalis est nobis ipsis casus quia significationem implicat 
nostri per hanc terram transitus. 

161. Calamitosae praesensiones contemptione ac disimulatione non 


sunt iam iudicandae. Venturis generationibus nimium multas relinquere 


?* OoNFERENTIA EPISCOPORUM LUSITANIAE, Epistula pastoralis Responsabilidade solidária pelo bem. 
comum (15 Septembris 2003), 20. 

possumus ruinas, solitudines et sordes. Frequentia consumptionis, profu- 
sionis atque corrupti ambitus tolerantiam superavit orbis, ita ut ratio vitae 
hodiernae, cum sit intolerabilis, possit solum in calamitates recidere, sicut 
iam re ex intervallis diversis in regionibus evenit. Attenuatio effectuum 
praesentis perturbati aequilibrii ab eo pendet quod nune facimus, potissi- 
mum si de responsalitate cogitamus quam nobis tribuent illi qui peiores 
consecutiones sustinere debebunt. 

162. Difficultas, ut serio animo haec accipiatur provocatio, cum deterio- 
re coniungitur condicione ethica et culturali quae detrimentum oecologicum 
comitatur. Vir et femina mundi postmoderni permanens adeunt periculum 
ne sui commodi effrenati sint fautores, et multae difficultates sociales nos- 
trae aetatis referendae sunt ad ea quae ob propriam proximam utilitatem 
quaeruntur, discrimine interveniente vinculorum familiarium socialiumque, 
difficultatibus exstantibus alium agnoscendi. Saepe animadvertitur con- 
sumptio immoderata improvidaque parentum quae filiis nocet, qui magis 
ac magis difficultates perpetiuntur ad propriam emendam domum atque 
familiam condendam. Praeterea, haec incapacitas serio animo cogitandi 
de futuris generationibus cum nostra coniungitur incapacitate amplificandi 
prospectum nostrarum sollicitudinum et cogitandi de illis qui a progressione 
excluduntur. Relinquamus cogitationem de futuris pauperibus; sufficit nostri 
temporis pauperes memorare, quibus pauci sunt anni vitae hac in terra et 
non possunt amplius exspectare. Quocirca « praeter sinceram solidarietatem 
inter generationes, oportet urgens iteretur necessitas moralis renovatae 


solidarietatis intra generationes »."^ 


CAPUT QUINTUM 
QUAEDAM DISPONENDA ET AGENDA 


163. Ponderare studuimus hodiernam humanitatis condicionem, tum in 
rimis orbis, quem incolimus, tum in causis potissimum humanis ambitalis 
detrimenti. Licet haec rerum contemplatio in se ipsa nobis iam demons- 
tret cursum nobis esse immutandum atque nobis quaedam esse suscipienda 
patefaciat, magna dialogi curricula describere nunc contendimus, quae nos 


adiuvent ad nostri interitus, in quem vergimus, complicationem deserendam. 


1*5 BgxEDiCTUS XVI, Nuntius Diei Mundialis Pacis 2010, 8: AAS 102 (2010), 45. 

I. DE AMBITU DIALOGUS APUD INTERNATIONALEM REM POLITICAM 


164. Inde à medio saeculo praeterito, multis difficultatibus victis, or- 
bis ut patria et humanum genus ut populus, communem domum inocolens, 
haberi paulatim coepta sunt. Apud mundum reciproce obnoxium non modo 
intellegi debet perniciosa consectaria formae vivendi, efficiendi, consumen- 
di modorum omnes contingere, verum etiam, praecipue, est nitendum ut 
remedia ex toto prospectu, non modo commodis nonnullarum Nationum 
defendendis sint suscipienda. Mutua subiectio ad «unum mundum, wnwm 
commune propositum cogitandum nos obstringit. At idem ingenium, ad 
praestantem technologicum progressum obtinendum usurpatum, efficaces 
rationes operandi reperire non valet inter Nationes, ut graves difficultates 
ambitus societatisque amoveantur. Praecipuae ut solvantur quaestiones, quas 
singulae agentes Nationes solvere non possunt, mundiali consensu opus est, 
qui efficiat, exempli gratia, ut tolerabilis variataque agricultura inducatur, 
iterabilia et parum inquinantia energiae genera augeantur, maior energiae 
efficientia sustineatur, silvarum mariumque copiae congruentius adhibean- 
tur, aqua potabili fruendi omnibus potestas tribuatur. 

165. Scimus technologiam, quae combustibilibus fossiciis nititur, quae 
multum polluunt — praesertim carbo, sed etiam petroleum et minus gasium -, 
paulatim et absque cunctatione esse substituendam. Dum latus iterabilium 
energiarum progressus prospectatur, cuius initium praesumi iam deberet, 
legitimum est id quod minus noxium est persequi aut remedia temporaria 
adhibere. Attamen in internationalibus communitatibus congruae pactiones 
de illorum responsalitate non obtinentur, qui maiores energeticae transitio- 
nis sumptus tolerare debent. Novissimis decenniis ambitalibus de quaestioni- 
bus ampla instituta est publica disputatio, quae effecit ut in civili societate 
eximium studium liberalisque actuositas augeretur. Res politica et industria 
machinalis segniter se gerunt et procul omnino à mundanis provocationibus 
solvendis absunt. Hoc sensu dici potest, cum humanitas, annis industriam 
vigentem subsequentibus, uti omnium neglegentissima in historia memore- 
tur, esse optandum ut humanitas saeculo XXI incohato memorari possit, 
quod liberaliter gravis sui officii habuit conscientiam. 

166. Oecologicus motus mundialis longum iam fecit iter, auctum mul- 
tarum societatis civilis institutionum operositate. Eae hic integre memora- 


ri non possunt, neque earum collata subsidia recenseri. Sed tanto studio 

ambitales quaestiones magis ac magis inter publicas agendas locum inve- 
nerunt et stabile factae sunt invitamentum ad longioris temporis spatium 
meditandum. Nihilominus, summae orbis de ambitu potestates postremis 
temporibus optatibus non steterunt, quia, nulla habita politica deliberatione, 
de toto ambitu graviter efficaciterque non consenserunt. 

167. Est memoranda de Terra Congressio anno McMxcn apud urbem 
Flumenianuariensem celebrata. Ibi est declaratum «homines praecipuas 
sollieitudines de tolerabili progressu sibi vindicare»."* Quaedam consilia 
Declarationis Holmiensis (anno MCcMLxxi) commemorans, inter alia statuit 
internationalem cooperationem ad oecosystema totius terrae colendum, obli- 
gationem contaminantium id oeconomice sustinendi, officium impactionem 
ambitalem in unoquoque opere vel proposito ponderandi. Illud statuit ut 
quantitas gasii saepti in aére sisteretur, ut cursus globalis calefactionis mu- 
taretur. Quaedam quoque agenda singulaque facienda paravit, de biologica 
diversitate pactionem nec non principia de silvis enuntiavit. Licet illa con- 
gressio quaedam nova ac prophetica, ut illa aetate, adduxisset, pactiones 
minus attente sunt ad effectum adductae, quia inspectionis, periodicae re- 
cognitionis ac promissi non impleti sanctionis rationes non sunt institutae. 
Principia praescripta efficaces celeresque modos ad rem gerendam adhuc 
requirunt. 

168. Inter efficaces experientias, exempli gratia, memorari potest 
Basileensis Conventio de periculosis eiectamentis, denuntiationum, certae 
quantitatis inspectionisque ordine statuto; aeque ac obstringens Conventio 
de internationali mercatu generum animalium ac silvestrium plantarum in- 
teriturarum, quae probationis effectae rei missiones complectitur. De tuenda 
ozonii parte eiusque effectu per Montis Regalis disciplinam et ipsius emen- 
dationes, Vindobonensis Conventionis ope, huius partis extenuatae quaestio 
finem habitura videtur. 

169. De cura diversitatis biologicae ac soli in solitudinem conversi pro- 
gressus multo minus luculenti fuerunt. Quod ad caeli mutationes attinet, 
proposita sunt pro dolor exigua. Gasiorum saeptorum deminutio honestatem, 
animum ac responsalitatem requirit, potissimum apud potentiores et magis 
polluentes Nationes. Nationum Unitarum Consilium de tolerabili progressu, 
Rio*20 nuncupatum (in urbe Flumenianuariensi anno wwxir), tam amplam 


quam inefficacem finalem Declarationem edidit. Internationales pactiones 


"5 Declaratio Flumenianuariensis de ambitu deque progressione (14 Iunii 1992), Principium 1. 

multum progredi non possunt propter Nationum voluntates quae universo 
omnium bono propria commoda nationalia anteferunt. li qui consectaria 
patientur quae Nos dissimulare studemus, hanc amissam conscientiam res- 
ponsalitatemque recordabuntur. Cum Litterae hae encyclicae conscribeban- 
tur, disputatio vehementior est facta. Nos credentes facere non possumus 
quin pro felici exitu hodiernarum disputationum Deum deprecemur, ne ad- 
venientes generationes ob imprudentes cunctationes quaedam detrimenta 
patiantur. 

170. Quaedam agendi rationes de exigua gasiorum contaminantium 
effusione ambitales sumptus internationales reddere student, periculo Na- 
tionibus minoribus opibus pollentibus gravia de emissionibus minuendis mu- 
nera imponendi, similia Nationibus quaestuosa industria provectis. Haec 
imposita mandata indigentioribus progressu Nationibus damnum inferunt. 
Hoc modo nova additur iniustitia sub ambitus curandi specie. Ut semper 
fit, filum tenuiore a parte rumpitur. Quandoquidem climatis mutationis ins- 
tantes effectus perdiu percipientur, quamvis nunc quaedam severa consilia 
suscipiantur, nonnullae Nationes, inopia laborantes, adiumento indigent ut 
ad instantes effectus se accommodent, qui rem earum oeconomicam attin- 
gunt. Certum est communes esse responsalitates, sed distinctas, eo quod, 
ut Episcopi Boliviani aiunt, «Nationes quae ex altioris gradus inducta in- 
dustria utilitatem perceperunt, per magnam gasii saepti emissi quantitatem, 
maiorem habent responsalitatem ad quaestiones ex parte solvendas, quas 
induxerunt ».?? 

171. Emendi vendendique mos «titulos emissionis» nova quaestus studii 
genera afferre potest atque nihil confert ad gasiorum inquinantium emis- 
sionem ex toto minuendam. Haec ratio solutio videtur celer facilisque, sub 
specie alicuius in ambitum officii, quod tamen immutationem minime se- 
cum fert, quae condicionibus requiritur. Immo praetextus fieri potest qui 
facultatem nonnullis Nationibus ac partibus det quam maxime consumendi. 

172. Primum pauperes Nationes ab indigentia sunt radicitus expedien- 
dae atque earum incolarum socialis progressus persequendus; eodem tem- 
pore indignus gradus consumendi aliquarum populi partium prosperarum 
est ponderandus atque efficacius corruptelae obsistendum. Procul dubio 


energia instrumentis minus polluentibus est elicienda, quapropter adiumento 


U" OoNFERENTIA ErrscorALiS BoLivIANA, Epistula pastoralis de ambitu humanaque progressione in 
Bolivia, El Universo, don de Dios para la Vida (2012), 86. 

opus est Nationum quae impendio hodiernae contaminationis orbis multum 
adoleverunt. Rectus usus copiosae solis energiae requirit ut rationes et 
subsidia statuantur ita ut Nationes ad progressionem nitentes translatam 
technologiam, technicum iuvamen et rei nummariae copias adhibere pos- 
sint, at semper certis consideratis condicionibus, quoniam «congruenter 
usque non ponderatur convenientia instrumentorum cum contextu ad quem 


referuntur ».?$ 


Tenues essent sumptus, si discrimini compararentur climatis 
immutationis. Quidquid est, ante omnia ethica est deliberatio, quae omnium 
populorum solidarietate nititur. 

173. Oportet ut internationales pactiones protinus ferantur, exigua con- 
siderata vi localium potestatum efficaciter agendi. Inter Status necessitudi- 
nes uniuscuiusque dominium servare debent, at etiam procedendi communi- 
ter statuere rationes, ut locorum ruinae, omnibus damnum facturae, vitentur. 
Rationes rectae omnia complectentes opus sunt quae officia tribuant atque 
improbandos actus impediant, sicut usu venit ut impotentes Nationes in alias 
Nationes eiectamenta industriasque praeter modum contaminantia inferant. 

174. Oceanos moderandi etiam memoramus ordinem. Etenim, licet com- 
plura inter Nationes et regiones sint inita foedera, comminuta tamen offi- 
ciorum divisio, ordinationis, inspectionis sanctionisque deficientibus severis 
rationibus, efficit ut omnes conatus hebetentur. Eo quod quaestio increbruit 
eiectamentorum marium atque illorum locorum tuendorum ultra nationales 
fines, provocatio producitur specialis. Itaque pactione opus est de rationi- 
bus moderandis, quae omnem seriem complectantur bonorum communium 
globalium nuncupatorum. 

175. Eadem ratio, quae efficit ut firmae deliberationes ad cursum globa- 
lis calefactionis invertendum difficulter suscipiantur, radicitus paupertatem 
evellere non sinit. Oportet contra universaliter et officii constantia agatur, 
ut contaminationi minuendae ac simul Nationibus progredientibus paupe- 
ribusque regionibus subveniatur. Saeculum XXI, dum moderationem servat 
propriam praeteritarum aetatum, conspicit nationales Status potestatem 
amittere, praesertim quod oeconomica nummaria ratio, quae transnationa- 
lem habet indolem, rei politicae dominari student. Hoc posito, fortiorum et 
efficaciter compositarum institutionum internationalium progressus neces- 


sarius fit, auctoritatibus pari iure designatis per pactiones inter nationalia 


7$ PowrIFICIUM CONSILIUM DE IusrrriA ET PACE, Energia, Giustizia e Pace, IV, 1 Città del Vaticano 

regimina ac sanciendi potestate fruentibus. Ait Benedictus XVI, eandem 
cealeans viam quam doctrina socialis Ecclesiae: «Ut mundana oeconomia 
temperetur; ut crisi affectis oeconomiis subveniatur, ad ipsius deteriores 
condiciones vitandas itemque maiores inaequalitates prohibendas; ut tota 
armamentorum ademptio, ciborum pacisque securitas efficiantur; ut rerum 
natura servetur atque migrantium turmae ordinentur, oportet vera Auctori- 
tas politica mundialis adsit, quae a Decessore Nostro beato Ioanne XXIII 
est iam adumbrata».?? Hoc in rerum prospectu legatorum actio insolitum 
obtinet pondus ad internationales processus promovendos, ut graviora vi- 


tentur, omnes comprehensura. 


II. DE NoviIS POLITICIS REBUS NATIONALIBUS 
LOCALIBUSQUE DIALOGUS 


176. Non modo inter Nationes victores sunt et victi, verum etiam intra 
pauperes Nationes, in quibus variae responsalitates conspici debent. Quam 
ob rem de ambitu ae progressu oeconomico quaestiones iam poni non pos- 
sunt tantum a Nationum dissimilitudine sumpto initio, sed requirunt ut 
politicae res nationales localesque considerentur. 

177. Cum fieri possit ut humanae facultates absque officii conscientia 
adhibeantur, quisque Status sine cunctatione munus intra propriam regio- 
nem gerere debet describendi, coordinandi, vigilandi ac sanciendi. Quo- 
modo disponit custoditque societas proprium futurum aevum intra usque 
innovatam technologiam? Id quod ut temperamentum re agit est ius, quod 
normas statuit ad mores adhibendos sub boni communis lumine. Fines quos 
statuere debet sana, firmata ac nemini obnoxia societas, spectant ad pro- 
visiones, cautiones, congruas normas, vigilantiam normarum adhibitarum, 
corruptelae repudiationem, efficacem inspectionem effectuum ex produc- 
tione exstantium, qui non expetuntur, nec non aptam actionem in incerta 
adventiciaque propulsanda pericula. Exstat augescens iuris scientia quae 
contaminationis effectus ergolabicorum operum minuere vult. At politica et 
institutionalis structura non modo datur ut malae actiones vitentur, verum 
etiam ut bonae actiones iuventur, ingenium concitetur ad novas vias repe- 
riendas, ad personalia communiaque incepta suscipienda. 

178. Rei politicae calamitas, proximis effectibus nitentis, populis im- 


modice consumentibus fultae, secum fert ut pusillum temporis oporteat 


?? [itt. enc. Caritas ?n veritate (29 Iunii 2009), 67: AAS 101 (2009), 700. 

incrementum afferatur. Suffragiorum propter causas, regimina haud facile 
pericula adeunt populum turbandi per incepta quae consumptionis gradum 
afficiunt aut exterae pecuniae collocationem in periculum afferunt. Haud 
prudens potestatis aedificatio efficit ut de ambitu sapienter agenda diffi- 
culter in publica regiminum agenda inserantur. E memoria illud elabitur 
«tempus superius esse spatio»,"^ fecundiores nos esse cum de processibus 
gignendis potius quam de moderandis tractibus dominandi sollicitemur. Po- 
litica magnitudo ostenditur cum, difficilioribus temporibus, praestantibus 
principiis agitur atque de bono communi, longo temporis spatio, congita- 
tur. Politica potestas in quodam Nationis proposito hoc officium laboriose 
suscipit. 

179. Quibusdam in locis ad renovabiles energias adhibendas cooperati- 
vae societates augescunt, quae propriis loci necessitatibus satisfacere sinant, 
quin immo supervacaneam productionem vendere. Hoc merum exemplum 
demonstrat, dum mundanae exstantes auctoritates responsalitates sibi su- 
mere non valent, loci dicionem aliter agere posse. Inibi enim oriri possunt 
maior responsalitas, altus communitatis sensus, peculiaris curandi facultas 
ac liberalius ingenium, flagrans in proprium solum amor et cogitatio item 
quid filiis nepotibusque relinquatur. Admodum altas radices apud aboriginum 
gentes haec bona habent. Quoniam ius, interdum, propter corruptelam suo 
non fungitur munere, instante populo, politica deliberatio requiritur. Socie- 
tas, per institutiones ad regimen non spectantes, et medii ordinis consocia- 
tiones, regimina cogere debet, ut normas, rationes et inspectiones firmiores 
augeant. Si cives politicae potestati — nationali, regionali et municipali 
- non invigilant, ne fieri quidem potest ut ambitali detrimento obsistatur. 
Ceterum municipii leges efficaciores esse possunt si inter proximas gentes 
pactio initur, ut eaedem ambitus politicae actiones sustineantur. 

180. Paria praecepta cogitari non possunt, quandoquidem quaestiones 
et fines peculiares sunt singularum Nationum regionumque. Verum quo- 
que est politicum realismum incepta ac technologias ad tempus requirere, 
quae autem cum proposito acceptioneque officiorum, gradatim ac necessario 
gerendorum, prorsus iugantur. Eodem autem tempore, intra Nationum et 
locorum fines multa usque sunt facienda, exempli gratia, energeticae par- 


simoniae genera promovenda. Id secum fert modis favere industriae fruc- 


1*9 Adhort. ap. Evangelii gaudium (24 Novembris 2013), 222: AAS 105 (2013), 1111. 

tus gignendi summam per energeticam efficientiam ac minorem primarum 
materiarum usum, manufactis a mercatu amotis, quae sunt parum efficacia, 
quod ad energiam attinet, et plus contaminant. Memorare etiam possumus 
rem vectoriam bene gestam vel rationes aedificandi et aedes restituendi, ut 
energiae consumptio et contaminationis gradus minuantur. Ceterum politica 
locorum actio dirigi potest ad consumptiones demutandas, provehendam 
eiectamentorum rerumque iterum adhibitarum oeconomiam, certa genera 
tuenda et variam culturam satorum vicibus disponendam. Fieri potest ut 
agriculturae faveatur pauperum regionum per pecuniae collocationem in 
ruris substructionibus, in locorum nationisve mercatu componendo, in riga- 
tionis instrumentis, in tolerabilis agriculturae technicis artibus promovendis. 
Cooperationis vel communis agendi rationis genera iuvari possunt, quae 
parvorum operatorum commoda tueantur atque a compilatione locorum 
oecosystemata servent. Multum est quod fieri potest! 

181. Necessaria est continuatio, quoniam politicae climatis variationum 
actiones et ambitus tutelae demutari non possunt quotiescumque regimen 
mutat. Effectus multum temporis sibi vindicant et repentinos sumptus re- 
quirunt et consecutiones tempore cuiusdam regiminis exhiberi non possunt. 
Quam ob rem, non impellentibus populo et institutionibus, obsistetur usque 
actioni, immo magis cum premunt agendi necessitates. Has sumens respon- 
salitates, additis congruis sumptibus, politicus homo ad rationem maximae 
actuositatis et «proximitatis» oeconomiae ac politicae hodiernae non se 
accommodat, sed si id faciet, iterum dignitatem agnoscere poterit, quam ei 
ut personae tribuit Deus atque, suum in hac historia post transitum, testi- 
monium relinquet liberalis responsalitatis. Maior probae politicae locus est 
dandus, quae institutiones reformare easque bonis agendi modis instruere 
valet, quae sinunt ut vitiosae pressurae segnitiaeque superentur. Attamen 
est addendum meliores animadversiones decidere, cum desint praestantia 
proposita, bona, humanitatis et sensus plenus intellectus, quae cunctis so- 


cietatibus nobilem liberalemque cursum comparare valeant. 
III. IN DELIBERATIONIS PROCESSIBUS DIALOGUS 
AC SINCERITAS 


182. Provisa impactio ambitalis consiliorum ergolabicorum et incep- 


torum sinceros politicos et per dialogum excussos processus requirit, dum 

corruptela, quae veram ambitalem impactionem incepti per gratiarum com- 
mutationem tegit, saepe ad dubias pactiones faciendas ducit, quae ab officio 
renuntiationis nec non a diligenti dialogo abducunt. 

183. Impactionis ambitalis inquisitio consilio productionis inito vel cui- 
libet politicae proposito vel rerum agendarum indici non est posthabenda. 
Ab initio est ponenda atque per rationem interdisciplinarem, sinceram et 
item ab omni oeconomico politicove impetu seiunctam est facienda. Cum 
operandi condicionum inquisitione coniungi debet, fortuitis quoque effecti- 
bus consideratis in valetudinem corporis mentisque personarum, in localem 
oeconomiam, securitatem. Oeconomici sic effectus provideri certius possunt, 
lis spectatis quae fieri possunt et forte necessitate praecepta plus pecuniae 
collocandi, ad effectus haud optatos expediendos, qui emendari possunt. 
Oportet semper ut consensus inter societatis partes habeatur, quae varios 
prospectus, solutiones et optiones afferre possunt. At in disputando peculia- 
rem condicionem obtinere debent locorum incolae, qui sententiam rogantur 
de iis quae sibi suisque filiis volunt, et proposita considerare possunt, quae 
proximam oeconomicam utilitatem transgrediuntur. Cogitatio deserenda est 
«interventuum» ambitus, ut res politicae ponderatae et ab omnibus partici- 
pibus exeussae habeantur. Participatio vult ut omnes de variis adspectibus 
variisque periculis et occasionibus congruenter doceantur, et deliberatione, 
initio facta, alicuius propositi ipsa non continetur, sed requirit ut inspectio 
vel instrumentis adhibitis monitoriis exploratio continenter agantur. Sinceri- 
tate veritateque in scientificis politicisque dissertationibus opus est, absque 
finitione considerandi quid ex lege liceat aut quid non liceat. 

184. Cum fortuita pericula exstant ambitus, quae ad praesens futurum- 
que bonum commune attinent, haec condicio requirit ut «deliberationes ex 
comparatione decernantur periculorum et beneficiorum, quae ex omnibus 
optionibus elegi possunt».! Id potissimum vim habet si inceptum quoddam 
incrementum afferre potest in utendis naturae opibus, emissionibus et retri- 
mentis, eiectamentis effectis, vel manifesta prospectus mutatione, naturali 
generum custoditorum domicilio vel publico loco. Quaedam incepta, quae 
meditata inquisitione non sustinentur, vitae cuiusdam loci qualitatem ra- 
dicitus afficere possunt per actus inter se diversissimos, ut exempli gratia 


per auditoriam contaminationem improvisam, latitudinem visus deminutam, 


3! PowrIFICIUM CONSILIUM DE IusrITIA ET PACE, Compendio della Dottrina Sociale della Chiesa, 469. 

culturae bona deperdita, usurpatae atomicae energiae effectus. Consumptio- 
nis cultura, quae brevi momento ac privato commodo primas tribuit partes, 
nimis celeribus tractationibus favere aut notitiis celandis concedere potest. 

185. In unaquaque disputatione quae ad ergolabicam operam attinet 
quaedam interrogationes sunt struendae, ut discernatur utrum verum in- 
tegrumque progressum feratur: Quorsum? Qua ratione? Ubi? Quando? Quo- 
modo? Ad quem spectat? Quae sunt pericula? Quo sumptu? Quisnam solvet 
pretium et quomodo id faciet? Hoc in examine quaedam quaestiones sunt 
praecipiendae. Exempli gratia, scimus exiguam esse aquam et necessariam, 
praeterea praecipuum est ius quod aliorum hominum iurium usum afficit. 
De hoe non est dubitandum et impactionis ambitalis cuiusdam regionis 
omnem vestigationem transgreditur. 

186. In Declaratione anni MoMwxci, acta apud urbem Flumenianuarien- 
sem edicitur: «Ubi damnorum gravium irreparabiliumque minationes dantur, 
si desunt manifestae scientiae certitudines, non erit id argumentum efficaces 
cautiones sumendas neglegendi»,"? ut ambitalis degradatio arceatur. Prin- 
cipium hoc cautionis patitur ut infirmioribus consulatur, qui pauca instru- 
menta habent ad se defendendos et ad comprobationes reperiendas quae 
refelli non possunt. Si per obiectivam notitiam grave et insanabile dam- 
num providetur, etsi demonstratio certa non est, quodvis tamen propositum 
impediendum est aut immutandum. Hac ratione probandi onus invertitur, 
propterea quod his in casibus obiectiva decretoriaque probatio reperiatur 
oportet, statutum opus ambitui aut incolis gravia damna haud illaturum. 

187. Hoc posito non omnis technologica innovatio reicitur, quae efficiat 
ut alicuius populi vitae qualitas augeatur. Sed, quidquid est, illud firmum 
est tenendum rerum ubertatem non posse unum esse iudicium observan- 
dum atque, cum nova iudicandi elementa exstent ex notitiis auctis, novum 
habendum est iudicium, omnibus participantium implicatis partibus. Ex 
disceptatione deliberatio exstare poterit propositum non persequendi, sed 
etiam idem mutandi aut alias optiones eligendi. 

188. Disputationes oriuntur de ambitus quaestionibus, de quibus diffici- 
le est ut consentio obtineatur. Etiam atque etiam confirmamus quaestiones 
scientificas nolle definire Ecclesiam, neque politicae rei locum occupare, 
sed ad probum liquidumque dialogum invitamus, ut singulares necessitates 


vel ideologiae bonum commune ne laedant. 


*? Declaratio Flumenianuariensis de ambitu deque progressione (14 Iunii 1992), Principium 15. 

IV. PoLrTICA ET OECONOMIA PRO HUMANA 
PLENITUDINE IN DIALOGO 


189. Res politica oeconomiae non est subdenda, quae technocratiae im- 
peranti et specimina efficientiae demonstranti se tradere non debet. Hodie, 
de bono communi cogitantes, procul dubio necesse habemus ut res politica 
et oeconomia colloquentes vitae sine cunctatione inserviant, praesertim 
vitae humanae. Quod argentariae quacumque ratione servantur, quodque 
pretium populis est solvendum, absque firma deliberatione recognoscendi 
atque totum propositum reformandi, absolutus rei nummariae dominatus 
confimatur, quae nihil in posterum consequetur quaeque, post diuturnam, 
sumptuosam vanamque curationem, novas tantum difficultates afferre po- 
test. Rei nummariae discrimen annis MMVII-MMVII occasionem praebuit ut 
nova oeconomia susciperetur, quae studiosior esset moralium principiorum, 
atque mercatorium rei nummariae opus nec non virtuales divitiae denuo 
componerentur. Sed nihil contra factum est, ut rationes obsoletae, mundum 
adhuc moderantes, iterum ponderarentur. Quae efficiuntur non semper sunt 
rationalia, quae saepe oeconomicis variationibus sociantur, quibus fructus 
aliter aestimantur atque re valent. Ex eo evenit ut saepenumero quaedam 
merces plus aequo gignantur, ambitali impactione haud necessaria addita, 
quae eadem opera multis regionum oeconomiis detrimentum affert.?? Su- 
bitaneus rei nummariae auctus plerumque est quoque subitaneus proventus 
auctus. Itaque quod firma voluntate non agitur est oeconomiae realis ar- 
gumentum, quae efficit ut varientur atque bona effecta meliora reddantur, 
societates bonis gignendis congruenter operentur, parvae mediaeque socie- 
tates augeantur atque opus praebeant. 

190. Hac in re oportet memoria semper teneatur «ambitalem tutelam 
per rationem tantum nummariam impendiorum ac beneficiorum praestari 
non posse. Ambitus ad bona illa pertinet quae mercatus rationes tueri aut 
congruenter promovere non valent».?* Iterum vitetur oportet magica mer- 
catus opinio, quae putat quaestiones per auctum societatum aut singulorum 
lucrum expediri. Num re cogitari potest illum, qui flagranter maximis lu- 


cris studeat, ambitalibus effectibus detineri, quos ad proximas generationes 


133 Ofr CoNFERENTIA EPrscopALIS MEXICANA. Commissio Episcopalis de Cura Pastorali sociali, Jesucris- 


to vida y esperanza de los indígenas y campesinos (14 Ianuarii 2008). 

transferat? Intra quaestus ordinem nullus datur locus naturae ordinibus, 
temporibus ipsius degradationis ac regenerationis, implicatis oecosystema- 
tibus, quae graviter hominibus operantibus vitiari possunt. Praeterea cum 
de biodiversitate fit mentio, summum respicitur uti copia oeconomicarum 
opum, quae adhiberi potest, at serio animo verum rerum pondus, earum 
momentum apud personas et culturas, commoditates necessitatesque pau- 
perum non considerantur. 

191. Cum tales quaestiones agitantur, nonnulli ceteros insimulare per- 
inde nituntur, quasi irrationaliter progressum et humanum provectum co- 
hibere studeant. At nobis est persuadendum: cum praestitutus productionis 
consumptionisque ordo tardatur, alius progrediendi ac provehendi modus 
praeberi potest. Conatus ad tolerabilem naturalium opum usum non sunt 
inutile impendium, sed bonorum collocatio, quae alia oeconomica beneficia 
brevi offerre potest. Si haud anguste conspicimus detegere possumus magis 
innovatae productionis variationem, minore impactione ambitali cum efficia- 
tur, emolumenti multum afferre posse. Aditus ad varias opportunitates non 
est intercludendus, quae non postulant ut humanum ingenium cohibeatur 
eiusque progressus studium, sed potius ut talis vis nova ratione dirigatur. 

192. Exempli gratia, productionis progressus cursus magis ingeniosus 
meliusque ordinatus disparitatem emendare potest inter immodicam rerum 
consumendarum technologicam tractationem atque modicum ad prementes 
quaestiones hominum expediendas usum; quaedam genera res sapienter 
quaestuoseque iterum adhibendi, recuperationis functionalis atque multi- 
plicati usus gignere potest; efficacem virium usum in urbibus amplificare 
potest. Productionis diversitas ad creandum ae novandum complures hu- 
mano intellectui praebet facultates, dum ambitum tuetur atque operandi 
plus dat opportunitatis. Fecunda esset ista operositas hominis nobilitatem 
rursus concitatura, quia dignius est intellectu uti, simul cum audacia ac res- 
ponsalitate, ut provectus tolerabilis aequique genera reperiantur, ampliore 
habita notione vitae qualitatis. At contra minus est dignum et ingeniosum 
leviusque instare ut vastationis naturae inveniantur formae, oblaturae tan- 
tum consumendi ac subitaneum profectum habendi facultates. 

193. Quidquid est, si hine tolerabilis progressus novas crescendi ra- 
tiones secum feret, illinc, coram avido inconsideratoque incremento, quod 
multa per decennia est productum, est cogitandum de remorando gradu, qui- 
busdam rationabilibus finibus ponendis, vel retrocedendo, antequam nimis 


sero sit. Scimus intolerandum esse morem illorum qui consumunt ac magis 

magisque vastitatem faciunt, dum alii adhuc propriae humanae dignitati 
vitam accommodare non valent. Quam ob rem tempus est decrementum 
quoddam in aliquibus orbis partibus opibus susceptis tolerare, ut aliis in 
partibus sanum incrementum obtineatur. Ait Benedictus XVI: « Necesse est 
ut societates technologice cultae consuetudinibus temperatis favere velint, 
propriam energiae consumptionem imminuentes eiusque usus meliores fa- 
cientes condiciones ».'?? 

194. Ut novae progressus rationes exstent, necesse habemus ut «ex toto 
progressus ratio immutetur»,* quod secum fert officii conscientia cogitare 
«de re oeconomica eiusque finibus, ad ipsius infirmitates ac depravationes 
emendandas»."" Per mediam viam naturae curam nummariis copiis, vel 
ambitum servandum progressui conciliare non sufficit. Hoc de argumento 
mediae viae parum tantum ruinam remorantur. Agitur modo de progressu 
iterum finiendo. Technologicus oeconomicusque progressus qui meliorem 
mundum et vitae qualitatem integre superiorem non relinquit, progressus 
haberi non potest. Ceterum personarum realis vitae qualitas pluries exte- 
nuatur — propter ambitum in deterius mutantem, humilem alimentorum 
qualitatem vel exhaustas quasdam opes —- intra rei oeconomicae augmen- 
tum. Hae in provincia tolerabilis incrementi sermo saepenumero mentem 
avertit datque excusationem, qui bona exhaurit sermonis oecologici intra 
rei nummariae ac technocratiae fines, atque inceptorum socialis ambitalis- 
que responsalitas in quandam seriem rationis mercatoriae et simulacrorum 
plerumque contrahitur. 

195. Principium maximi obtinendi profectus, quod a qualibet alia con- 
sideratione abduci vult, quaedam est depravata rei oeconomicae opinio: si 
productio augetur, parum interest an detrimento futurarum opum vel am- 
bitus salutis id accidat; si silva quadam excisa productio augetur, nemo hac 
in computatione damnum metitur, quod territorium in solitudinem redigit, 
biodiversitatem vastat aut contaminationem auget. Hoc nimirum vult so- 
cietates profectus obtinere computantes ac solventes minimam expensarum 
partem. Unus ethicus putari mos potest, cum fit «ut impendia oeconomica et 
socialia, ex communium opum naturae usu exorta, translucida agnoscantur 


ratione ac plene sustineantur ab omnibus qui iisdem perfruuntur, non autem 


7 Nuntius de Die mundiali Pacis 2010, 9: AAS 102 (2010), 46. 

ab aliis populis vel a venturis generationibus ».?? Instrumentalis rationalitas, 
quae immotam solummodo secum fert realitatis analysim, illius momenti 
considerata necessitate, adest tum cum ipse mercatus opes impertitur, tum 
cum id efficit ordinans Status. 

196. Qui rei politicae est locus? Memoria subsidiarietatis principium 
repetimus, quod libertatem tribuit ad praesentes facultates omnibus in or- 
dinibus explicandas, sed eodem tempore a potentioribus erga bonum com- 
mune responsalitatis plus postulat. Verum est hodie nonnullos oeconomicos 
ordines plus pollere quam ipsos Status. At res oeconomica sine re politica 
probari non potest, quae aliam logicam conciliare non valeat, varias species 
moderaturam hodierni discriminis. Logica, in qua nullus est locus sincerae 
ambitus sollicitudinis, eadem est in qua nulla est sollicitudo de debilioribus 
involvendis, quia «in vigenti specimine "felicis exitus" ac *privatae rationis" 
pecuniam collocare insanum videtur, ut ii qui tardantur, debiles vel minus 
habentes vitae decursu prosperare possint ».? 

197. Re politica opus est nobis quae lato prospectu cogitet, atque om- 
nibus ex partibus rem aggrediatur, per dialogum variarum disciplinarum 
diversas complectens discriminis facies. Ipsa res politica pluries suae infa- 
miae responsalis est, propter corruptelam atque defectum bonarum poli- 
ticarum actionum publicarum. Si Status suum officium quadam in regione 
non exsequitur, quidam oeconomici coetus benefactores videri possunt ac re 
habere potestatem, cum sibi dari à quibusdam legibus vacationem sentiant, 
ut perveniant ad varias scelerum instructorum species, personarum commer- 
cium, stupefactivorum medicamentorum commercium et violentiam, quae 
difficulter eraduntur. Si res politica perversam logicam frangere non valet, 
ac praeterea vanis sermonibus implicatur, magnas hominum quaestiones 
neglegere pergemus. Realis immutationis ordo requirit ut omnes processus 
denuo considerentur, quoniam non sufficit oecologicas leves considerationes 
inserere, dum logica non excutitur, hodiernae culturae subdita. Sana res 
politica sibi hoc certamen instituere debet. 

198. Res politica et oeconomica alia in aliam refert culpam, quod 
ad paupertatem et ambitalem degradationem attinet. Sed illud postulat 
ut proprios errores agnoscant nec non mutuae actionis reperiant genera 


ad bonum ecommune obtinendum. Cum alteri oeconomicae utilitati solum 


5$ Bgxprcrus XVI, Litt. enc. Caritas in veritate (29 Iunii 2009), 50: AAS 101 (2009), 686. 

studeant, alteri dominatui servando augendoque flagranter operam dent, 
supersunt contentiones vel dubiae pactiones, ubi minus interest utriusque 
partis ambitum servare ac debiliores curare. Etiam hice principium valet 


«unitatem concertationem superare ». 


V. RELIGIONES CUM SCIENTIIS LOQUUNTUR 


199. dCenseri non potest empiricas scientias vitam, intimam essentiam 
omnium creaturarum ae totam realitatem omnibus ex partibus explanare. Si 
ita esset, angusti eorum fines methodologici haud iure superarentur. Si hoc 
exiguo prospectu cogitatur, aestheticus sensus, poésis vel et rationis facultas 
significationem finemque rerum complectendi dissolvuntur."' Memorare cu- 
pimus «religiosa scripta potiora quandam significationem omnibus aetatibus 
praebere posse, suadentem habent vim ad novum usque prospectum patefa- 
ciendum [...]. Estne rationis intellectusque ea in obscuritatem detrudere eo 
quod in quodam religiosae opinionis contextu tantum sunt orta?».? Leve 
est reapse cogitare ethica principia meris verbis demonstrari posse, ab omni 
contextu seposita, atque quod per religiosum sermonem manifestantur, in 
publicis disputationibus vi ac pondere non exuuntur. Ethica principia quae 
ratio percipere potest per diversas species semper redire et per varios 
sermones, religiosos quoque, exprimi possunt. 

200. Ceterum quaecumque technica expeditio, quam scientiae afferre 
volunt, graves mundi quaestiones explicare non valet, si homines sua de 
via declinant, si magna argumenta amittuntur, quae efficiunt ut convictus, 
labor, bonitas habeantur. Quidquid est, credentes sunt concitandi ut propriae 
fidei se àccommodent, cum eaque agendo non discordent; est instandum ut 
denuo Dei gratiae pateant atque ex alto à propriis de amore, de iustitia, 
de pace firmatis opinionibus depromant. Si quidem perperam intellecta 


principia nonnumquam effecerunt ut comprobaremus naturae abusum vel 


9^ Tbid., 228: AAS 105 (2013), 1113. 

!! Cfr Litt. enc. Lumen fidei (29 Iunii 2013), 34: AAS 105 (2013), 577: «Ceterum lumen fidei, qua- 
tenus cum veritate amoris coniungitur, minime a mundo materiali alienum est, quia amor in corpore 
animaque semper agitur; lux fidei est lux incarnata quae a fulgida vita Iesu procedit. Materiam etiam 
illuminat, suo ordine confidit, novit in ipsa iter concordiae et comprehensioni latius in dies aperiri. 
Prospectus scientiae hoc modo a fide beneficium accipit: haec enim personas scientiis deditas hortatur 
ut apertae perstent realitati in eius integra inexhausta ubertate. Fides sensum criticum excitat quate- 
nus impedit quominus inquisitio suis satietur formulis et praestat ut intellegat naturam usque maiorem 
esse. Fides, ad stuporem invitans prae rerum creatarum arcano, ampliores reddit rationis prospectus 
ad mundum melius illuminandum qui ad scientiarum studia panditur». 

?? Adhort. ap. Evangelii gaudium (24 Novembris 2013), 256: AAS 105 (2013), 1123. 

arbitrarium hominis in creatum dominatum, vel bella, iniustitiam et violen- 
tiam, sicut credentes agnoscere debemus tali modo sapientiae thesauro nobis 
eustodiendo nos infideles fuisse. Compluries diversarum aetatum culturae 
limites hane conscientiam proprii ethici spiritalisque patrimonii finxerunt, 
sed utique ad cuiusque fontes reditus sinit ut religiones hodiernis necessi- 
tatibus melius respondeant. 

201. Plerique orbis incolae credentes se esse fatentur, quod religiones 
impellere debet ut dialogus inter eas instituatur ad naturam curandam, ad 
pauperes tuendos, ad observantiae fraternitatisque structuras instruendas. 
Necessarius ipsas inter scientias etiam est dialogus, cum unaquaeque pro- 
prii sermonis finibus concludi soleat, atque peculiaris peritia se ab aliis 
seiungere atque propriam scientiam absolutam putare studeat. Id obstat 
quominus ambitus quaestiones congruenter agitentur. Dialogus manifestus 
officiosusque inter diversos oecologicos motus, quibus non desunt ideologi- 
cae concertationes, pariter est necessarius. Discriminis oecologici gravitas 
postulat ut omnes de bono communi cogitemus et dialogi cursum usque 
teneamus, qui requirit patientiam, ascesim ac liberalitatem, recordantes 


continenter «realitatem ideae praestare ».'? 


CAPUT SEXTUM 
EDUCATIO ET SPIRITALITAS OECOLOGICA 


202. Plurimae res oportet suum denuo convertant cursum, sed cum- 
primis genus humanum mutare debet. Est necessaria communis originis 
conscientia, mutuae necessitudinis atque futuri participati cunctis cum 
hominibus. Haec fundamentalis conscientia sineret ut novae explicerentur 
persuasiones, habilitates vitaeque formae. Apparet sic magna provocatio cul- 


turalis, spiritalis et educativa quae latos regenerationis processus implicabit. 


I. ALIAM VITAE FORMAM INSTITUERE 


203. Quoniam mercatus tendit ad rerum consumendarum immodicam 
machinam efficiendam, proventuum collocandorum causa, personae obruun- 
tur gurgite acquisitionum et superfluarum expensarum. Immoderata rerum 
consumptio ex paradigmate technico oeconomico subiective eruitur. Illud 


evenit quod iam Romanus Guardini significabat: nempe homo «accipit res 

ordinarias consuetasve vitae formas sicut ei imponuntur a praestituta bo- 
norum dispensatione et a fructibus seriatim confectis, ac demum sic facit 
persuasus hoc esse rationabile et iustum ».^* Huiusmodi paradigma efficit ut 
omnes putent se liberos esse usque dum praesumptam conservent libertatem 
consumendi, cum revera libertatem possident ii qui ad minorem partem 
pertinent oeconomicam et pecuniariam potestatem detinentem. Hac in con- 
fusione homo postmodernus haud invenit novam sui ipsius perceptionem 
quae possit eum dirigere, et hanc deficientem identitatem cum angustia 
vivit. Nimia habemus instrumenta pro exiguis angustisque finibus. 

204. Hodierna mundi condicio «generat sensum instabilitatis et incer- 
titudinis, qui sua ex parte alit formas egoismi communis». Cum personae 
sui ipsius testimoniales fiunt seque sua conscientia saepiuntur, augent suam 
voracitatem. Quoniam quo inanius est cor hominis, eo magis indiget rebus 
emendis, possidendis et consumendis. Hoc in rerum contextu haud possibile 
videtur ut quis arbitretur realitatem sibi limites imponere. Hoc in prospectu 
ne verum quidem bonum commune exsistit. Si est huiusmodi subiecti genus, 
quod in societate vult praevalere, normae tantum observabuntur cum eius 
necessitatibus non contradixerint. Quapropter non cogitemus solum de ter- 
ribilibus phaenomenis climatis vel magnis naturalibus calamitatibus quae 
evenire possunt, sed etiam de calamitatibus quae ex discriminibus socialibus 
manant, quoniam flagrans studium cuiusdam vitae generis res immodice 
consumendas affectantis, praesertim cum tantum pauci possunt illud sus- 
tinere, poterit solum violentiam ac mutuam vastationem parere. 

205. At non omnia deperdita sunt, quia homines, qui usque ad extre- 
mum se depravare possunt, valent etiam se ipsi superare, ad bonum eligen- 
dum redire et regenerari, praeter omnes coércitiones mentis societatisque 
quae eis imponuntur. Possunt se ipsos honeste conspicere, proprium tae- 
dium ostendere novaque incipere itinera ad veram libertatem. Non exsistunt 
systemata quae omnino dissolvant patefactionem ad bonum, veritatem et 
pulchritudinem, nec resistendi capacitatem quam Deus constanter alit imo 
ex hominum corde. Quamque personam huius mundi rogamus ne obliviscatur 
hanc suam dignitatem quam nemini fas est ei tollere. 

206. Mutatae vitae rationes eos cogere possunt qui detinent potestatem 
politicam, oeconomicam et socialem. Hoc sane accidit cum consumptorum 


motus efficiunt ut quosdam proventus emere desinant, ac sic efficaces fiunt 


*^ Das Ende der Neuzeit, Würzburg 1965, 66-67. 

ad commutandam societatum bonis gignendis consuetudinem, easdem cogen- 
tes ut ambitalem impactionem considerent et exemplaria confectionis. Est 
quod, cum habitus sociales contingunt reditus societatum, eae impellantur ad 
alio modo res faciendas. Hoc in memoriam revocat socialem consumptorum 
responsalitatem, «emptionem, praeter oeconomicam, esse usque moralem 
actionem ».? Propterea hodie «argumentum ambitalis degradationis omnium 
nostrum mores attingit». 

207. Charta Terrae nos invitabat omnes ut retro aetatem moveremus 
propriae eversionis et denuo inciperemus; attamen nondum explicavimus 
universalem conscientiam quae hoc efficeret. Hac de causa audemus iterum 
hanc pretiosam provocationem proponere: «Sicut numquam ante in historia, 
commune fatum obstringit nos ad novum initium quaerendum [...]. Utinam 
aetas nostra memoretur ob novam vitae reverentiam excitatam, ob firmita- 
tem tolerationis assequendam, ob certationem usque velociorem pro iustitia 
et pace, obque hilarem vitae celebrationem ».!4? 

208. Semper fieri potest ut capacitas explicetur a se ipsis ad alios ve- 
niendi. Sine illa aliae creaturae haud agnoscuntur in suo proprio pondere, 
nullius interest aliquid curare pro aliis, deest capacitas sibi limites ponen- 
di ut vitetur dolor vel degradatio quae cirea nos sunt rerum. Praecipua 
consuetudo se ipsum transcendendi, frangendo conscientiam segregatam 
et animum sui ipsius testimonialem, radicem constituit quae efficit ut alii 
ambitusque curentur atque moralis reactio moveatur quae consideret quem 
effectum quaeque actio et quodque personale consilium extra se gignant. Cum 
valemus individualismum superare, revera diversus vivendi modus explicari 


potest atque magni momenti mutatio in societate fieri potest. 


II. EipUCATIO AD FOEDUS INTER HOMINES ET AMBITUM 


209. Conscientia quam grave culturae et oecologiae sit discrimen con- 
vertatur oportet in novos mores. Multi noverunt hodiernum progressum 
et meram acervationem rerum vel voluptatum non sufficere ut sensus et 
gaudium praebeantur humano cordi, sed nequeunt recusare quod iis offert 
mercatus. Apud Nationes quae debent maiores mutationes afferre consump- 


tionis morum, iuvenes novam oecologicam sensibilitatem habent spiritum- 


"6 BgxEprorus XVI, Litt. enc. Caritas in veritate (29 Iunii 2009), 66: AAS 101 (2009), 699. 
W! [p., Nuntius de Die mundiali Pacis 2011, 11: AAS 102 (2010), 48. 
"5 Carta, della Terra, L'Aja (29 Iunii 2000). 

que magnanimum, atque quidam eorum admirabili modo certant de ambitu 
defendendo, sed ipsi creverunt in condicionibus maximae consumptionis 
rerumque materialium abundantiae quae difficilem reddit aliorum morum 
explicationem. Quapropter nova prostat institutionis provocatio. 

210. Educatio ambitalis magis magisque fines suos amplificavit. Si qui- 
dem initio admodum in scientifica doctrina versabatur nec non in cognitio- 
ne et praeventione ambitalium periculorum, nune tendit ad includendum 
iudicium de «mythis» modernae aetatis qui nituntur ratione instrumentali 
(individualismo, progressu indefinito, mercatoria contentione, rerum con- 
sumendarum immoderatione, mercatu sine regulis) et etiam ad recuperan- 
dum varios gradus oecologici aequilibrii: interioris cum seipso, solidalis 
cum aliis, naturalis cum cunctis creaturis viventibus ac spiritalis cum Deo. 
Educatio ambitalis oportet nos disponat ad Mysterium petendum, ex quo 
ethica oecologica suum altiorem sensum acquirit. Ceterum sunt educatores 
qui valeant ethicae oecologicae itinera paedagogica iterum constituere, ita 
ut revera iuvent adolescere in solidalitate, responsalitate et cura super 
compassionem fundata. 

211. Attamen haec educatio, quae vocatur ad creandam «civitatem oe- 
cologicam», aliquando continetur notitiis referendis, nequit autem mores 
explicare. Leges et normae exsistentes non sufficiunt ad diutius compes- 
cendos malos mores, etiam cum habetur valida inspectio. Ut norma iuridica 
afferat quaedam gravia mansuraque, necesse est maiorem partem societatis 
sodalium eam recepisse incipiendo a congruis rationibus, et iuxta persona- 
lem transformationem se gerat. Tantummodo cum primum firmae virtutes 
coluntur, fieri potest donatio sui in oecologico studio. Si quaedam persona, 
licet eius condicio oeconomica sinat ei plus consumere et impendere, ex 
more aliquantulum se tegit potius quam calefactionem accendat, opinari 
licet eam acquisivisse persuasiones et sensum erga ambitum curandum. 
Pernobile est tueri officium creati curandi per parvas cotidianas actiones, 
ac mirabile quod educatio valet eis rationem praebere usque ad conforman- 
dam certam vitae formam. Educatio ad responsalitatem pro ambitu potest 
excitare varias consuetudines quae directe graviterque recidunt in ambitus 
curam, quae vult vitare ne adhibeatur materia plastica vel chartea, minuere 
aquae consumptionem, differentia eiectamenta segregare, coquere solum- 
modo quantum rationabiliter edi potest, attente tractare alias creaturas 
viventes, publicis vehiculis uti vel idem vehiculum inter varias personas 


communicare, arbores plantare, luminaria inutilia exstinguere. Haec omnia 


Acta Francisci Pp. 931 





pertinent ad magnanimam et dignam creativitatem, quae meliorem partem 
patefacit hominis. Aliquid iterum adhibere et non cito illud proicere, altas 
ob rationes, potest esse actus amoris, qui nostram exprimit dignitatem. 

212. Non est arbitrandum hos conatus mundum mutaturos non esse. 
Huiusmodi actiones bonum in societate diffundunt quod semper fructus 
affert ultra illud quod probari potest, quia in gremio huius terrae bonum 
pariunt, in alios perventurum, nonnumquam invisibiliter. Insuper hae con- 
suetudines cum exerceantur, nobis sensus redditur propriae dignitatis, ad 
maiorem vitalem altitudinem elevamur et experiri possumus bonum esse 
per hune mundum transire. 

213. Ambitus institutionis varii sunt: schola, familia, instrumenta com- 
municationis, catechesis, et cetera. Bona scholae institutio in pueritia et 
adolescentia iacit semina quae effectus afferre possunt in totius vitae cur- 
su. Sed extollere cupimus maximum momentum familiae, quoniam «locus 
est ubi vita Dei donum apte potest accipi et defendi contra multiplices 
incursiones quibus obicitur, et crescere valet prout verus humanus postu- 
lat auctus. Adversus culturam mortis, quae dicitur, familia culturae ipsius 


vitae est sedes ».!? 


In familia coluntur primi amoris consuetudines et cura 
de vita, sicut exempli gratia rectus rerum usus, ordo et munditia, localis 
oecosystematis observantia et omnium creaturarum tutela. Familia est locus 
integrae institutionis, ubi diversi aspectus explicantur, arte inter se coniunc- 
ti, personae maturationis. In familia ediscitur petere licentiam absque vi, 
gratias agere quae sint manifestatio sensus aestimationis rerum acceptarum, 
aggressionem vel cupiditatem dominari necnon veniam petere cum aliquid 
mali facimus. Hi parvi gestus sincerae urbanitatis iuvant aedificare culturam 
communicatae vitae et reverentiae illorum quae circa nos sunt. 

214. Rei politicae variisque consociationibus est enitendum ut cons- 
cientiae efformentur. Pertinet etiam ad Ecclesiam. Universae christianae 
communitates in hae complenda educatione praecipuum obtinent locum. 
Speramus quoque nostris in seminariis et domibus religiosis institutioni 
destinatis fore ut responsalis austeritas inculcetur, ad gratam mundi con- 
templationem, ad pauperum fragilitatem curandam et ambitum tuendum 
educetur. Quoniam magna argumenta agitantur, sicut necessariae sunt ins- 
titutiones quae potestate polleant ad ambitus damna punienda, aequabiliter 


oportet ut alius alium inspiciat instituatque. 


H9 ToANNES PAULUS II, Litt. enc. Centesimus annus (1 Maii 1991), 39: AAS 83 (1991), 842. 

215. Hoc in rerum contextu «non est neglegenda necessitudo exstans 
inter congruam educationem aestheticam et ambitus conservationem ».^ 
Attendere ad pulchritudinem eamque amare adiuvat nos exire ex pragma- 
tismo ad utilitarismum pertinente. Cum quis non discit sistere ad pulchrum 
percipiendum et aestimandum, non est mirum omnia converti in res quibus 
uti et abuti minime metuit. Eodem tempore si altiores mutationes consequi 
cupimus, oportet prae oculis habeatur cogitationis exemplaria revera in 
mores vim habere. Educatio haud sufficit eiusque conatus erunt steriles 
nisi etiam procuret novum exemplar diffundendum, quod attinet ad homi- 
nem, vitam, societatem et necessitudinem cum natura. Alioquin producetur 
exemplar rerum immodice consumendarum, quod per communicationis ins- 


trumenta et mercatus efficacia mechanemata transmittitur. 


III. CONVERSIO OECOLOGICA 


216. Magnae divitiae christianae spiritalitatis, generatae ex viginti sae- 
culorum personarum et communitatum experientiis, plurimum conferunt ad 
humanum genus renovandum. Cupimus christifidelibus quaedam lineamenta 
proponere oecologicae spiritalitatis quae ex nostrae fidei persuasionibus 
oriuntur, quia illud quod Evangelium nos docet afficit nostrum modum co- 
gitandi, sentiendi ac vivendi. Non est tantum de opinionibus dicendum, 
quantum potissimum de rationibus quae oriuntur a spiritalitate, affectionis 
in mundum curandum alendae causa. Nam haud possibile erit magnis re- 
bus operam dare tantum quasdam per doctrinas, absque mystica quae nos 
animet, absque «interioribus motibus qui impellunt, dant rationem, animum 
addunt et sensum praebent personali et communi actioni».?! Agnoscere de- 
bemus haud semper nos christianos accepisse et explanavisse divitias quas 
Deus Ecclesiae dedit, ubi spiritalitas non disiungitur à proprio corpore, 
nec a natura vel a huius mundi rebus, sed potius homo vivit cum ipsis et 
in ipsis, in communione cum rebus omnibus quae circa sunt. 

217. Si«exteriores solitudines in mundo multiplicantur, quoniam inte- 
riores solitudines tam amplae factae sunt »,? discrimen oecologicum impellit 


ad altam interiorem conversionem. Attamen agnoscendum est quoque non- 


59 Tp. Nuntius de Die mundiali Pacis 1990, 14: AAS 82 (1990), 155. 

5! Adhort. ap. Evangelii gaudium (24 Novembris 2013), 261: AAS 105 (2013), 1124. 

5? BexEDICTUS XVI, Homilia in. sollemni initio ministerii Summi Ecclesiae Pastoris (24 Aprilis 
2005): AAS 9'7 (2005), 710. 

nullos christianos sedulos et orantes, realismi et pragmatismi sub obtentu, 
sollieitudinibus de ambitu subinde illudere. Alii sunt inertes nec statuunt suos 
mores mutare et fiunt incongruentes. Deest eis ergo conversio oecologica, 
quae secum fert ut manifestentur cuncta consectaria conventus cum lesu 
Christo in necessitudinibus cum mundo qui circa est. Vocationem vivere ut 
custodes simus operae Dei est pars essentialis probae vitae, non est aliquid 
optivi neque aspectus secundarius christianae experientiae. 

218. Sancti Francisci Assisiensis exemplar recordamur, ad proponen- 
dam sanam necessitudinem cum creato quae est pars integrae conversionis 
personae. Hoc secum fert ut quis etiam agnoscat suos errores, peccata, vitia 
vel neglegentias, toto corde eum paeniteat, intrinsecus mutet. Australiae 
Episcopi noverunt expromere conversionem in verbis reconciliationis cum 
creato: «Ut hane reconciliationem ad effectum adducamus, vitas nostras 
inspiciamus oportet et agnoscamus quo modo offendamus Dei creationem 
nostris actionibus nostraque ineptitudine agendi. Conversionem experiri 
debemus, cordis mutationem ».? 

219. Non sufficit tamen ut unusquisque melior sit ad solvendam condi- 
cionem tam compositam sicut illa est cui occurrit mundus hodiernus. Sin- 
guli homines possunt amittere suam aptitudinem libertatemque ad logicam 
rationis instrumentalis superandam ac denique succumbunt rerum consu- 
mendarum immoderationi sine ethica et sine sensu sociali et ambitali. Ad 
sociales quaestiones in commune respondendum est, non mera summa bo- 
norum individualium: «Exigentiae huius operis tam immensae erunt ut vis 
individuorum inceptorum atque cooperatio singulorum, modo individuali 
formatorum, non valeant eis satisfacere. Necessaria erit virtutum coniunc- 
tio et unitas contributionum».* Conversio oecologica quae postulatur ad 
instituendum assiduum motum duraturae mutationis est etiam conversio 
communis. 

220. Huiusmodi conversio secum fert varias consuetudines quae con- 
iunguntur ad magnanimam et lenitate plenam curam exercendam. Primum 
gratitudinem et liberalitatem implicat, id est ut mundus uti donum agnos- 
catur e Patris amore acceptum, cui inde sequuntur gratuitae dispositiones 


renuntiationis magnanimique gestus, etiamsi nemo eos videat et agnoscat: 


353 OoNFERENTIA EPISCOPORUM CATHOLICORUM AUSTRALIAE, A New Earth. The Environmental Challenge 
(2002). 
5* RowANUS GuanpiNI, Das Ende der Neuzeit, Würzburg 1965, 72. 

«Nesciat sinistra tua quid faciat dextera tua, [...] e£ Pater tuus, qui videt in 
abscondito, reddet tibi» (Mt 6, 3-4). Implicat quoque amantem conscientiam 
nos ab aliis creaturis non esse segregatos, sed cum ceteris rebus universi 
magnificam universalem communionem conformare. Credenti mundus non 
extrinsecus sed intrinsecus est contemplandus, nexus agnoscendo quibus 
Pater nos cum omnibus creaturis coniunxit. Insuper, dum auget peculiares 
facultates quas Deus dedit ei, conversio oecologica inducit credentem ad 
explicandam eius fingendi capacitatem eiusque animi ardorem, ut perni- 
ciosas mundi vices absolvat, exhibens se «hostiam viventem, sanctam, Deo 
placentem » (Rom 12, 1). Propriam praestantiam non comprehendit tamquam 
rationem gloriae personalis vel irresponsalis dominationis, sed uti diversam 
facultatem quae demum ipsi imponit gravem responsalitatem orientem ex 
eius fide. 

221. Variae nostrae fidei persuasiones, initio harum Litterarum ency- 
clicarum explanatae, adiuvant huiusmodi conversionis ad ditandum sensum, 
demonstrantes conscientiam omnem creaturam aliquid Dei monstrare et 
nuntium habere nobis communicandum, vel certitudinem Christum in se 
sumpsisse hunc mundum materialem et nunc, resuscitatum, in penetralibus 
cuiusque creaturae morari, eam complectentem suo affectu penetrantemque 
suo lumine. Similiter fit cum agnoscimus Deum creavisse mundum in ipso 
inscribentem ordinem et assiduum motum quem homini nefas est ignorare. 
Cum in Evangelio legimus Iesum loqui de passeribus dicentem: «unus ex illis 
non est in oblivione coram Deo» (Lc 12, 6), num potest aliquis eos vexare 
eisque damnum afferre? Omnes christianos invitamus ut hanc suae conver- 
sionis notionem patefaciant, sinentes ut vis et lumen susceptae gratiae se 
extendant etiam ad necessitudinem aliis cum creaturis et cum mundo qui 
cirea est, et sublimem hanc fraternitatem suscitent cum universo creato 


quam sanctus Franciscus Assisiensis tam fulgido modo vixit. 


IV. GAUDIUM ET PAX 


222. Christiana spiritalitas alium modum exhibet intellegendi vitae 
qualitatem, et cohortatur ad vitae genus propheticum et contemplativum, 
quod valeat intime gaudere nec consumptione angi Est magni momenti 
antiquum effatum recipere, quod invenitur in variis traditionibus religiosis, 
et etiam in Sacris Scripturis. Agitur de hae persuasione: «minus est plus». 


Nam constans accumulatio facultatum consumendi cor abducit et impedit 

quominus magni aestimetur quaeque res et quodque momentum. E contra, 
cum quis se ponit sereno animo coram omni realitate, quantulacumque 
est, multo plures praebentur facultates intellegendi et complendi se ipsum. 
Spiritalitas christiana proponit incrementum cum sobrietate et aptitudinem 
parvo laetandi. Est reditus ad simplicitatem quae sinit nos ut sistamus ad 
parva probanda, ut gratias agamus pro rebus iis quas vita offert, haud nos 
alligantes iis quae habemus nec maerentes ea quae non possidemus. Hoc 
postulat ut vitetur studium dominationis et merae voluptatum acervationis. 

223. Sobrietas, quae libere et conscienter vivitur, liberat. Non est vita 
minor, nec intensitas inferior, sed omnino contrarium. Revera, qui plus 
gustant et melius vivunt omne momentum ii sunt qui desistunt hine et 
illine captare, iugiter quaerentes quod non habent, atque experiuntur quid 
significet quamque personam et rem aestimare, discunt familiaritate con- 
iungi cum simplicioribus iisque delectari queunt. Itaque valent imminuere 
necessitates non expletas et extenuant fatigationem et aegritudinem. Homo 
potest paucis indigere et impense vivere, praesertim cum valet explere alia 
delectamenta et satisfactionem invenit in fraternis congressibus, in famu- 
latu, in charismatibus explicandis, in musica et arte, in necessitudine cum 
rerum natura, in precibus fundendis. Felicitas expostulat ut sciamus finire 
quasdam necessitates quae nos attonant, sic parati ad multiplices facultates 
amplectendas quas vita nobis praebet. 

224. Sobrietas et humilitas superiore saeculo vana usae sunt aestima- 
tione. Attamen cum exercitatio cuiusdam virtutis in personali socialique 
vita generali modo debilitatur, utique hoc multiplicia inaequilibria parit, 
etiam ambitalia. Quapropter iam non sufficit loqui tantum de integritate 
oecosystematum. Oportet ut addatur animus ad loquendum de integritate 
vitae humanae, de necessitate promovendi et coniungendi omnia magna 
bona. Humilitas deperdita, apud hominem magnopere ardescentem ob fa- 
cultatem dominandi omnia sine ulla delimitatione, demum potest tantum 
nocere societati et ambitui. Haud facile est explicare hanc sanam humili- 
tatem felicemque sobrietatem si autonomiam obtinemus, si de vita nostra 
excludimus Deum eiusque locum nostrum illud «ego» occupat, si credimus 
nostrum subiectivum arbitrium determinare quod bonum est aut malum. 

225. Ceterum, nemo adolescere potest in felici sobrietate nisi in 
pace cum seipso sit. Pars congruae spiritalitatis intellectionis consistit in 
nostra pacis intellectione amplificanda, quae multo plus est quam belli ab- 


sentia. Pax interior personarum arte coniuncta est cum oecologiae cura 

et bono communi, quia cum authentice vivitur, ostenditur in aequo vitae 
genere, copulato cum capacitate admirandi quae ducit ad altiorem vitam. 
Natura plena est verbis amoris, sed quomodo valebimus ea audire, conti- 
nenter perstante rumore, in diuturna et anxia distractione vel in cultu 
apparentiae? Multae personae experiuntur altam inaequalitatem quae eas 
permovet ad res agendas maxima cum celeritate ut se operari sentiant, 
in constanti festinatione quae deinde eas ducit ad perturbanda omnia cir- 
cumstantia. Quod incidit in modum tractandi ambitum. Integra oecologia 
requirit ut aliquid temporis tribuatur ad serenam harmoniam cum creato 
recuperandam, ad considerandum nostrum vitae genus ac nostra optata 
sublimia, ad Creatorem contemplandum, qui inter nos vivit et in iis quae 
circa nos sunt cuiusque praesentia «non debet esse exstructa, sed detecta 
et revelata ».^» 

226. De cordis more loquimur, quod omnia cum serena attentione vivit, 
quod valet plene adesse coram quopiam, haud cogitans de iis quae post 
sequentur, quod se tradit cuique momento tamquam dono divino plene 
vivendo. Iesus nos hunc habitum docuit cum nos invitaret ad conspiciendum 
lilia campi et aves caeli, vel cum, coram inquieto homine, «intuitus eum 
dilexit eum» (Mc 10, 21). Ipse utique adstabat coram omni persona huma- 
na et coram omni creatura, et itaque nobis ostendit viam ad superandam 
aegram anxietatem quae nos leves reddit, pugnaces et rebus consumendis 
immoderate deditos. 

227. Huiusmodi moris manifestatio est sistere ad gratias agendas Deo 
ante sumendum cibum et post cibum sumptum. Proponimus credentibus ut 
redintegrent hane pretiosam consuetudinem eamque penitus vivant. Huius- 
modi momentum benedictionis, quamvis valde breve, recordatur nos a Deo 
pendere in vita, animum nostrum gratum roborat pro creationis donis, 
gratum se revelat erga eos qui suo opere praebent haec bona atque in 


indigentiores confirmat solidalitatem. 


V. AMOR CIVILIS ET POLITICUS 


228. Cura de natura pars est vitae generis quod facultatem complecti- 
tur cum aliis vivendi et communionis. Iesus nobis commemorat nos habere 


Deum tamquam nostrum Patrem communem et hoc nos fratres consti- 


5» Adhort. ap. Evangelii gaudium (24 Novembris 2013), 71: AAS 105 (2013), 1050. 

tuere. Amor fraternus solummodo potest esse gratuitus, numquam potest 
esse compensatio illius rei quam alter perficit nec pignus illius rei quam 
eum facturum speramus. Quapropter fieri potest ut inimici amentur. Eadem 
gratuitas nos ducit ad amandum accipiendumque ventum, solem vel nubes, 
quamvis haud se submittant nostrae moderationi. Quare loqui possumus de 
quadam universali fraternitate. 

229. Oportet denuo percipiamus nos alios aliis indigere, nos respon- 
salitatem habere de aliis ac de mundo, pretiumque esse operae nos bonos 
et honestos esse. Iam longum per tempus in morum degradatione versati 
sumus, irridentes ethicam, bonitatem, fidem, honestatem, venitque hora ut 
agnoscamus hanc laetam levitatem nobis parum profuisse. Huiusmodi deletio 
totius fundamenti vitae socialis efficit ut alii contra alios surgant ad sua 
commoda defendenda, novae violentiae feritatisque formae concitentur et 
impediatur progressio verae culturae ad ambitus curam spectantis. 

230. Exemplum sanctae Teresiae Lexoviensis invitat nos ad parvam 
viam amoris caleandam, ne opportunitatem amittamus alicuius verbi amabi- 
lis, subrisionis, cuiuslibet parvi gestus quo pax et amicitia colatur. Oecologia 
integra etiam simplicibus gestibus cotidianis constituitur, in quibus frangi- 
mus logicam violentiae, lucri, egoismi. E contra, mundus immodicae con- 
sumptionis idem est atque mundus vexationis vitae in omnibus eius formis. 

231. Amor, parvis gestibus mutuae curae plenus, est etiam civilis et 
politicus, et manifestatur omnibus in actionibus quae student mundum 
meliorem exstruere. Amor societatis et sollicitudo de bono communi sunt 
excellens forma caritatis, quae pertinet non solum ad necessitudines inter 
personas, verum etiam principium est «grandium necessitudinum, scilicet 
socialium necessitudinum, oeconomicarum, politicarum ».»9 Quare Ecclesia 
mundo praebuit formam perfectam «cultus amoris». Amor socialis est 
indicium authentici progressus: «Ut humanior societas reddatur, quoad per- 
sonam dignior, oportet amorem iterum aestimare in vita sociali — in ambitu 
politico, oeconomico et culturali —- illo in constanti summaque norma agendi 
posito ».5* Hoc in rerum contextu, una cum parvorum cotidianorum gestuum 
praestantia, amor socialis movet nos ad cogitandum de magnis inceptis quae 


efficaciter contineant degradationem ambitalem et alant rerum curandarum 


555 BgxEDroTUS XVI, Litt. enc. Caritas in veritate (29 Iunii 2009), 9: AAS 101 (2009), 642. 
57 PaAuLUs VI, Nuntius de Die Mundiali Pacis 1977: AAS 68 (1976), 709. 
55 PowrIFICIUM CONSILIUM DE IusrrriA Er PAcE, Compendio della Dottrina Sociale della Chiesa, 582. 


938 Acta Apostolicae Sedis - Commentarium Officiale 





culturam quae cunctam imbuat societatem. Cum quis Dei vocationem ag- 
noscit ut una cum aliis hos sociales processus moderetur, recordari debet 
hoc partem esse suae spiritalitatis, exercitationem esse caritatis atque hoc 
modo ad maturitatem pervenire et sanctificari. 

232. Non omnes vocantur directo ad rei politicae dandam operam, sed 
in societatis gremio germinat immensa varietas consociationum quae bono 
communi favent, ambitum naturalem tuentes et urbanum. Exempli gratia 
curam habent de quodam loco publico (aedibus, fonte, monumento derelicto, 
prospectu, platea), ad custodiendum, restituendum, melius vel pulchrius 
faciendum aliquid quod ad omnes pertinet. Cireum eos progrediuntur vel 
recuperantur vincula et oritur novus ordo socialis localis. Sic communitas 
ab indiligentia liberatur rerum consumendarum. Hoc sibi vult etiam com- 
munem identitatem colere, historiam quae servatur traditurque. Hoc modo 
curatur mundus vitaeque pauperiorum qualitas, cum sensu solidalitatis qui 
eodem tempore est conscientia commorandi in communi domo quam Deus 
nobis concredidit. Hae communes actiones, cum amorem exprimunt qui se 


donat, converti possunt in celsas experientias spiritales. 


VI. SIGNA SACRAMENTORUM CELEBRATIONISQUE REQUIES 


233. Universum in Deo evolvitur, qui illud totum replet. Ideo mysterium 
contemplandum residet in folio, in semita, in rore, in vultu pauperis. 
Perfectum non est solum ab exteriore parte ad interiorem transire ut Dei 
actionem in anima detegamus, sed etiam Eum convenire in omnibus re- 
bus, sicut docuit sanctus Bonaventura: « Contemplatio tanto est eminentior 
quanto effectum divinae gratiae magis sentit in se homo vel quanto etiam 
melius scit considerare Deum in exterioribus creaturis ».!9? 

234. Sanctus Ioannes à Cruce ostendit quemadmodum omnia bona 
quae in rebus et experientiis mundi explicantur «sint in Deo eminenter, 
infinito quodam modo, seu potius quod unumquodque ex his mirabilibus, 


161 


quae de illo dicuntur, sit ipse Deus». Non quod res finitae mundi revera 


59? Quidam spiritalis magister, Ali Al-Khawwas, sua ex experientia extollebat necessitatem non 
nimis segregandi mundi creaturas a Dei experientia in animo. Aiebat: «Non licet in antecessum iudicare 
exstasim quaerentes in musica vel poési. Est subtile secretum in quoque motu et sono huius mundi. Ini- 
tiati valent captare quod dicunt ventus sufflans, arbores flectentes, aqua fluens, muscae bombilantes, 
portae gementes, avium cantus, sonus chordarum vel tibiarum, suspiratio aegrotantium, gemitus afflic- 
torum...» (Eva De VrrRAv-Mavznovrreg [ed.], Anthologie du soufisme, PAnis 1978, 200). 

15? In IT Sent., 23, 2, 3. 

! Conticum Spirituale, XIV, 5. 

sint divinae, sed quia homo mysticus experitur intimam conexionem ex- 
sistentem inter Deum et omnes creaturas, et sie «sentit res omnes esse 
Deum ».'? Si montis cuiusdam altitudinem admiratur, nequit segregare hoc 
a Deo, et percipit hane admirationem interiorem quam vivit in Domino 
ponendam esse: «Habent montes altitudines, sunt uberes, spatiosi, decori, 
iucundi, floridi ac odoriferi: talis est mihi dilectus meus, sicut isti montes. 
Valles solitariae sunt tranquillae, amoenae, subfrigidae, umbrosae, fontibus, 
aquarum dulcium plenae: arborumque varietate ac suavi volucrum concentu 
mirum in modum sensum demulcent, atque delectant; denique solitudine 
sua, atque silentio refrigerium conferunt, ac requiem; talis est mihi dilectus 
meus, sicut valles istae ».!9? 

235. Sacramenta sunt peculiaris modus quo natura assumitur a Deo 
et convertitur in supranaturalis vitae mediationem. Per sacrum cultum in- 
vitamur ad mundum diversa ratione amplectendum. Aqua, oleum, ignis et 
colores assumuntur cum tota eorum vi symbolica et laudi incorporantur. 
Manus quae benedicit est instrumentum Dei amoris et manifestatio Iesu 
Christi propinquitatis qui venit ad nos comitandos in vitae itinere. Aqua 
quae versatur super corpus hominis qui baptizatur signum est vitae novae. 
Non fugimus mundum nec naturam negamus, cum Deum convenire cupimus. 
Hoc praecipue percipi potest in spiritalitate christiana orientali: « Venustas 
ea, quae in Oriente una habetur carissimarum vocum ut divina consonantia 
exprimatur atque exemplum etiam transformati hominum generis, ubique 
conspicitur: in aedium structuris, in sonis et coloribus, in luce et fragran- 
tiis».** Ad christianam experientiam quod attinet, omnes creaturae mate- 
rialis universi suum verum sensum reperiunt in Verbo incarnato, quoniam 
Dei Filius suae personae incorporavit partem materialis universi, in quam 
germen definitivae transformationis introduxit: «Materiam haud repudiat 
fides christiana nec corporis veritatem, cui immo intra liturgicum actum 
momentum tribuitur, ubi naturam intimam suam corpus humanum commons- 
trat veluti templi Spiritus eoque pervenit ut cum Domino Iesu coniungatur 
qui et ipse factus est in mundi salutem corpus ».!6? 

236. In Eucharistia creatum invenit maiorem suam elevationem. Gratia, 


quae tendit ad se manifestandam sensibiliter, attingit mirabilem perspicui- 


!"? [biq, 

15$ [bid., XIV, 6-7. 

5* [oANNES PAULUS II, Ep. ap. Orientale lumen (2 Maii 1995), 11: AAS 87 (1995), 757. 
55 [biq, 

tatem cum Deus ipse, homo factus, usque eo pervenit ut comedatur a sua 
creatura. Dominus, in fastigio Incarnationis mysterii, nostram voluit attin- 
gere intimitatem per materiae fragmentum. Non ex alto, sed intrinsecus, ut 
in ipso nostro mundo Eum convenire possemus. In Eucharistia iam plenitudo 
est completa, ipsaque praecipuum obtinet locum vitalemque universi, fons 
exuberans amoris vitaeque inexhauribilis. Incarnato coniunctum Filio, qui 
adest in Eucharistia, totum universum Deo gratias agit. Revera Eucharistia 
est in se actus cosmicae dilectionis: «ita est, cosmicam! Quoniam quotiens 
etiam parvo in altari sacelli rustici celebratur, Eucharistia quodam sensu 
semper celebratur in ara orbis. Caelum enim coniungit et terram. Continet 
et penetrat omnia creata». Mundus, qui de manibus Dei exivit, ad Eum 
revertitur in iucunda plenaque adoratione. In Pane eucharistico «creatio 
protenditur ad deificationem, ad sanctas nuptias, ad unitatem obtinendam 


cum ipso Creatore ».!6 


Ideo Eucharistia est quoque fons lucis rationisque 
pro nostris sollicitudinibus de ambitu, et nos dirigit ut custodes simus to- 
tius creati. 

237. Die dominica, participatio Eucharistiae singulare habet momen- 
tum. Haec dies, sicut sabbatum Hebraicum, offertur tamquam dies sana- 
tionis consuetudinum hominis cum Deo, cum se ipso, cum ceteris et cum 
mundo. Dominica est dies Resurrectionis, «prima dies» novae creationis, 
cuius primitiae sunt humana Domini natura resuscitata, pignus novissimae 
transfigurationis totius creationis. Insuper haec dies «aeternam annuntiat 


requiem hominis in Deo ».'9* 


Hoc modo spiritalitas christiana cumulat bonum 
requiei et diei festi. Homo redigere intendit requiem contemplativam in 
sterilitatem inutilitatemque, obliviscens ita ab opera quae perficitur maxi- 
mum detrahi pondus, scilicet eius significationem. Vocamur ad nostro operi 
faciendo rationem addendam receptivam et gratuitam, quae distinguitur 
a mero non faciendo. Agitur de alio modo agendi qui pertinet ad nos- 
tram essentiam. Hoc modo actio humana non tantum a vacua praeservatur 
nimia operositate, sed etiam ab immoderata voracitate et à segregata cons- 
cientia quae fert ad solum personale beneficium persequendum. Lex heb- 
domadalis requiei praecipiebat ne opus fieret die septima, «ut requiescat 


bos et asinus tuus, et refrigeretur filius ancillae tuae et advena» (Ex 23, 


155 Tp,, Litt. enc. Ecclesia de Eucharistia (Y! Aprilis 2003), 8: AAS 95 (2003), 438. 

!'"  BgNEprcrus XVI, Homilia in sollemnitate Corporis et Sanguinis Christi (15 Iunii 2006): AAS 98 
(2006), 513. 

55 Cotechismus Catholicae Ecclesiae, 2175. 

12). Requies est amplificatio contuitus qui permittit ut iura aliorum denuo 
agnoscantur. Itaque dies requiei, cuius culmen est Eucharistia, lucem suam 
diffundit in totam hebdomadam et rationem nobis dat ad curam habendam 


de natura deque pauperibus. 


VII. 'TRINITAS ET NECESSITUDO INTER CREATURAS 


238. Pater est supremus fons omnium, amans et communicativum fun- 
damentum rerum exsistentium. Filius, qui eum manifestat et per quem omnia 
creata sunt, huic terrae se coniunxit cum efformatus est in gremio Mariae. 
Spiritus, vinculum infinitum amoris, intime adest in corde universi animans 
et suscitans nova itinera. Mundus creatus est à tribus Personis tamquam 
uno principio divino, sed quaeque earum perficit hanc operam communem 
secundum suam ipsius personalem proprietatem. Hac de causa «cum con- 
templamur admiratione universum in eius magnitudine et pulchritudine, 
debemus laudare totam Trinitatem ».*? 

239. Apud christianos fides in unum Deum, qui est communio Trini- 
taria, ad cogitandum ducit omnes res in se vestigium proprie Trinitarium 
continere. Sanctus Bonaventura affirmavit hominem, ante peccatum, dete- 
gere illud potuisse quod omnis creatura «testificatur Deum esse trinum ». 
Vestigium Trinitatis agnosci poterat in natura «quando nec liber iste obs- 
eurus erat, nec oculus hominis caligaverat»."" Sanctus Franciscus nobis 
tradidit omnem. creaturam secum ferre structuram proprie Trinitariam, tam 
veram ut quis eam posset sponte contemplari nisi hominis contuitus finitus, 
obscurus et fragilis esset. Ita indicat nobis provocationem ad realitatem sub 
Trinitatis lumine interpretandam. 

240. Divinae Personae sunt relationes subsistentes, atque mundus, se- 
cundum divinum exemplar creatus, est relationum contextus. Creaturae ad 
Deum tendunt, ac deinde cuiusque viventis est tendere ad alterum, ita ut 
in sinu universi invenire possimus immensas constantes necessitudines quae 
secrete conectuntur."' Quod quidem nos non modo concitat ad mirandos 
plurimos conexus exstantes inter creaturas, sed ducit nos quoque ad dete- 
gendam rationem nostrae ipsorum perfectionis. Nam persona humana eo 


magis crescit, maturat et sanctificatur quo plus necessitudinis conflat, cum 


19$ IoANNES PAULUS II, Catechesis (2 Augusti 2000), 4: Insegnamenti 23/2 (2000), 112. 
"? Quaest. disp. de Myst. Trinitatis, 1, 2, concl. 
"! Ofr THoMAs AQUINAS, Summa Theologiae I, q. 11, art. 3; q. 21, art. 1, ad 3; q. 47, art. 3. 

exit de seipsa ut vivat in communione cum Deo, cum ceteris cunctisque 
creaturis. Itaque in propriam exsistentiam assumit illum assiduum motum 
Trinitarium quem Deus in ea impressit inde ab eius creatione. Omnia con- 
iunguntur, et hoc nos hortatur ut augeamus spiritalitatem solidalitatis glo- 


balis quae manat ex Trinitatis mysterio. 


VIII. REGINA TOTIUS CREATI 


241. Maria, mater cui cura Iesu est commissa, nunc eurat materno af- 
fectu ac dolore hunc mundum sauciatum. Sicut cum corde transfixo ploravit 
mortem Iesu, nunc doloris miseretur pauperum crucifixorum et creaturarum 
huius mundi exstinctarum ab humano imperio. Ipsa vivit cum Iesu plane 
transfigurata, et cunctae creaturae magnificant eius pulchritudinem. Mu- 
lier est «amicta sole, et luna sub pedibus eius, et super caput eius corona 
stellarum duodecim» (Apc 12, 1). Elevata in caelum, est Mater et Regina 
totius creati. In eius corpore glorificato, una cum Christo resuscitato, pars 
creationis consecuta est totam plenitudinem suae pulchritudinis. Ipsa non 
solum servat suo in corde cunctam lesu vitam, quam sollicite «conserva- 
bat» (efr Lc 2, 19.51), sed nune etiam intellegit sensum omnium rerum. 
Ideo possumus eam rogare ut nos adiuvet ad hune mundum sapientioribus 
oculis contuendum. 

242. Una cum ea, in sancta familia Nazarethana, eminet figura sancti 
Ioseph. Is curavit et defendit Mariam et Iesum suo opere suaque magnanima 
praesentia, eosque eripuit ab iniustorum violentia ducens eos in Aegyptum. 
In Evangelio apparet tamquam vir iustus, operosus, fortis. Sed in eius fi- 
gura enitet etiam magna suavitas, quae non est debilium, sed vere fortium, 
cum se attentos praebeant ad res ut ament serviantque humiliter. Quare 
declaratus est custos Ecclesiae universalis. Ipse quoque potest nos docere 
curam habere, potest rationem afferre ad operam navandam magnanime 


et suaviter ad custodiendum hune mundum quem Deus nobis concredidit. 


IX. UrrRA SOLEM 


243. Denique nos conveniemus facie ad faciem infinitam Dei pul- 
chritudinem (cfr 7 Cor 13, 12) et valebimus legere cum iucunda admira- 
tione mysterium universi, quod una nobiscum habebit plenitudinem sine 


fine. Utique, iter facimus ad aeternitatis sabbatum, novam Ierusalem, com- 

munem caeli domum. Iesus dicit nobis: «Ecce nova facio omnia» (Apc 21, 
5). Vita aeterna erit res mirabilis communicata, ubi omnis creatura, fulgide 
transformata, locum suum occupabit et habebit aliquid offerendum paupe- 
ribus definitive liberatis. 

244. Praestolantes hoc, nos coniungimus ad curam gerendam huius 
domus quae nobis concredita est, scientes quidquid boni sit in ea, assump- 
tum iri in festo caelesti. Una cum omnibus creaturis iter facimus in hac 
terra quaerentes Deum, quoniam «si mundus et principium habet, et factus 
est, inquire quis sit qui ei dedit principium, et quis illius sit conditor»."? 
Ambulemus cantantes! Ne contentiones nostrae nostraque sollicitudo de hoc 
orbe auferant de nobis spei gaudium. 

245. Deus qui nos vocat ad magnanimam deditionem et ad omnia de- 
vovenda, offert nobis virtutes ac lumen quibus egemus ad progrediendum. 
In corde huius mundi semper adest vitae Dominus qui nos valde diligit. 
Ipse nos numquam deserit, nec solos nos relinquit, quoniam definitive se 
coniunxit cum nostra terra, eiusque amor iugiter nos ducit ad novas repe- 


riendas vias. Laudatus sit! 


e de e 


"wowOXW 


246. Post hanc longam considerationem, iucundam simul et terrificam, 
duas proponimus orationes: alteram communicandam cum omnibus nobis 
credentibus in Deum creatorem omnipotentem, et alteram ut nos, christiani, 


queamus in creationem gerere officia quae Iesu Evangelium nobis proponit. 


Oratio pro nostro terrarum orbe 


Omnipotens Deus, 

qui ades in toto universo 

inque minima tuarum creaturarum, 
Tu qui tua suavitate cireumdas 
omnia quae exsistunt, 

infunde in nos vim tui amoris 

ut vitam et pulchritudinem curemus. 
Inunda nos pace, 

ut vivamus sicut fratres et sorores 


nemini nocentes. 


7? S. Basruus Macuus, Hom. in Hexaemeron, 1, 2, 6: PG 29, 8. 

Deus pauperum, 

adiuva nos in redimendis 

derelictis et neglectis huius terrae 

qui multum prae oculis tuis valent. 

Sana vitas nostras, 

ut custodiamus mundum 

neve depraedemur illum, 

ut seramus pulchritudinem, 

non vero inquinamentum et destructionem. 
Tange corda 

eorum qui tantum lucra quaerunt 

cum damno pauperum ac terrae. 

Doce nos detegere cuiusque rei bonum, 

cum admiratione contemplari, 

agnoscere nos penitus coniunctos esse 
omnibus cum creaturis 

in nostro itinere ad tuam lucem infinitam. 
Gratias agimus quia nobiscum manes cunctis diebus. 
Sustine nos, quaesumus, in nostro certamine 


pro iustitia, amore et pace. 


Oratio christiana cum creato 


Te laudamus, Pater, cum omnibus tuis creaturis, 
quae de tua potenti manu ortae sunt. 

Tuae sunt, 

ac plenae sunt tuae praesentiae tuaeque suavitatis. 
Laudatus sis! 

Iesu, Fili Dei, 

per te omnia creata sunt. 

Efformatus es in materno utero Mariae, 

pars huius terrae effectus es, 

et humanis oculis conspexisti hune mundum. 
Hodie vivus es in omni creatura 

cum tua gloria resuscitati. 

Laudatus sis! 


Spiritus Sancte, qui tua luce 

dirigis hune mundum ad Patris amorem 
ac comitaris gemitum creationis, 
tu quoque vivis in cordibus nostris 
ut nos ad bonum compellas. 
Laudatus sis! 
Domine Deus, Unus et Trinus, 
communitas mirabilis infiniti amoris, 
doce nos te contemplari 
in universi pulchritudine, 
ubi omnia nobis de te loquuntur. 
Excita laudem nostram animumque gratum 
pro omnibus quae tu creasti. 
Dona nobis gratiam ut nos 
cum omnibus exsistentibus 
intime coniunctos sentiamus. 
Deus amoris, 
ostende nobis nostrum locum in hoc mundo 
tamquam instrumenta tui affectus 
pro cunctis creaturis quae in hac terra sunt, 
quoniam ne una quidem earum apud te oblivione obruitur. 
Illumina dominos potestatis et pecuniae 
ut a peccato sibi caveant indifferentiae, 
diligant bonum commune, promoveant infirmos 
et curent hune mundum quem incolimus. 
Pauperes et terra clamant: 
Domine, suscipe nos tua potestate tuaque luce, 
ut protegatur omnis vita, 
ut praeparetur melius futurum aevum, 
ut adveniat Regnum tuum 
iustitiae, pacis, amoris et pulchritudinis. 
Laudatus sis! 
Amen. 
Datum Romae, apud Sanctum Petrum, die xxiv mensis Maii, in sol- 


lemnitate Pentecostes, anno MMxv, Pontificatus Nostri tertio. 


FRANCISCUS PP. 

LITTERAE APOSTOLICAE MOTU PROPRIO DATAE 
I 


Quibus canones Codicis Canonum Ecclesiarum Orientaliwm de Causis ad Ma- 


trimonii nullitatem declarandam reformantur 


FRANCISCUS PP. 


Mitis et misericors Iesus, Pastor et Iudex animarum nostrarum, Petro 
Apostolo eiusque Successoribus potestatem clavium concredidit ad opus 
iustitiae et veritatis in Ecclesia absolvendum. Quae suprema et universalis 
potestas, ligandi nempe ac solvendi his in terris, illam Ecclesiarum parti- 
cularium Pastorum asserit, roborat et vindicat, cuius vi iidem sacrum ius 
et coram Domino officium habent in suos subditos iudicium faciendi.! 

Veneratus Decessor Noster, sanctus Pontifex Ioannes Paulus II, cum Cod;- 
cem Canowwum Ecclesiarum Orientaliwm promulgavit, adnotatum voluit: «Ipsa 
inde ab exordiis codificationis canonicae orientalium Ecclesiarum constans 
Romanorum Pontificum voluntas duos Codices, alterum pro latina Ecclesia 
alterum pro Ecclesiis orientalibus catholicis, promulgando admodum ma- 
nifesto ostendit velle eosdem servare id quod in Ecclesia, Deo providente, 
evenit, ut ipsa unico Spiritu congregata quasi duobus pulmonibus Orientis 
et Occidentis respiret atque uno corde quasi duos ventriculos habente in 
caritate Christi ardeat»? 

Eundem ipsi persequentes sulcum, ratione vero habita peculiaris Eccle- 
siarum orientalium ecclesialis et disciplinaris ordinationis, statuimus dis- 
tinctis Litteris motu proprio datis normas ferre ad innovandam in Codice 
Canonum Ecclesiarum Orientalium processuum matrimonialium disciplinam. 

Labentibus saeculis Ecclesia in re matrimoniali, nitidiorem adepta Christi 
verborum conscientiam, doctrinam sacri connubii vinculi indissolubilitatis 
profundius intellexit exposuitque, nullitatum matrimonialis consensus sys- 


tema concinnavit atque processum iudicialem ad rem aptius ordinavit, ita 


! Cf. CovciuiuM OECUMENICUM VATICANUM II, Const. dogm. Lumen Gentium, n. 27. 
? [oANNES PAULus II, Const. ap. Sacri canones, diei 18 octobris 1990, Prooemium, in AAS 82 [1990], 
p. 1037. 

ut ecclesiastica disciplina cum veritate fidei penitus comprehensa magis 
magisque cohaereret. Quae omnia facta semper sunt duce salutis animarum 
suprema lege. 

In hoc prospectu, gravissimum est ministerium Episcopi, qui, iuxta Pa- 
trum orientalium doctrinam, iudex et medicus exstat, quoniam homo, pecca- 
to originali suisque culpis propriis sauciatus et prolapsus (peptokós), infirmus 
factus, paenitentiae pharmacis a Deo sanationem veniamque impetrat et 
cum Ecclesia reconciliatur. Episcopus etenim - a Sancto Spiritu in exemplar 
locumque Christi (eis typon kai topon Christou) constitutus — praeprimis 
divinae misericordiae minister est; idcirco potestatis iudicialis exercitium 
locus est praecipuus in quo, leges oeconomiae vel acribiae adhibens, ipse 
christifidelibus egentibus sanatricem misericordiam Domini impertitur. 

Quidquid autem his Litteris statuimus, id fecimus vestigia utique pre- 
mentes Decessorum Nostrorum, volentium causas nullitatis matrimonii via 
iudiciali pertractari, haud vero administrativa, non eo quod rei natura id 
imponat, sed potius postulatio urgeat veritatis sacri vinculi quammaxime 
tuendae: quod sane praestant ordinis iudiciarii cautiones. 

Quaedam  enitent fundamentalia criteria quae opus reformationis 
rexerunt. 

Visum est, imprimis, non amplius requiri duplicem decisionem confor- 
mem pro matrimonii nullitate ut partes ad novas canonicas nuptias ad- 
mittantur, sed sufficere certitudinem moralem a primo iudice ad normam 
iuris adeptam. 

Constitutio iudicis unici, clerici utique, in primo gradu Episcopi respon- 
sabilitati committitur, qui in pastorali exercitio suae iudicialis potestatis 
caveat ne cuilibet laxismo indulgeatur. 

Ut sane Concilii Vaticani II in quodam magni ponderis ambitu documen- 
tum ad effectum tandem ducatur, decretum est palam proferri ipsum Epis- 
copum in sua Ecclesia, cuius pastor et caput constituitur, eo ipso esse inter 
christifideles sibi commissos iudicem. Exoptatur ergo ut in magnis sicut in 
parvis eparchiis ipse Episcopus signum offerat conversionis ecclesiasticarum 
structurarum,? neque munus iudiciarium in re matrimoniali curiae officiis 
prorsus delegatum relinquat. Idque speciatim valeat in processu breviori, 


qui ad dirimendos casus manifestioris nullitatis stabilitur. 


* Of. FRANCISCUS, Adhort. apost. Evangelii gaudium, n. 27, in AAS 105 (2013), p. 1031. 

Ordinario enim processu matrimoniali expeditiore reddito, efficta est 
quaedam processus brevioris species — praeter documentalem prout in 
praesentiarum vigentem -, in iis applicanda casibus in quibus accusata 
matrimonii nullitas pro se habet argumentorum peculiariter evidentium 
fuleimen. Nos tamen non latuit, in quantum discrimen ex breviato iudicio 
principium indissolubilitatis matrimonialis adduci possit; eum nimirum in 
finem voluimus ipsum Episcopum in tali processu iudicem constitui, qui 
in fide et disciplina unitati catholicae cum Petro ob suum pastoris munus 
quam maxime cavet. 

Appellatio ad Sedem Metropolitanam, utpote ad munus provinciae eccle- 
siasticae capitale, per saecula stabile, insigne est primigeniae synodalitatis 
in Ecclesiis orientalibus speciei, ideoque sustinenda fovendaque est. 

Orientalium Ecclesiarum Synodi, quas potissimum urgere debet apostoli- 
cus zelus in fidelibus pertingendis dispersis, officium praefatae conversionis 
participandae persentiant, et sartum tectumque servent Episcoporum ius 
potestatem iudicialem in sua particulari Ecclesia ordinandi. Proximitatis 
inter iudicem et christifideles restauratio exitum non sortietur enim, nisi ex 
Synodis singulis Episcopis stimulus una simul cum auxilio veniat ad reforma- 
tionem matrimonialis processus adimplendam. Una cum iudicis proximitate 
curent pro posse Synodi, salva iusta et honesta mercede tribunalium opera- 
torum, ut processuum gratuitati caveatur et Ecclesia, generosam matrem se 
ostendens fidelibus, in re tam arcte animarum saluti cohaerente manifestet 
Christi gratuitum amorem quo salvi omnes facti sumus. 

Appellationem ad Apostolicae Sedis Tribunal ordinarium, seu Rotam 
Romanam, utique servari oportet, antiquissimo spectato iure, ita ut vincu- 
lum inter Petri Sedem et Ecclesias particulares confirmetur, cauto tamen in 
eiusdem appellationis disciplina ut quilibet cohibeatur iuris abusus, neque 
quid salus animarum detrimenti capiat. Rotae Romanae, autem, lex propria 
quam primum regulis reformati processus, quatenus opus sit, adaequabitur. 

Quibus omnibus mature consideratis, decernimus ae statuimus Tituli 
XXVI Codicis Canonum Ecclesiarum Orientalium, Caput I, Art. I De causis 
ad matrimonii nullitatem declarandam (cann. 1357-1377), inde a die VIII 


mensis Decembris anni MMXV, integre substitui prout sequitur: 


l. De foro competenti et de tribunalibus 


Can. 1357 $ 1. Quaelibet causa matrimonialis baptizati iure proprio ad 


Ecclesiam spectat. 

$ 2. Firmis, ubi vigent, Statutis personalibus causae de effectibus mere 
civilibus matrimonii, si principaliter aguntur, pertinent ad iudicem civilem, 
sed, si incidenter et accessorie, possunt etiam a iudice ecclesiastico ex 
propria auctoritate cognosci ac definiri. 

Can. 1358. In causis de matrimonii nullitate, quae non sunt Sedi Apos- 
tolicae reservatae, competentia sunt: l? tribunal loci in quo matrimonium 
celebratum est; 2? tribunal loci ubi alterutra vel utraque pars domicilium 
vel quasi-domicilium habet; 3? tribunal loci ubi de facto colligendae sunt 
pleraeque probationes. 

Can. 1359 $ 1. In unaquaque eparchia iudex primi gradus pro causis 
nullitatis matrimonii iure expresse non exceptis est Episcopus eparchialis, 
qui iudicialem potestatem exercere potest per se ipse vel per alios, ad 
normam iuris. 

$ 2. Episcopus pro sua eparchia tribunal eparchiale constituat pro cau- 
sis nullitatis matrimonii, salva facultate ipsius Episcopi accedendi ad aliud 
eparchiale vel pro pluribus eparchiis vicinius tribunal. 

$ 3. Causae de matrimonii nullitate collegio trium iudicum reservantur. 
Eidem praeesse debet iudex clericus, reliqui iudices etiam alii christifideles 
esse possunt. 

$ 4. Episcopus Moderator, si tribunal collegiale constitui nequeat in 
eparchia vel in viciniore tribunali ad normam $ 2 electo, causas unico iudici 
clerico committat qui, ubi fieri possit, duos assessores probatae vitae, peritos 
in scientiis iuridicis vel humanis, ab Episcopo ad hoc munus approbatos, sibi 
asciscat; eidem iudici unico, nisi aliud constet, ea competunt quae collegio, 
praesidi vel ponenti tribuuntur. 

8 5. Tribunal secundae instantiae ad validitatem semper collegiale esse 
debet, iuxta praescriptum praecedentis $ 3. 

$ 6. A tribunali primi gradus appellatur ad tribunal metropolitanum 


secundi gradus, salvis praescriptis cann. 1064 et 1067, $ 5. 


2. De iure impugnandi matrimonium 


Can. 1360 $ 1. Habiles sunt ad matrimonium impugnandum: 1? coniuges; 
2? promotor iustitiae, si nullitas iam divulgata est et matrimonium conva- 
lidari non potest aut non expedit. 

$ 2. Matrimonium, quod utroque coniuge vivente non est accusatum, 


post mortem alterutrius vel utriusque coniugis accusari non potest, nisi 


950 Acta Apostolicae Sedis - Commentarium Officiale 





quaestio de validitate est praeiudicialis ad aliam controversiam sive in foro 
ecclesiastico sive in foro civili solvendam. 


$ 3. Si vero coniux moritur pendente causa, servetur can. 1199. 


3. De causae introductione et instructione 


Can. 1361. Iudex, antequam causam acceptet, certior fieri debet matri- 
monium irreparabiliter pessum ivisse, ita ut coniugalis convictus restitui 
nequeat. 

Can. 1362 $ 1. Recepto libello, Vicarius iudicialis si aestimet eum aliquo 
fundamento niti, eum admittat et, decreto ad calcem ipsius libelli apposito, 
praecipiat ut exemplar notificetur defensori vinculi et, nisi libellus ab utraque 
parte subsceriptus fuerit, parti conventae, eidem dato termino quindecim 
dierum ad suam mentem de petitione aperiendam. 

$ 2. Praefato termino transacto, altera parte, si et quatenus, iterum 
monita ad suam mentem ostendendam, audito vinculi defensore, Vicarius 
iudicialis suo decreto dubii formulam determinet et decernat utrum causa 
processu ordinario an processu breviore ad mentem cann. 1369-1373 per- 
tractanda sit. Quod decretum partibus et vinculi defensori statim notificetur. 

$ 3. Si causa ordinario processu tractanda est, Vicarius iudicialis, eo- 
dem decreto, constitutionem iudicum collegii vel iudicis unici cum duobus 
assessoribus iuxta can. 1359, $ 4 disponat. 

$ 4. Si autem processus brevior statutus est, Vicarius iudicialis agat ad 
normam can. 1371. 

$ 5. Formula dubii non tantum quaerat, num constet de nullitate matri- 
monii in casu, sed definire debet, quo capite vel quibus capitibus validitas 
matrimonii impugnetur. 

Can. 1363 $ 1. Defensori vinculi, partium patronis et, si in iudicio est, 
etiam promotori iustitiae ius est: 1? interrogationi partium, testium et pe- 
ritorum adesse salvo can. 1240; 2? acta iudicialia, etsi nondum publicata, 
invisere et documenta a partibus producta recognoscere. 

$ 2. Interrogationi, de qua in $ 1, n. 1, partes assistere non possunt. 

Can. 1364 8 1. In causis de matrimonii nullitate, confessio iudicialis et 
partium declarationes, testibus de ipsarum partium credibilitate sustentae, 
vim plenae probationis habere possunt, a iudice aestimandam perpensis om- 
nibus indiciis et adminiculis, nisi alia accedant elementa quae eas infirment. 

$ 2. In iisdem causis, depositio unius testis plenam fidem facere potest, 
si agatur de teste qualificato qui deponat de rebus ex officio gestis, aut 


rerum et personarum adiuncta id suadeant. 


Acta Francisci Pp. 951 





$ 3. In causis de impotentia vel de defectu consensus propter mentis 
morbum vel anomaliam naturae psychicae iudex unius periti vel plurium 
opera utatur, nisi ex adiunctis inutilis evidenter apparet; in ceteris causis 
servetur can. 1255. 

$ 4. Si in instructione causae dubium valde probabile emerserit de non 
secuta matrimonii consummatione, tribunal potest, auditis partibus, causam 
de nullitate matrimonii suspendere et instructionem complere ad obtinen- 
dam solutionem matrimonii sacramentalis non consummati; deinde acta ad 
Sedem Apostolicam mittat una cum petitione huius solutionis ab alterutro 


vel utroque coniuge facta et cum voto tribunalis et Episcopi eparchialis. 


4. De sententia, de eiusdem impugnationibus et exsecutione 


Can. 1365. Sententia, quae matrimonii nullitatem primum declaravit, 
elapsis terminis à cann. 1311-1314 ordinatis, fit exsecutiva. 

Can. 1366 $ 1. Integrum manet parti, quae se gravatam putet, itemque 
promotori iustitiae et defensori vinculi querelam nullitatis sententiae vel 
appellationem contra eandem sententiam interponere ad mentem cann. 
1302-1321. 

8$ 2. Terminis iure statutis ad appellationem eiusque prosecutionem elap- 
sis atque actis iudicialibus à tribunali superioris gradus receptis, consti- 
tuatur collegium iudicum, designetur vinculi defensor et partes moneantur 
ut animadversiones, intra terminum praestitutum, proponant; quo termino 
transacto, si appellatio mere dilatoria evidenter appareat, tribunal collegiale, 
suo decreto, sententiam prioris gradus confirmet. 

$ 3. Si appellatio admissa est, eodem modo quo in primo gradu, congrua 
congruis referendo, procedendum est. 

$ 4. Si in gradu appellationis novum nullitatis matrimonii caput affertur, 
tribunal potest illud tamquam in primo gradu iudicii admittere et de illo 
iudicare. 

Can. 1367. Si sententia exsecutiva prolata sit, potest quovis tempore ad 
tribunal tertii gradus pro nova causae propositione ad normam can. 1325, 
novis iisque gravibus probationibus vel argumentis intra peremptorium ter- 
minum triginta dierum a proposita impugnatione allatis. 

Can. 1368 $ 1. Postquam sententia, quae matrimonii nullitatem decla- 
raverit, facta est exsecutiva, partes quarum matrimonium declaratum est 
nullum, possunt novum matrimonium celebrare, nisi vetito ipsi sententiae 


apposito vel ab Hierarcea loci statuto id prohibeatur. 

$ 2. Statim ac sententia facta est exsecutiva, Vicarius iudicialis debet 
eandem notificare Hierarchae loci, ubi matrimonium celebratum est; hic 
Hierarcha vero curare debet, ut quam primum de declarata nullitate matri- 
monii et de vetitis forte statutis in libris matrimoniorum et baptizatorum 


mentio fíat. 


5. De processu matrimoniali breviore coram Episcopo 


Can. 1369. Ipsi Episcopo eparchiali competit iudicare causas de matri- 
monii nullitate processu breviore quoties: 

1? petitio ab utroque coniuge vel ab alterutro, altero consentiente, pro- 
ponatur; 

2? recurrant rerum personarumque adiuncta, testimoniis vel instrumentis 
suffulta, quae accuratiorem disquisitionem aut investigationem non exigant, 
et nullitatem manifestam reddant. 

Can. 1370. Libellus quo processus brevior introducitur, praeter ea quae 
in can. 1187 recensentur, debet: 1? facta quibus petitio innititur, breviter, 
integre et perspicue exponere; 2? probationes, quae statim a iudice colligi 
possint, indicare; 3* documenta quibus petitio innititur in adnexo exhibere. 

Can. 1371. Vicarius iudicialis, eodem decreto quo dubii formulam deter- 
minat instructore et assessore nominatis, ad sessionem non ultra triginta 
dies iuxta can. 1372 celebrandam omnes citet qui in ea interesse debent. 

Can. 1372. Instructor una sessione, quatenus fieri possit, probationes 
colligat et terminum quindecim dierum statuat ad animadversiones pro 
vinculo et defensiones pro partibus, si quae habeantur, exhibendas. 

Can. 1373 $ l. Actis receptis, Episcopus eparchialis, collatis consiliis 
cum instructore et assessore, perpensisque animadversionibus defensoris 
vinculi et, si quae habeantur, defensionibus partium, si moralem certitu- 
dinem de matrimonii nullitate adipiscitur, sententiam ferat. Secus causam 
ad ordinarium tramitem remittat. $ 2. Integer sententiae textus, motivis 
expressis, quam citius, partibus notificetur. $ 3. Adversus sententiam Epis- 
copi appellatio datur ad Metropolitani vel ad Rotam Romanam; si autem 
sententia ab ipso Metropolita aliove Episcopo eparchiali qui auctoritatem 
superiorem infra Romanum Pontificem non habet lata sit, appellatio datur 
ad Episcopum ab eodem stabiliter selectum, consulto Patriarcha vel Hie- 


rarcha de quo in can. 175. 

$ 4. Si appellatio mere dilatoria evidenter appareat, Metropolita vel 
Episcopus de quo in $ 3, vel Decanus Rotae Romanae, eam a limine de- 
creto suo reiciat; si autem admissa fuerit, causa ad ordinarium tramitem 


in altero gradu remittatur. 


6. De processu documentali 


Can. 1374. Recepta petitione ad normam can. 1362 proposita, Episcopus 
eparchialis vel Vicarius iudicialis vel Iudex designatus potest, praetermissis 
sollemnitatibus ordinarii processus sed citatis partibus et cum interventu 
defensoris vinculi, matrimonii nullitatem sententia declarare, si ex docu- 
mento, quod nulli contradictioni vel exceptioni sit obnoxium, certo cons- 
tet de exsistentia impedimenti dirimentis vel de defectu legitimae formae, 
dummodo pari certitudine pateat dispensationem datam non esse, aut de 
defectu validi mandati procuratoris. 

Can. 1375 8 l. A sententia, de qua in can. 1374, defensor vinculi, si 
prudenter existimat, vel vitia vel dispensationis defectum non esse certa, 
appellare debet ad iudicem tribunalis secundi gradus, ad quem acta sunt 
mittenda quique scripto certior faciendus est agi de processu documentali. 

$ 2. Integrum manet parti, quae se gravatam putet, ius appellandi. 

Can. 1376. Iudex tribunalis secundi gradus cum interventu defensoris 
vinculi et auditis partibus decernat, utrum sententia sit confirmanda an 
potius procedendum in causa sit ad ordinariam normam iuris; quo in casu 


eam remittit ad tribunal primi gradus. 


7. Normae generales 


Can. 1377 $ 1. In sententia partes moneantur de obligationibus moralibus 
vel etiam civilibus, quibus forte tenentur, altera erga alteram et erga filios 
ad debitam sustentationem et educationem praestandas. 

$ 2. Causae ad matrimonii nullitatem declarandam non possunt iudicio 
contentioso summario, de quo in cann. 1343-1356, tractari. 

$ 3. In ceteris, quae ad rationem procedendi attinent, applicandi sunt, 
nisi rei natura obstat, canones de iudiciis in genere et de iudicio contentioso 
ordinario servatis normis specialibus de causis, quae ad bonum publicum 


spectant. 

Dispositio can. 1365 applicabitur sententiis matrimonii nullitatem de- 
clarantibus publicatis inde a die quo hae Litterae vim obligandi sortientur. 

Praesentibus adnectitur ratio procedendi, quam duximus ad rectam accu- 
ratamque renovatae legis applicationem necessariam, studiose ad fovendum 
bonum fidelium servanda. 

Quae igitur a Nobis his Litteris decreta sunt, ea omnia rata ac firma 
esse iubemus, contrariis quibusvis, etiam specialissima mentione dignis, non 
obstantibus. Gloriosae et benedictae semper Virginis Mariae, quae «Theo- 
tokos» verissime vocatur et universalis Ecclesiae eminet Mater misericordiae 
praecelsa, et beatorum Apostolorum Petri et Pauli intercessioni actuosam 
exsecutionem novi matrimonialis processus fidenter committimus. 

Datum Romae, apud. S. Petrum, die xv mensis Augusti, Àn Assumptione 
Beatae Mariae Virginis, anno Muxv, Pontificatus Nostri tertio. 


FRANCISCUS PP. 


Ratio procedendi in causis ad matrimonii nullitatem declarandam 


III Coetus Generalis Extraordinarius Synodi Episcoporum mense octobri 
anni 2014 habitus difficultatem fidelium adeundi Ecclesiae tribunalia per- 
spexit. Quoniam vero Episcopus, sicut bonus Pastor, subditos suos speciali 
cura pastorali egentes obire tenetur, una cum definitis normis ad processus 
matrimonialis applicationem, visum est, pro comperta habita Petri Successo- 
ris Episcoporumque conspiratione in legis notitia propaganda, instrumenta 
quaedam praebere ut tribunalium opus respondere valeat fidelibus veritatem 
declarari postulantibus de exsistentia annon vinculi sui collapsi matrimonii. 

Art. 1l. Episcopus eparchialis vi can. 192 $ 1 animo apostolico prosequi 
tenetur coniuges separatos vel divortio digressos, qui propter suam vitae 
condicionem forte a praxi religionis defecerint. Ipse igitur cum parochis (cfr. 
can. 289 $ 3) sollicitudinem pastoralem comparticipatur erga hos christifi- 
deles in angustiis constitutos. 

Art. 2. Investigatio praeiudicialis seu pastoralis, quae in structuris pa- 
roecialibus vel eparchialibus recipit christifideles separatos vel divortio di- 
gressos de validitate sui matrimonii dubitantes vel de nullitate eiusdem 
persuasos, in eum finem vergit ut eorum condicio cognoscatur et colligantur 
elementa utilia ad processum iudicialem, ordinarium an breviorem, forte 
celebrandum. Quae investigatio intra pastorale opus eparchiale de matri- 


monio unitarium evolvetur. 

Art. 3. Eadem investigatio personis concredetur ab Hierarcha loci idoneis 
habitis, competentiis licet non exclusive iuridico-canonicis pollentibus. Inter 
eas habentur in primis parochus proprius vel is qui coniuges ad nuptiarum 
celebrationem praeparavit. Munus hoc consulendi committi potest etiam 
aliis clericis, consecratis vel laicis ab Hierarcha loci probatis. 

Eparchia, vel plures Eparchiae simul, iuxta praesentes adunationes, sta- 
bilem structuram constituere possunt per quam servitium hoc praebeatur 
et componere, si casus ferat, quoddam Vademecum elementa essentialia ad 
aptiorem indaginis evolutionem referens. 

Art. 4. Investigatio pastoralis elementa utilia colligit ad causae intro- 
ductionem coram tribunali competenti a coniugibus vel eorum patrono forte 
faciendam. Requiratur an partes consentiant ad nullitatem petendam. 

Art. 5. Omnibus elementis collectis, investigatio perficitur libello, si 
casus ferat, tribunali competenti exhibendo. 

Art. 6. Cum Codex Canonum Ecclesiarum Orientalium undique applican- 
dus sit, salvis specialibus normis, etiam in matrimonialibus processibus, ad 
mentem can. 1377 $ 3, praesens ratio non intendit summam totius processus 
minute exponere, sed praecipuas legis innovationes potissimum illustrare 
et ubi oporteat complere. 


l. De foro competenti et de tribunalibus 


Art. 7 $ l. Tituli competentiae de quibus in can. 1358 aequipollentes 
sunt, servato pro posse principio proximitatis inter iudicem et partes. 

$ 2. Per cooperationem autem inter tribunalia ad mentem can. 1071 
caveatur ut quivis, pars vel testis, processui interesse possit minimo cum 
impendio. 

Art. 8 $ 1l. In eparchiis quae proprio tribunali carent, curet Episcopus 
ut quam primum, etiam per cursus institutionis permanentis et continuae, 
ab eparchiis earumdemve coetibus et a Sede Apostolica in propositorum 
communione promotos, personae formentur quae in constituendo tribunali 
pro eausis matrimonialibus operam navare valeant. 

$ 2. Episcopus a tribunali pro pluribus eparchiis ad normam can. 1067, 
$ 1 constituto recedere valet. 


2. De iure impugnandi matrimonium 


Art. 9. Si coniux moriatur durante processu, causa nondum conclusa, 
instantia suspenditur donec alter coniux vel alius, cuius intersit, instet pro 


prosecutione; quo in casu legitimum interesse probandum est. 

3. De causae introductione et instructione 


Art. 10. Iudex petitionem oralem admittere potest, quoties pars libellum 
exhibere impediatur: tamen, ipse notarium iubeat scriptis actum redigere 
qui parti legendus est et ab ea probandus, quique locum tenet libelli à parte 
scripti ad omnes iuris effectus. 

Art. 11 $ 1. Libellus tribunali eparchiali vel pro pluribus eparchiis ad 
normam can. 1359, $ 2 electo exhibeatur. 

$ 2. Petitioni non refragari censetur pars conventa quae sese iustitiae 


tribunalis remittit vel, iterum rite citata, nullam praebet responsionem. 


4. De sententia, de eiusdem impugnationibus et exsecutione 


Art. 12. Ad certitudinem moralem iure necessariam, non sufficit prae- 
valens probationum indiciorumque momentum, sed requiritur ut quodlibet 
quidem prudens dubium positivum errandi, in iure et in facto, excludatur, 
etsi mera contrarii possibilitas non tollatur. 

Art. 13. Si pars expresse declaraverit se quaslibet notitias circa causam 
recusare, censetur se facultati obtinendi exemplar sententiae renuntiasse. 


Quo in casu, eidem notificari potest dispositiva sententiae pars. 


5. De processu matrimoniali breviore coram Episcopo 


Art. 14 $ Ll. Inter rerum et personarum adiuncta quae sinunt causam 
nullitatis matrimonii ad tramitem processus brevioris iuxta cann. 1369-1373 
pertractari, recensentur exempli gratia: is fidei defectus qui gignere potest 
simulationem consensus vel errorem voluntatem determinantem, brevitas 
convictus coniugalis, abortus procuratus ad vitandam procreationem, perma- 
nentia pervicax in relatione extraconiugali tempore nuptiarum vel immediate 
subsequenti, celatio dolosa sterilitatis vel gravis infirmitatis contagiosae 
vel filiorum ex relatione praecedenti vel detrusionis in carcerem, causa 
contrahendi vitae coniugali omnino extranea vel haud praevisa praegnantia 
mulieris, violentia physica ad extorquendum consensum illata, defectus usus 
rationis documentis medicis comprobatus, etc. 

$ 2. Inter instrumenta quae petitionem suffulciunt habentur omnia docu- 
menta medica quae evidenter inutilem reddere possunt peritiam ex officio 
exquirendam. 

Art. 15. Si libellus ad processum ordinarium introducendum exhibitus 


sit, at Vicarius iudicialis censuerit causam processu breviore pertractari 

posse, in notificando libello ad normam can. 1362 $ 1, idem partem con- 
ventam quae eum non subscripserit invitet, ut tribunali notum faciat num 
ad petitionem exhibitam accedere et processui interesse intendat. Idem, 
quoties oporteat, partem vel partes quae libellum subscripserint invitet ad 
libellum quam primum complendum ad normam can. 1370. 

Art. 16. Vicarius iudicialis semetipsum tamquam instructorem designa- 
re potest; quatenus autem fieri potest, nominet instructorem ex eparchia 
originis causae. 

Art. 17. In citatione ad mentem can. 1371 expedienda, partes certiores 
fiant se posse, tribus saltem ante sessionem instructoriam diebus, articulos 
argumentorum, nisi libello adnexi sint, exhibere, super quibus interrogatio 
partium vel testium petitur. 

Art. 18. $ 1. Partes eiusque advocati assistere possunt excussioni cete- 
rarum partium et testium, nisi instructor, propter rerum et personarum 
adiuncta, censuerit aliter esse procedendum. 

$ 2. Responsiones partium et testium redigendae sunt scripto a notario, 
sed summatim et in iis tantummodo quae pertinent ad matrimonii contro- 
versi substantiam. 

Art. 19. Si causa instruitur penes tribunal pro pluribus eparchiis, Episco- 
pus qui sententiam pronuntiare debet est ille loci, iuxta quem competentia 
ad mentem can. 1358 stabilitur. Si vero plures sint, servetur pro posse 
principium proximitatis inter partes et iudicem. 

Art. 20 $ 1l. Episcopus eparchialis pro sua prudentia statuat modum 
pronuntiationis sententiae. 

$ 2. Sententia, ab Episcopo utique una cum notario subscripta, breviter 
et concinne motiva decisionis exponat et ordinarie intra terminum unius 


mensis a die decisionis partibus notificetur. 


6. De processu documentali 


Art. 21. Episcopus eparchialis et Vicarius iudicialis competentes deter- 


minantur ad normam can. 1358. 


FRANCISCUS PP. 

II 


Quibus canones Codicis Iuris Canonici de Causis ad Matrimonii nullitatem 
declarandam reformantur 


FRANCISCUS PF. 


Mitis Iudex Dominus Iesus, Pastor animarum nostrarum, Petro Apostolo 
eiusque Suecessoribus potestatem clavium concredidit ad opus iustitiae et 
veritatis in Ecclesia absolvendum; quae suprema et universalis potestas, 
ligandi nempe ac solvendi his in terris, illam Ecclesiarum particularium 
Pastorum asserit, roborat et vindicat, cuius vi iidem saerum ius et coram 
Domino officium habent in suos subditos iudicium faciendi.' 

Labentibus saeculis Ecclesia in re matrimoniali, nitidiorem adepta Christi 
verborum conscientiam, doctrinam sacri connubii vinculi indissolubilitatis 
profundius intellexit exposuitque, nullitatum matrimonialis consensus sys- 
tema concinnavit atque processum iudicialem ad rem aptius ordinavit, ita 
ut ecclesiastica disciplina magis magisque cum veritate fidei, quam profi- 
tebatur, cohaereret. 

Quae omnia facta semper sunt duce salutis animarum suprema lege,? quon- 
iam Ecclesia, ut sapienter docuit Beatus Paulus PP. VI, divinum Trinitatis 
consilium est, ideoque omnes eius institutiones, utique semper perfectibiles, 
eo tendere debent ut divinam gratiam transmittant, atque christifidelium 
bono, utpote ipsius Ecclesiae fini essentiali, pro cuiusque munere ac mis- 
sione, continenter faveant.? Cuius rei conscii decrevimus reformationem 
processuum de matrimonii nullitate suscipere, huncque in finem Coetum 
congregavimus Virorum, iuris doctrina, pastorali prudentia et forensi usu 
insignium, qui, sub moderamine Exc.mi Rotae Romanae Decani, rationem 
reformationis delinearent, in tuto utique posito principio vinculi matrimo- 
nialis indissolubilitatis. Alacriter operans, brevi tempore Coetus huiusmodi 


novae legis processualis adumbrationem concepit, quae ponderatae consi- 


! Cf. CovciuiuM OECUMENICUM VATICANUM II, Const. dogm. Lumen Gentium, n. 277. 

? Of. CIC, can. 1752. 

? Of. PAuLUs VI, Allocutio iis qui II Conventui Internationali Iuris Canonici interfuerunt, diei 17 
septembris 1973. 

derationi subiecta, vel cum aliorum peritorum auxilio, nunc in praesentibus 
Litteris transfunditur. 

Salutis ergo animarum studium, quae — hodie sicut heri — institutionum, 
legum, iuris supremus finis manet, Romanum impellit Antistitem ad Episco- 
pis hasce reformationis tabulas praebendas, quippe qui secum sint muneris 
Ecclesiae participes, unitatis nempe tutandae in fide ac disciplina de matri- 
monio, familiae christianae cardine et scaturigine. Alit reformationis studium 
ingens christifidelium numerus, qui conscientiae suae consulere cupientes 
ab Ecclesiae structuris iuridicis ob physicam vel moralem longinquitatem 
saepius arcentur; postulant igitur caritas et misericordia ut ipsa Ecclesia 
tamquam mater proximam se faciat filiis qui semet segregatos sentiunt. 

Hune in sensum evaserunt optata quoque maioris partis Fratrum Nos- 
trorum in Episcopatu, in recenti extraordinaria Synodo adunatorum, iudicia 
agiliora ac faciliora accessu flagitantis.* Quibus optatis omnino consonantes, 
statuimus hisce Litteris dispositiones edere quibus non matrimoniorum nulli- 
tati, sed processuum celeritati faveatur non minus quam iustae simplicitati, 
ne, propter elongatam iudicii definitionem, fidelium sui status declarationem 
exspectantium dubii tenebrae diutine opprimant praecordia. 

Quod fecimus vestigia utique prementes Decessorum Nostrorum, vo- 
lentium causas nullitatis matrimonii via iudiciali pertractari, haud vero 
administrativa, non eo quod rei natura id imponat, sed potius postulatio 
urgeat veritatis sacri vinculi quammaxime tuendae: quod sane praestant 
ordinis iudiciarii cautiones. Quaedam enitent fundamentalia criteria quae 
opus reformationis rexerunt. 

I. Una sententia pro nullitate exsecutiva. — Visum est, imprimís, non am- 
plius requiri duplicem decisionem conformem pro matrimonii nullitate ut 
partes ad novas canonicas nuptias admittantur, sed sufficere certitudinem 
moralem a primo iudice ad normam iuris adeptam. 

IL Judex unicus sub Episcopi responsabilitate. — Constitutio iudicis unici, 
clerici utique, in prima instantia Episcopi responsabilitati committitur, qui 
in pastorali exercitio suae iudicialis potestatis caveat ne cuilibet laxismo 
indulgeatur. 

IIL. /pse Episcopus $udex. - Ut sane Concilii Vaticani II in quodam magni 


ponderis ambitu documentum ad effectum tandem ducatur, decretum est 


* Of. Relatio Synodi, n. 48. 


960 Acta Apostolicae Sedis - Commentarium Officiale 





palam proferri ipsum Episcopum in sua Ecclesia, cuius pastor et caput cons- 
tituitur, eo ipso esse inter christifideles sibi commissos iudicem. Exoptatur 
ergo ut in magnis sicut in parvis dioecesibus ipse Episcopus signum offerat 
conversionis ecclesiasticarum structurarum,? neque munus iudiciarium in re 
matrimoniali curiae officiis prorsus delegatum relinquat. Idque speciatim 
valeat in processu breviori, qui ad dirimendos casus manifestioris nullitatis 
stabilitur. 

IV. Processus brevior. - Namque, ordinario processu matrimoniali expe- 
ditiore reddito, efficta est quaedam processus brevioris species — praeter 
documentalem prout in praesentiarum vigentem -, in iis applicanda casibus 
in quibus accusata matrimonii nullitas pro se habet argumentorum peculia- 
riter evidentium fulcimen. Nos tamen non latuit, in quantum discrimen ex 
breviato iudicio principium indissolubilitatis matrimonialis adduci possit; 
eum nimirum in finem voluimus ipsum Episcopum in tali processu iudicem 
constitui, qui in fide et disciplina unitati catholicae cum Petro ob suum 
pastoris munus quam qui maxime cavet. 

V. Appellatio ad Sedem Metropolitanam. — Appellatio ad Sedem Metropo- 
litae restituatur oportet, quippe quod munus per saecula stabile, tamquam 
provinciae ecclesiasticae capitis, insigne perstat synodalitatis in Ecclesia. 

VI. Episcoporum Conferentiarum officium proprium. — Episcoporum Confe- 
rentiae, quas potissimum urgere debet apostolicus zelus in fidelibus pertin- 
gendis dispersis, officium praefatae conversionis participandae persentiant, 
et sartum tectumque servent Episcoporum ius potestatem iudicialem in 
sua particulari Ecclesia ordinandi. Proximitatis inter iudicem et christifi- 
deles restauratio seeundum enim exitum non sortietur, nisi ex Conferentiis 
singulis Episcopis stimulus una simul cum auxilio veniat ad reformationem 
matrimonialis processus adimplendam. 

Una cum iudicis proximitate curent pro posse Episcoporum Conferen- 
tiae, salva iusta et honesta tribunalium operatorum mercede, ut processuum 
gratuitati caveatur et Ecclesia, generosam matrem se ostendens fidelibus, 
in re tam arcte animarum saluti cohaerente manifestet Christi gratuitum 
amorem quo salvi omnes facti sumus. 

VIL. Appellatio ad Sedem Apostolicam — Appellationem ad Apostolicae 
Sedis Tribunal ordinarium, seu Rotam Romanam, utique servari oportet, 


antiquissimo spectato iure, ita ut vinculum inter Petri Sedem et Ecclesias 


5 Cf. FRANCISCUS, Adhort. apost. Evangelii gaudium, n. 27, in 105 (2013), p. 1031. 

particulares confirmetur, cauto tamen in eiusdem appellationis disciplina 
ut quilibet cohibeatur iuris abusus, neque quid salus animarum detrimenti 
capiat. 

Rotae Romanae, autem, lex propria quam primum regulis reformati 
processus, quatenus opus sit, adaequabitur. 

VIII. Provisiones pro Ecclesiis Orientalibus. — Rationem demum haben- 
tes peculiaris Ecclesiarum Orientalium ecclesialis et disciplinaris ordina- 
tionis, statuimus accommodatas normas separatim hoc ipso die edere ad 
disciplinam matrimonialium processuum in Codice Canonum Ecclesiarum 
Orientalium innovandam. Quibus omnibus mature consideratis, decernimus 
ac statuimus Lébri VII Codicis Iuris Canonici, Partis III, Tituli I, Caput I De 
causis ad. matrimonii nullitatem declarandam (cann. 1671-1691), inde a die 


VIII mensis Decembris anni MMXV, integre substitui prout sequitur: 


AnT. l 


De foro competenti et de tribunalibus 


Can. 1671 $ 1. Causae matrimoniales baptizatorum iure proprio ad iu- 
dicem ecclesiasticum spectant. 

$ 2. Causae de effectibus matrimonii mere civilibus pertinent ad civilem 
magistratum, nisi ius particulare statuat easdem causas, si incidenter et 
accessorie agantur, posse a iudice ecclesiastico cognosci ac definiri. 

Can. 1672. In causis de matrimonii nullitate, quae non sint Sedi Apos- 
tolicae reservatae, competentia sunt: l? tribunal loci in quo matrimonium 
celebratum est; 2? tribunal loci in quo alterutra vel utraque pars domicilium 
vel quasi-domicilium habet; 3? tribunal loci in quo de facto colligendae sunt 
pleraeque probationes. 

Can. 1673 $ 1. In unaquaque dioecesi iudex primae instantiae pro causis 
nullitatis matrimonii iure expresse non exceptis est Episcopus dioecesanus, 
qui iudicialem potestatem exercere potest per se ipse vel per alios, ad 
normam iuris. 

$ 2. Episcopus pro sua dioecesi tribunal dioecesanum constituat pro 
causis nullitatis matrimonii, salva facultate ipsius Episcopi accedendi ad 
aliud dioecesanum vel interdioecesanum vicinius tribunal. 

$ 3. Causae de matrimonii nullitate collegio trium iudicum reservantur. 


Eidem praeesse debet iudex clericus, reliqui iudices etiam laici esse possunt. 

$ 4. Episcopus Moderator, si tribunal collegiale constitui nequeat in 
dioecesi vel in viciniore tribunali ad normam $ 2 electo, causas unico iudici 
clerico committat qui, ubi fieri possit, duos assessores probatae vitae, peritos 
in scientiis iuridicis vel humanis, ab Episcopo ad hoc munus approbatos, sibi 
asciscat; eidem iudici unico, nisi aliud constet, ea competunt quae collegio, 
praesidi vel ponenti tribuuntur. 

8 5. Tribunal secundae instantiae ad validitatem semper collegiale esse 
debet, iuxta praescriptum praecedentis $ 3. 

$ 6. A tribunali primae instantiae appellatur ad tribunal metropolitanum 


secundae instantiae, salvis praescriptis cann. 1438-1439 et 1444. 


ART. 2 


De iure impugnandi mairimonium 


Can. 1674 $ 1. Habiles sunt ad matrimonium impugnandum: 1? coniu- 
ges; 2? promotor iustitiae, cum nullitas iam divulgata est, si matrimonium 
convalidari nequeat aut non expediat. 

$ 2. Matrimonium quod, utroque coniuge vivente, non fuit accusatum, 
post mortem alterutrius vel utriusque coniugis accusari non potest, nisi 
quaestio de validitate sit praeiudicialis ad aliam solvendam controversiam 
sive in foro canonico sive in foro civili. 


$ 3. Si autem coniux moriatur pendente causa, servetur can. 1518. 


ART. 3 


De causae introductione et instructione 


Can. 1675. Iudex, antequam causam acceptet, certior fieri debet matri- 
monium irreparabiliter pessum ivisse, ita ut coniugalis convictus restitui 
nequeat. 

Can. 1676 $ 1. Recepto libello, Vicarius iudicialis si aestimet eum aliquo 
fundamento niti, eum admittat et, decreto ad calcem ipsius libelli apposito, 
praecipiat ut exemplar notificetur defensori vinculi et, nisi libellus ab utraque 
parte subsceriptus fuerit, parti conventae, eidem dato termino quindecim 
dierum ad suam mentem de petitione aperiendam. 

$ 2. Praefato termino transacto, altera parte, si et quatenus, iterum 


monita ad suam mentem ostendendam, audito vinculi defensore, Vicarius 

iudicialis suo decreto dubii formulam determinet et decernat utrum causa 
processu ordinario an processu breviore ad mentem cann. 1683-1687 per- 
tractanda sit. Quod decretum partibus et vinculi defensori statim notificetur. 

$ 3. Si causa ordinario processu tractanda est, Vicarius iudicialis, eo- 
dem decreto, constitutionem iudicum collegii vel iudicis unici cum duobus 
assessoribus iuxta can. 1673, $ 4 disponat. 

8 4. Si autem processus brevior statutus est, Vicarius iudicialis agat ad 
normam can. 1685. 

$ 5. Formula dubii determinare debet quo capite vel quibus capitibus 
nuptiarum validitas impugnetur. 

Can. 1677 $ 1. Defensori vinculi, partium patronis et, si in iudicio sit, 
etiam promotori iustitiae ius est: 1? examini partium, testium et peritorum 
adesse, salvo praescripto can. 1559; 2? acta iudicialia, etsi nondum publicata, 
invisere et documenta a partibus producta recognoscere. 

$ 2. Examini, de quo in $ 1, n. 1, partes assistere nequeunt. 

Can. 1678 $ Ll. In eausis de matrimonii nullitate, confessio iudicialis 
et partium declarationes, testibus forte de ipsarum partium credibilitate 
sustentae, vim plenae probationis habere possunt, a iudice aestimandam 
perpensis omnibus indiciis et adminiculis, nisi alia accedant elementa quae 
eas infirment. 

$ 2. In iisdem causis, depositio unius testis plenam fidem facere potest, 
si agatur de teste qualificato qui deponat de rebus ex officio gestis, aut 
rerum et personarum adiuncta id suadeant. 

$ 3. In causis de impotentia vel de consensus defectu propter mentis 
morbum vel anomaliam naturae psychicae iudex unius periti vel plurium 
opera utatur, nisi ex adiunctis inutilis evidenter appareat; in ceteris causis 
servetur praescriptum can. 1574. 

$ 4. Quoties in instructione causae dubium valde probabile emerserit de 
non secuta matrimonii consummatione, tribunal potest, auditis partibus, 
causam nullitatis suspendere, instructionem complere pro dispensatione 
super rato, ac tandem acta transmitiere ad Sedem Apostolicam una cum 
petitione dispensationis ab alterutro vel utroque coniuge et cum voto tri- 


bunalis et Episcopi. 

ART. 4 


De sententia, de eiusdem impugnationibus et exsecutione 


Can. 1679. Sententia, quae matrimonii nullitatem primum declaravit, 
elapsis terminis à cann. 1630-1633 ordinatis, fit exsecutiva. 

Can. 1680 $ 1. Integrum manet parti, quae se gravatam putet, itemque 
promotori iustitiae et defensori vinculi querelam nullitatis sententiae vel 
appellationem contra eandem sententiam interponere ad mentem cann. 
1619-1640. 

8$ 2. Terminis iure statutis ad appellationem eiusque prosecutionem elap- 
sis atque actis iudicialibus a tribunali superioris instantiae receptis, consti- 
tuatur collegium iudicum, designetur vinculi defensor et partes moneantur 
ut animadversiones, intra terminum praestitutum, proponant; quo termino 
transacto, si appellatio mere dilatoria evidenter appareat, tribunal collegiale, 
suo decreto, sententiam prioris instantiae confirmet. 

$ 3. Si appellatio admissa est, eodem modo quo in prima instantia, 
congrua congruis referendo, procedendum est. 

$ 4. Si in gradu appellationis novum nullitatis matrimonii caput affe- 
ratur, tribunal potest, tamquam in prima instantia, illud admittere et de 
eo iudicare. 

Can. 1681. Si sententia exsecutiva prolata sit, potest quovis tempore ad 
tribunal tertii gradus pro nova causae propositione ad normam can. 1644, 
novis iisque gravibus probationibus vel argumentis intra peremptorium ter- 
minum triginta dierum a proposita impugnatione allatis. 

Can. 1682 $ 1. Postquam sententia, quae matrimonii nullitatem decla- 
raverit, facta est exsecutiva, partes quarum matrimonium declaratum est 
nullum, possunt novas nuptias contrahere, nisi vetito ipsi sententiae apposito 
vel ab Ordinario loci statuto id prohibeatur. 

$ 2. Statim ac sententia facta est exsecutiva, Vicarius iudicialis debet 
eandem notificare Ordinario loci in quo matrimonium celebratum est. Is 
autem curare debet ut quam primum de decreta nullitate matrimonii et de 


vetitis forte statutis in matrimoniorum et baptizatorum libris mentio fiat. 


ART. 5 


De processu matrimoniali breviore coram Episcopo 


Can. 1683. Ipsi Episcopo dioecesano competit iudicare causas de matri- 


monii nullitate processu breviore quoties: 

1? petitio ab utroque coniuge vel ab alterutro, altero consentiente, pro- 
ponatur; 

2? recurrant rerum personarumque adiuncta, testimoniis vel instru- 
mentis suffulta, quae accuratiorem disquisitionem aut investigationem non 
exigant, et nullitatem manifestam reddant. 

Can. 1684. Libellus quo processus brevior introducitur, praeter ea quae 
in can. 1504 recensentur, debet: 1? facta quibus petitio innititur breviter, 
integre et perspicue exponere; 2? probationes, quae statim a iudice colligi 
possint, indicare; 3? documenta quibus petitio innititur in adnexo exhibere. 

Can. 1685. Vicarius iudicialis, eodem decreto quo dubii formulam deter- 
minat, instructore et assessore nominatis, ad sessionem non ultra triginta 
dies iuxta can. 1686 celebrandam omnes citet qui in ea interesse debent. 

Can. 1686. Instructor una sessione, quatenus fieri possit, probationes 
colligat et terminum quindecim dierum statuat ad animadversiones pro 
vinculo et defensiones pro partibus, si quae habeantur, exhibendas. 

Can. 1687 $ 1. Actis receptis, Episcopus dioecesanus, collatis consiliis 
cum instructore et assessore, perpensisque animadversionibus defensoris 
vinculi et, si quae habeantur, defensionibus partium, si moralem certitu- 
dinem de matrimonii nullitate adipiscitur, sententiam ferat. Secus causam 
ad ordinarium tramitem remittat. 

$ 2. Integer sententiae textus, motivis expressis, quam citius partibus 
notificetur. 

$ 3. Adversus sententiam Episcopi appellatio datur ad Metropolitam 
vel ad Rotam Romanam; si autem sententia ab ipso Metropolita lata sit, 
appellatio datur ad antiquiorem suffraganeum; et adversus sententiam alius 
Episcopi qui auctoritatem superiorem infra Romanum Pontificem non habet, 
appellatio datur ad Episcopum ab eodem stabiliter selectum. 

$ 4. Si appellatio mere dilatoria evidenter appareat, Metropolita vel 
Episcopus de quo in $ 3, vel Decanus Rotae Romanae, eam a limine de- 
creto suo reiciat; si autem admissa fuerit, causa ad ordinarium tramitem 


in altero gradu remittatur. 


ART. 6 


De processu documentali 


Can. 1688. Recepta petitione ad normam can. 1676 proposita, Episcopus 


dioecesanus vel Vicarius iudicialis vel Iudex designatus potest, praetermissis 

sollemnitatibus ordinarii processus sed citatis partibus et cum interventu 
defensoris vinculi, matrimonii nullitatem sententia declarare, si ex docu- 
mento, quod nulli contradictioni vel exceptioni sit obnoxium, certo cons- 
tet de exsistentia impedimenti dirimentis vel de defectu legitimae formae, 
dummodo pari certitudine pateat dispensationem datam non esse, aut de 
defectu validi mandati procuratoris. 

Can. 1689 8 1. Adversus hanc declarationem defensor vinculi, si prudenter 
existimaverit vel vitia de quibus in can. 1688 vel dispensationis defectum 
non esse certa, appellare debet ad iudicem secundae instantiae, ad quem 
acta sunt transmittenda quique scripto monendus est agi de processu do- 
cumentali. 

$ 2. Integrum manet parti, quae se gravatam putet, ius appellandi. 

Can. 1690. Iudex alterius instantiae, cum interventu defensoris vinculi et 
auditis partibus, decernet eodem modo, de quo in can. 1688, utrum senten- 
tia sit confirmanda, an potius procedendum in causa sit iuxta ordinarium 


tramitem iuris; quo in casu eam remittit ad tribunal primae instantiae. 


ART. 7 
Normae generales 


Can. 1691 $ 1. In sententia partes moneantur de obligationibus morali- 
bus vel etiam civilibus, quibus forte teneantur, altera erga alteram et erga 
prolem, ad sustentationem et educationem praestandam. 

$ 2. Causae ad matrimonii nullitatem declarandam, processu contentioso 
orali, de quo in cann. 1656-1670, tractari nequeunt. 

$ 3. In ceteris quae ad rationem procedendi attinent, applicandi sunt, 
nisi rei natura obstet, canones de iudiciis in genere et de iudicio contentioso 
ordinario, servatis specialibus normis circa causas de statu personarum et 


causas ad bonum publicum spectantes. 


Dispositio can. 1679 applicabitur sententiis matrimonii nullitatem de- 
clarantibus publicatis inde a die quo hae Litterae vim obligandi sortientur. 
Praesentibus adnectitur ratio procedendi, quam duximus ad rectam accu- 
ratamque renovatae legis applicationem necessariam, studiose ad fovendum 


bonum fidelium servanda. 

Quae igitur a Nobis his Litteris decreta sunt, ea omnia rata ac firma 
esse iubemus, contrariis quibusvis, etiam specialissima mentione dignis, non 
obstantibus. Gloriosae et benedictae semper Virginis Mariae, Matris mise- 
ricordiae, et beatorum Apostolorum Petri et Pauli intercessioni actuosam 
exsecutionem novi matrimonialis processus fidenter committimus. 

Datum Romae, apud S. Petrum, die xv mensis Augusti, àn Assumptione 


Beatae Mariae Virginis, anno Muxv, Pontificatus Nostri tertio. 


FRANCESCO PP. 


Ratio procedendi in causis ad matrimonii nullitatem declarandam 


III Coetus Generalis Extraordinarius Synodi Episcoporum mense octobri 
anni 2014 habitus difficultatem fidelium adeundi Ecclesiae tribunalia per- 
spexit. Quoniam vero Episcopus, sicut bonus Pastor, subditos suos speciali 
cura pastorali egentes obire tenetur, una cum definitis normis ad processus 
matrimonialis applicationem, visum est, pro comperta habita Petri Successo- 
ris Episcoporumque conspiratione in legis notitia propaganda, instrumenta 
quaedam praebere ut tribunalium opus respondere valeat fidelibus veritatem 
declarari postulantibus de exsistentia annon vinculi sui collapsi matrimonii. 

Art. l. Episcopus vi can. 383 $ 1 animo apostolico prosequi tenetur 
coniuges separatos vel divortio digressos, qui propter suam vitae condicio- 
nem forte a praxi religionis defecerint. Ipse igitur cum parochis (cfr. can. 
529 $8 1) sollicitudinem pastoralem comparticipatur erga hos christifideles 
in angustiis constitutos. 

Art. 2. Investigatio praeiudicialis seu pastoralis, quae in structuris paroe- 
cialibus vel dioecesanis recipit christifideles separatos vel divortio digressos 
de validitate sui matrimonii dubitantes vel de nullitate eiusdem persuasos, 
in eum finem vergit ut eorum condicio cognoscatur et colligantur elementa 
utilia ad processum iudicialem, ordinarium an breviorem, forte celebran- 
dum. Quae investigatio intra pastorale opus dioecesanum de matrimonio 
unitarium evolvetur. 

Art. 3. Eadem investigatio personis concredetur ab Ordinario loci idoneis 
habitis, competentiis licet non exclusive iuridico-canonicis pollentibus. Inter 
eas habentur in primis parochus proprius vel is qui coniuges ad nuptiarum 


celebrationem praeparavit. 

Munus hoc consulendi committi potest etiam aliis clericis, consecratis 
vel laicis ab Ordinario loci probatis. 

Dioecesis, vel plures dioeceses simul, iuxta praesentes adunationes, sta- 
bilem structuram constituere possunt per quam servitium hoc praebeatur 
et componere, si casus ferat, quoddam Vademecum elementa essentialia ad 
aptiorem indaginis evolutionem referens. 

Art. 4. Investigatio pastoralis elementa utilia colligit ad causae intro- 
ductionem coram tribunali competenti a coniugibus vel eorum patrono forte 
faciendam. Requiratur an partes consentiant ad nullitatem petendam. 

Art. 5. Omnibus elementis collectis, investigatio perficitur libello, si 
casus ferat, tribunali competenti exhibendo. 

Art. 6. Cum Codex iuris canonici undique applicandus sit, salvis speciali- 
bus normis, etiam in matrimonialibus processibus, ad mentem can. 1691 $ 3, 
praesens ratio non intendit summam totius processus minute exponere, sed 


praecipuas legis innovationes potissimum illustrare et ubi oporteat complere. 


Titulus I — De foro competenti et de tribunalibus 


Art. 7 $ 1l. Tituli competentiae de quibus in can. 1672 aequipollentes 
sunt, servato pro posse principio proximitatis inter iudicem et partes. 

$ 2. Per cooperationem autem inter tribunalia ad mentem can. 1418 
caveatur ut quivis, pars vel testis, processui interesse possit minimo cum 
impendio. 

Art. 8 $ 1. In dioecesibus quae proprio tribunali carent, curet Episcopus 
ut quam primum, etiam per cursus institutionis permanentis et continuae, 
a dioecesibus earumdemve coetibus et a Sede Apostolica in propositorum 
communione promotos, personae formentur quae in constituendo tribunali 
pro causis matrimonialibus operam navare valeant. 

$ 2. Episcopus a tribunali interdioecesano ad normam can. 1423 con- 
stituto recedere valet. 


Titulus II - De iure impugnandi matrimonium 


Art. 9. Si coniux moriatur durante processu, causa nondum conclusa, 
instantia suspenditur donec alter coniux vel alius, cuius intersit, instet pro 


prosecutione; quo in casu legitimum interesse probandum est. 


Titulus III - De causae introductione et instructione 


Art. 10. Iudex petitionem oralem admittere potest, quoties pars libellum 


exhibere impediatur: ipse tamen notarium iubeat scriptis actum redigere qui 

parti legendus est et ab ea probandus, quique locum tenet libelli a parte 
scripti ad omnes iuris effectus. 

Art. 11 8 1. Libellus tribunali dioecesano vel interdioecesano ad normam 
can. 1673, $ 2 electo exhibeatur. 

$ 2. Petitioni non refragari censetur pars conventa quae sese iustitiae 


tribunalis remittit vel, iterum rite citata, nullam praebet responsionem. 


Titulus IV — De sententia, de eiusdem impugnationibus et exsecutione 


Art. 12. Ad certitudinem moralem iure necessariam, non sufficit prae- 
valens probationum indiciorumque momentum, sed requiritur ut quodlibet 
quidem prudens dubium positivum errandi, in iure et in facto, excludatur, 
etsi mera contrarii possibilitas non tollatur. 

Art. 13. Si pars expresse declaraverit se quaslibet notitias circa causam 
recusare, censetur se facultati obtinendi exemplar sententiae renuntiasse. 


Quo in casu, eidem notificari potest dispositiva sententiae pars. 


Titulus V — De processu matrimoniali breviore coram Episcopo 


Art. 14 $ l1. Inter rerum et personarum adiuncta quae sinunt causam 
nullitatis matrimonii ad tramitem processus brevioris iuxta cann. 1683-1687 
pertractari, recensentur exempli gratia: is fidei defectus qui gignere potest 
simulationem consensus vel errorem voluntatem determinantem, brevitas 
convictus coniugalis, abortus procuratus ad vitandam procreationem, perma- 
nentia pervicax in relatione extraconiugali tempore nuptiarum vel immediate 
subsequenti, celatio dolosa sterilitatis vel gravis infirmitatis contagiosae 
vel filiorum ex relatione praecedenti vel detrusionis in carcerem, causa 
contrahendi vitae coniugali omnino extranea vel haud praevisa praegnantia 
mulieris, violentia physica ad extorquendum consensum illata, defectus usus 
rationis documentis medicis comprobatus, etc. 

$ 2. Inter instrumenta quae petitionem suffulciunt habentur omnia docu- 
menta medica quae evidenter inutilem reddere possunt peritiam ex officio 
exquirendam. 

Art. 15. Si libellus ad processum ordinarium introducendum exhibitus 
sit, at Vicarius iudicialis censuerit causam processu breviore pertractari 
posse, in notificando libello ad normam can. 1676 $ 1, idem partem con- 
ventam quae eum non subscripserit invitet, ut tribunali notum faciat num 
ad petitionem exhibitam accedere et processui interesse intendat. Idem, 
quoties oporteat, partem vel partes quae libellum subscripserint invitet ad 


libellum quam primum complendum ad normam can. 1684. 

Art. 16. Vicarius iudicialis semetipsum tamquam instructorem designa- 
re potest; quatenus autem fieri potest, nominet instructorem ex dioecesi 
originis causae. 

Art. 17. In citatione ad mentem can. 1685 expedienda, partes certiores 
fiant se posse, tribus saltem ante sessionem instructoriam diebus, articulos 
argumentorum, nisi libello adnexi sint, exhibere, super quibus interrogatio 
partium vel testium petitur. 

Art. 18. $ 1. Partes eiusque advocati assistere possunt excussioni cete- 
rarum partium et testium, nisi instructor, propter rerum et personarum 
adiuncta, censuerit aliter esse procedendum. 

$ 2. Responsiones partium et testium redigendae sunt scripto a notario, 
sed summatim et in iis tantummodo quae pertinent ad matrimonii contro- 
versi substantiam. 

Art. 19. Si causa instruitur penes tribunal interdioecesanum, Episcopus 
qui sententiam pronuntiare debet est ille loci, iuxta quem competentia ad 
mentem can. 1672 stabilitur. Si vero plures sint, servetur pro posse princi- 
pium proximitatis inter partes et iudicem. 

Art. 20 $ 1. Episcopus dioecesanus pro sua prudentia statuat modum 
pronuntiationis sententiae. 

$ 2. Sententia, ab Episcopo utique una cum notario subscripta, breviter 
et concinne motiva decisionis exponat et ordinarie intra terminum unius 


mensis a die decisionis partibus notificetur. 


Titulus VI — De processu documentali 


Art. 21. Episcopus dioecesanus et Vicarius iudicialis competentes deter- 


minantur ad normam can. 1672. 


FRANCISCUS PF. 

CONSTITUTIO APOSTOLICA 


In Canada nova conditur Exarchia Apostolica Syro-Malabarensis 


FRANCISCUS EPISCOPUS 


SERvus SERvoRUM Dkr 
AD PERPETUAM REI MEMORIAM 


Spiritualem ubertatem Ecclesiarum Orientalium tueri et promovere vo- 
lentes, nunc singillatim de fidelibus Ecclesiae Syro-Malabarensis in Cana- 
da versantium sollicitam curam habemus. Sententiam proinde accipientes 
Congregationis pro Ecclesiis Orientalibus, consiliis praehabitis Venerabilis 
Fratris Nostri Georgii S.R.E. Cardinalis Alencherry, Archiepiscopi Maioris 
Ernakulamensis-Angamaliensis, Synodi Episcoporum Syro-Malabarensium, 
nec non Praesidis Conferentiae Episcopali Canadensis, opportunum iudica- 
vimus ibidem novam circumsceriptionem ecclesiasticam condere. Quapropter 
Apostolica Nostra de auctoritate Exarchiam Apostolicam Syro-Malabaren- 
sem pro Christifidelibus eiusdem Ecclesiae in Canada commorantibus con- 
stituimus, cunctis factis propriis iuribus et obligationibus. Novae ecclesialis 
communitatis sedem in urbe Mississauguensi ponimus. Ad haec ceteraque 
eandem respicientia Exarchiam perficienda, consuetudines iuraque congrua 
serventur et quae in Codice Canonum Ecclesiarum Orientalium praecipiun- 
tur. De eodem praeterea absoluto negotio sueta documenta exarentur et 
ad memoratam Congregationem mittantur. Hane denique Constitutionem 
Nostram nune et in posterum ratam esse volumus, contrariis quibuslibet 
rebus non obstantibus. 

Datum Romae, apud S. Petrum, die sexto mensis Augusti, in Transfi- 
guratione Domini, anno Domini bismillesimo decimo quinto, Pontificatus 


Nostri tertio. 


De mandato Summi Pontificis 


PETRUS card. PAROLIN 


Secretarius Status 


Franciscus Di Felice, Proton. Apost. 
Marcellus Rossetti, Proton. Apost. 
Loco £8 Plumbi 
In Secret. Status tab., n. 69.653 

LITTERAE APOSTOLICAE 
I 


Ad Venerabiles Fratres Nostros Petrum Kodwo Appiah Cardinalem Turkson, 
Praesidem Pontificii Consilii de Iustitia et Pace ac Conradum Cardinalem 
Koch, Praesidem Pontificii Consilii ad Unitatem Christianorum Fovendam. 


Condividendo con l'amato fratello il Patriarca Ecumenico Bartolomeo le 
preoecupazioni per il futuro del creato (cfr Lett. Enc. Laudato si; 7-9), ed 
accogliendo il suggerimento del suo rappresentante, il Metropolita Ioannis di 
Pergamo, intervenuto alla presentazione dell'Enciclica Laudato s?' sulla cura 
della casa comune, desidero comunicarvi che ho deciso di istituire anche 
nella Chiesa Cattolica la «Giornata Mondiale di Preghiera per la Cura del 
Creato», che, à partire dall'anno corrente, sarà celebrata il 1? settembre, 
cosi come già da tempo avviene nella Chiesa Ortodossa. 

Come cristiani vogliamo offrire il nostro contributo al superamento della 
crisi ecologica che l'umanità sta vivendo. Per questo dobbiamo prima di 
tutto attingere dal nostro ricco patrimonio spirituale le motivazioni che 
alimentano la passione per la cura del creato, ricordando sempre che per i 
credenti in Gesü Cristo, Verbo di Dio fattosi uomo per noi, «la spiritualità 
non é disgiunta dal proprio corpo, né dalla natura o dalle realtà di questo 
mondo, ma piuttosto vive con esse e in esse, in comunione con tutto ció 
che li circonda» (bid., 216). La crisi ecologica ci chiama dunque ad una pro- 
fonda conversione spirituale: i cristiani sono chiamati ad una «conversione 
ecologica che comporta il lasciare emergere tutte le conseguenze dell'incontro 
con Gesü nelle relazioni con il mondo che li circonda» (ibid., 217). Infatti, 
«vivere la vocazione di essere custodi dell'opera di Dio e parte essenziale 
di un'esistenza virtuosa, non costituisce qualcosa di opzionale e nemmeno 
un aspetto secondario dell'esperienza cristiana» (ibid). 

L'annuale Giornata Mondiale di Preghiera per la Cura del Creato offrirà 
ai singoli credenti ed alle comunità la preziosa opportunità di rinnovare la 
personale adesione alla propria vocazione di custodi del creato, elevando 
3 Dio il ringraziamento per l'opera meravigliosa che Egli ha affidato alla 
nostra cura, invocando il suo aiuto per la protezione del creato e la sua 
misericordia per i peccati commessi contro il mondo in cui viviamo. La 


celebrazione della Giornata, nella stessa data, con la Chiesa Ortodossa sarà 


Acta Francisci Pp. 973 





un'occasione proficua per testimoniare la nostra crescente comunione con 
1 fratelli ortodossi. Viviamo in un tempo in cui tutti i cristiani affrontano 
identiche ed importanti sfide, alle quali, per risultare piü credibili ed effi- 
caci, dobbiamo dare risposte comuni. Per questo, ó mio auspicio che tale 
Giornata possa coinvolgere, in qualche modo, anche altre Chiese e Comunità 
ecclesiali ed essere celebrata in sintonia con le iniziative che il Consiglio 
Ecumenico delle Chiese promuove su questo tema. 

A Lei, Cardinale Turkson, Presidente del Pontificio Consiglio della Gius- 
tizia e della Pace, chiedo di portare a conoscenza delle Commissioni Gius- 
tizia e Pace delle Conferenze episcopali, nonché degli Organismi nazionali 
e internazionali impegnati in ambito ecologico, l'istituzione della Giornata 
Mondiale di Preghiera per la Cura del Creato, affinché, in armonia con le 
esigenze e le situazioni locali, la celebrazione sia debitamente curata con la 
partecipazione dell'intero Popolo di Dio: sacerdoti, religiosi, religiose e fedeli 
laici. A tale scopo, sarà premura di codesto Dicastero, in collaborazione 
con le Conferenze Episcopali, attuare opportune iniziative di promozione e 
di animazione, affinché questa celebrazione annuale sia un momento forte 
di preghiera, riflessione, conversione e assunzione di stili di vita coerenti. 

A Lei, Cardinale Koch, Presidente del Pontificio Consiglio per la Pro- 
mozione dell'Unità dei Cristiani, chiedo di prendere i necessari contatti 
con il Patriareato Ecumenico e con le altre realtà ecumeniche, affinché tale 
Giornata Mondiale possa diventare segno di un cammino percorso insieme 
da tutti i credenti in Cristo. Sarà premura inoltre di codesto Dicastero 
curare il coordinamento con iniziative simili intraprese dal Consiglio Ecu- 
menico delle Chiese. 

Mentre auspico la piü ampia collaborazione per il migliore avvio e svi- 
luppo della Giornata Mondiale di Preghiera per la Cura del Creato, invoco 
l'intereessione della Madre di Dio Maria Santissima e di san Francesco 
d'Assisi, il cui Cantico delle Creature ispira tanti uomini e donne di buona 
volontà a vivere nella lode del Creatore e nel rispetto del creato. Avvalora 
questi voti la Benedizione Apostolica, che di cuore imparto a voi, Signori 
Cardinali, e a quanti collaborano nel vostro ministero. 


Dal Vaticano, 6 agosto 2015. Festa della Trasfigurazione del Signore. 


FRANCISCUS PP. 

II 


Iubilaeo Extraordinario Misericordiae Adveniente, ad Venerabilem Fratrem 
Salvatorem Fisichella, Praesidem Pontificii Consilii de Nova Evangelizatione 


Promovenda. 


La vicinanza del Giubileo Straordinario della Misericordia mi permet- 
te di foealizzare aleuni punti sui quali ritengo importante intervenire per 
consentire che la celebrazione dell'Anno Santo sia per tutti i credenti un 
vero momento di incontro con la misericordia di Dio. E mio desiderio, 
infatti, che il Giubileo sia esperienza viva della vicinanza del Padre, quasi 
a voler toccare con mano la sua tenerezza, perché la fede di ogni credente 
si rinvigorisca e cosi la testimonianza diventi sempre piü efficace. 

Il mio pensiero va, in primo luogo, a tutti i fedeli che nelle singole Dio- 
cesi, o come pellegrini à Roma, vivranno la grazia del Giubileo. Desidero 
che l'indulgenza giubilare giunga per ognuno come genuina esperienza della 
misericordia di Dio, la quale a tutti va incontro con il volto del Padre che 
accoglie e perdona, dimenticando completamente il peccato commesso. Per 
vivere e ottenere l'indulgenza i fedeli sono chiamati a compiere un breve 
pellegrinaggio verso la Porta Santa, aperta in ogni Cattedrale o nelle chiese 
stabilite dal Vescovo diocesano, e nelle quattro Basiliche Papali a Roma, 
come segno del desiderio profondo di vera conversione. Ugualmente di- 
spongo che nei Santuari dove si 6 aperta la Porta della Misericordia e nelle 
chiese che tradizionalmente sono identificate come Giubilari si possa otte- 
nere l'indulgenza. E importante che questo momento sia unito, anzitutto, al 
Sacramento della Riconciliazione e alla celebrazione della santa Eucaristia 
con una riflessione sulla misericordia. Sarà necessario accompagnare queste 
celebrazioni con la professione di fede e con la preghiera per me e per le 
intenzioni che porto nel cuore per il bene della Chiesa e del mondo intero. 

Penso, inoltre, à quanti per diversi motivi saranno impossibilitati a 
recarsi alla Porta Santa, in primo luogo gli ammalati e le persone anziane 
e sole, spesso in condizione di non poter uscire di casa. Per loro sarà di 
grande aiuto vivere la malattia e la sofferenza come esperienza di vicinanza 
al Signore che nel mistero della sua passione, morte e risurrezione indica 


la via maestra per dare senso al dolore e alla solitudine. Vivere con fede e 

gioiosa speranza questo momento di prova, ricevendo la comunione o par- 
tecipando alla santa Messa e alla preghiera comunitaria, anche attraverso i 
vari mezzi di comunicazione, sarà per loro il modo di ottenere l'indulgenza 
giubilare. Il mio pensiero va anche ai carcerati, che sperimentano la limi- 
tazione della loro libertà. Il Giubileo ha sempre costituito l'opportunità di 
una grande amnistia, destinata a coinvolgere tante persone che, pur me- 
ritevoli di pena, hanno tuttavia preso coscienza dell'ingiustizia compiuta e 
desiderano sinceramente inserirsi di nuovo nella società portando il loro 
contributo onesto. A tutti costoro giunga concretamente la misericordia del 
Padre che vuole stare vicino a chi ha piü bisogno del suo perdono. Nelle 
cappelle delle carceri potranno ottenere l'indulgenza, e ogni volta che pas- 
seranno per la porta della loro cella, rivolgendo il pensiero e la preghiera 
al Padre, possa questo gesto significare per loro il passaggio della Porta 
Santa, perché la misericordia di Dio, capace di trasformare i cuori, 6 anche 
in grado di trasformare le sbarre in esperienza di libertà. 

Ho chiesto che la Chiesa riscopra in questo tempo giubilare la ricchezza 
contenuta nelle opere di misericordia corporale e spirituale. L'esperienza 
della misericordia, infatti, diventa visibile nella testimonianza di segni con- 
cereti come Gesü stesso ci ha insegnato. Ogni volta che un fedele vivrà una 
o piü di queste opere in prima persona otterrà certamente lindulgenza 
giubilare. Di qui l'impegno a vivere della misericordia per ottenere la grazia 
del perdono completo ed esaustivo per la forza dell'amore del Padre che 
nessuno esclude. Si tratterà pertanto di un'indulgenza giubilare piena, frutto 
dell'evento stesso che viene celebrato e vissuto con fede, speranza e carità. 

Lindulgenza giubilare, infine, puó essere ottenuta anche per quanti 
sono defunti. A loro siamo legati per la testimonianza di fede e carità che 
ci hanno lasciato. Come li ricordiamo nella celebrazione eucaristica, cosi 
possiamo, nel grande mistero della comunione dei Santi, pregare per loro, 
perché il volto misericordioso del Padre li liberi da ogni residuo di colpa 
e possa stringerli a sé nella beatitudine che non ha fine. Uno dei gravi 
problemi del nostro tempo e certamente il modificato rapporto con la vita. 
Una mentalità molto diffusa ha ormai fatto perdere la dovuta sensibilità 
personale e sociale verso l'accoglienza di una nuova vita. Il dramma del- 
l'aborto é vissuto da alcuni con una consapevolezza superficiale, quasi non 
rendendosi conto del gravissimo male che un simile atto comporta. Molti 


altri, invece, pur vivendo questo momento come una sconfitta, ritengono di 

non avere altra strada da percorrere. Penso, in modo particolare, a tutte le 
donne che hanno fatto ricorso all'aborto. Conosco bene i condizionamenti 
che le hanno portate a questa decisione. So che é un dramma esistenziale e 
morale. Ho incontrato tante donne che portavano nel loro cuore la cicatrice 
per questa scelta sofferta e dolorosa. Ció che é avvenuto é profondamente 
ingiusto; eppure, solo il comprenderlo nella sua verità puó consentire di non 
perdere la speranza. Il perdono di Dio a chiunque e pentito non puó essere 
negato, soprattutto quando con cuore sincero si accosta al Sacramento della 
Confessione per ottenere la riconciliazione con il Padre. Anche per questo 
motivo ho deciso, nonostante qualsiasi cosa in contrario, di concedere a 
tutti i sacerdoti per l'Anno Giubilare la facoltà di assolvere dal peccato di 
aborto quanti lo hanno procurato e pentiti di cuore ne chiedono il perdo- 
no. I sacerdoti si preparino à questo grande compito sapendo coniugare 
parole di genuina accoglienza con una riflessione che aiuti a comprendere 
il peccato commesso, e indicare un percorso di conversione autentica per 
giungere a cogliere il vero e generoso perdono del Padre che tutto rinnova 
con la sua presenza. 

Un'ultima considerazione 6 rivolta a quei fedeli che per diversi motivi si 
sentono di frequentare le chiese officiate dai sacerdoti della Fraternità San 
Pio X. Questo Anno giubilare della Misericordia non esclude nessuno. Da 
diverse parti, alcuni confratelli Vescovi mi hanno riferito della loro buona 
fede e pratica sacramentale, unita peró al disagio di vivere una condizione 
pastoralmente difficile. Confido che nel prossimo futuro si possano trovare 
le soluzioni per recuperare la piena comunione con i sacerdoti e i superiori 
della Fraternità. Nel frattempo, mosso dall'esigenza di corrispondere al bene 
di questi fedeli, per mia propria disposizione stabilisco che quanti durante 
l'Anno Santo della Misericordia si accosteranno per celebrare il Sacramento 
della Riconciliazione presso i sacerdoti della Fraternità San Pio X, riceve- 
ranno validamente e lecitamente l'assoluzione dei loro peccati. Confidando 
nell'intercessione della Madre della Misericordia, affido alla sua protezione 
la preparazione di questo Giubileo Straordinario. 

Dal Vaticano, 1? settembre 2015. 


FRANCISCUS PF. 

NUNTIUS TELEVISIFICUS 


Ad Participes Conventus Theologici Internationalis apud Pontificiam Univer- 
sitatem Catholicam Argentinae. 


Me alegra poder comunicarme con ustedes en este acontecimiento tan im- 
portante para nuestra Iglesia en Argentina. Gracias por darme esta oportuni- 
dad de unirme en esta acción de gracias al celebrar los 100 aífios de la Facultad 
de Teología de la UCA vinculándolos con los 50 aífios del Concilio Vaticano II. 

Ustedes estuvieron reunidos tres días haciendo de esta fiesta una opor- 
tunidad para hacer memoria, para recuperar la memoria del paso de Dios 
por nuestra vida eclesial y hacer de este paso un motivo de agradecimiento. 
La memoria nos permite recordar de dónde venimos y, de esta manera, nos 
unimos a tantos que fueron tejiendo esta historia, esta vida eclesial en sus 
mültiples avatares, y vaya que no han sido pocos. Memoria que nos mueve 
a descubrir, en medio del caminar, que el Pueblo fiel de Dios no ha estado 
solo. Este pueblo en camino, ha contado siempre con el Espíritu que lo 
guiaba, sostenía, impulsaba desde dentro de sí mismo y desde fuera. Esta 
memoria agradecida que hoy se vuelve reflexión, anima nuestro corazón. 
Vuelve à encender nuestra esperanza para provocar hoy la pregunta, que 
nuestros padres se hicieron ayer: ;lglesia que dices de ti misma? 

No celebramos y reflexionamos dos acontecimientos menores, sino, es- 
tamos frente a dos momentos de fuerte conciencia eclesial. Los afios de la 
Facultad de Teología es celebrar el proceso de maduración de una Iglesia 
particular. Es celebrar la vida, la historia, la fe del Pueblo de Dios que 
camina en esa tierra y que ha buscado «entenderse» y «decirse» desde 
las propias coordenadas. Es celebrar los 100 aíios de una fe que intenta 
reflexionar de cara a las peculiaridades del Pueblo de Dios que vive, cree, 
espera y ama en suelo argentino. Una fe que busca enraizarse, encarnarse, 
representarse, interpretarse de cara a la vida de su pueblo y no al margen. 

Me parece de gran importancia y lácida acentuación unir este aconteci- 
miento con los 50 aífios de la Clausura del Vaticano II. No existe una Iglesia 
particular aislada, que pueda decirse sola, como pretendiendo ser dueíia y 
ünica interprete de la realidad y de la acción del Espíritu. No existe una 
comunidad que tenga el monopolio de la interpretación o de la inculturación. 
Como por el contrario, no existe una Iglesia Universal que dé la espalda, 


ignore, se desentienda de la realidad local. La catolicidad exige, pide esa 

polaridad tensional entre lo particular y lo universal, entre lo uno y lo 
máültiple, entre lo simple y lo complejo. Aniquilar esta tensión va contra la 
vida del Espíritu. Todo intento, toda büsqueda de reducir la comunicación, 
de romper la relación entre la Tradición recibida y la realidad concreta, 
pone en riesgo la fe del Pueblo de Dios. Considerar insignificante una de 
las dos instancias es meternos en un laberinto que no será portador de 
vida para nuestra gente. Romper esta comunicación nos llevará fácilmente 
a hacer de nuestra mirada, de nuestra teología una ideología. Por lo que 
me alegra que celebrar los 100 aífios de la Facultad de Teología vaya de la 
mano de la celebración de los 50 afios del Concilio. Lo local y lo universal 
se encuentran para nutrirse, para estimularse en el carácter profético de 
la cual es portadora toda Facultad de Teología. Recordemos las palabras 
del Papa Juan a un mes de comenzar el Concilio: 

Por primera vez en la historia los padres del Concilio pertenecerán 
realmente a todos los pueblos y naciones, y cada uno de ellos aportará la 
contribución de su inteligencia y de su experiencia para curar y sanar las 
cicatrices de los dos grandes conflictos que han cambiado profundamente 
la faz de todas las naciones Y luego, subraya que uno de los principales 
aportes de los países en vías de desarrollo en este contexto universal seria 
la, visión de Iglesia que ellos traen; y contináa así: «la Iglesia se presenta 
como es y cómo quiere ser, como Iglesia de todos, en particular como la 
Iglesia de los pobres ».! 

Hay una imagen propuesta por Benedicto XVI que me gusta mucho. 
Refiriéndose a la Tradición de la Iglesia afirma que «no es una transmi- 
sión de cosas o de las palabras, una colección de cosas muertas (sino) es el 
río vivo que se remonta a los orígenes, el río en el que los orígenes están 
siempre presentes».? Este río va regando diversas tierras, va alimentando 
diversas geografías, haciendo germinar lo mejor de esa tierra, lo mejor de 
esa cultura. De esta manera, el Evangelio se sigue encarnando en todos 
los rincones del mundo de manera siempre nueva.? 

Y esto nos lleva a reflexionar que no se es cristiano de la misma manera 
en la Argentina de hoy que en la Argentina de hace 100 aíios. No se es 
cristiano de la misma manera en la India, en Canadá, que en Roma. Por 


lo que una de las principales tareas del teólogo es discernir, reflexionar: 


! JuaN xxir, Discorsi-Messaggi-Colloqui del Santo Padre Giovanni XXIII, AAS 54 (1962) 520-528. 
? BexEpETTO XVI, Audiencia General 26.04.2006. 
? Ofr. EG 115. 

iqué significa ser cristiano hoy? «en el aquí y ahora»; ;Cómo ese río de los 
orígenes logra regar hoy estas tierras y hacerse visible y vivible? ;Cómo 
hacer viva la prieta expresión de San Vicente de Lerins, «ut annis conso- 
lidetur, dilatetur tempore, sublimetur aetate!».* 

En esta Argentina, de cara a los mültiples desafíos y situaciones que 
nos presenta la multidiversidad existente, la interculturalidad y los efectos 
de una globalización uniformante que relativiza la dignidad de las personas 
volviéndola un bien de cambio. En esta Argentina, se nos pide repensar 
cómo el cristianismo se hace carne; cómo el río vivo del Evangelio continüa 
haciéndose presente para saciar la sed de nuestro pueblo. 

Y para encarar este desafío, hemos de superar dos posibles tentaciones: 
condenarlo todo. Acufiando la ya conocida frase «todo pasado fue mejor» 
refugiándonos en conservadurismos o fundamentalismos; o por el contrario, 
consagrarlo todo, desautorizando todo lo que no tenga «sabor a novedad», 
relativizando toda la sabiduría acufiada por el rico patrimonio eclesial. 

Para superar estas tentaciones, el camino es la reflexión, el discerni- 
miento, tomar muy en serio la Tradición Eclesial y muy en serio la reali- 
dad, poniéndolas a dialogar. En este contexto pienso que el estudio de la 
teología adquiere un valor de suma importancia. Un servicio insustituible 
en la vida eclesial. 

No son pocas las veces que se genera una oposición entre teología y 
pastoral, como si fuesen dos realidades opuestas, separadas, que nada tu- 
vieran que ver una con la otra. No son pocas las veces que identificamos 
lo doctrinal con conservador, retrogrado; y por el contrario, pensamos la 
pastoral desde la adaptación, reducción, acomodación. Como si nada tu- 
viesen que ver entre sí. Se genera de este modo una falsa oposición entre 
los así llamados «pastoralistas» y «academicistas», los que están al lado 
del pueblo y los que están al lado de la doctrina. Se genera una falsa opo- 
Sición entre la teología y la pastoral; entre la reflexión creyente y la vida 
creyente; la vida, entonces, no tiene espacio para la reflexión y la reflexión 
no encuentra espacio en la vida. Los grandes padres de la Iglesia: Ireneo, 
Agustín, Basilio, Ambrosio, por nombrar algunos, fueron grandes teólogos 
porque fueron grandes pastores. 

Buscar superar este divorcio entre teología y pastoral, entre fe y vida, 


ha sido precisamente uno de los principales aportes del Concilio Vaticano II. 


* SAN VICENTE DE LERINS, Commonütório primo, cap. XXIII. 

Me animo a decir que ha revolucionado en cierta medida el estatuto de la 
teología, la manera de hacer y del pensar creyente. 

No puedo olvidar la palabras de Juan XXIII en el discurso de apertura 
del Concilio cuando decía: Una cosa es la substancia de la antigua doctrina, 
del «depositum fidei», y otra la manera de formular su expresión. 

Debemos tomarnos el trabajo, el arduo trabajo de distinguir, el mensaje 
de Vida de su forma de transmisión, de sus elementos culturales en los que 
en un tiempo fue codificado. Una teología, responde a los interrogantes de 
un tiempo y nunca lo hace de otra manera que en los mismos términos, ya 
que son los que viven y hablan los hombres de una sociedad.? 

No hacer este ejercicio de discernimiento lleva sí o sí & traicionar el 
contenido del mensaje. Hace que la Buena Nueva deje de ser nueva y es- 
pecialmente buena, volviéndose una palabra estéril, vacía de toda su fuer- 
za creadora, sanadora, resucitadora, poniendo así en peligro la fe de las 
personas de nuestro tiempo. La falta de este ejercicio teológico eclesial es 
una mutilación de la misión que estamos invitados a realizar. La doctrina, 
no es un sistema cerrado, privada de dinámicas capaces de generar inte- 
rrogantes, dudas, cuestionamientos. Por el contrario, la doctrina cristiana 
tiene rostro, tiene cuerpo, tiene carne, se llama Jesucristo y es su Vida la 
que es ofrecida de generación en generación a todos los hombres y en todos 
los rincones. Custodiar la doctrina exige fidelidad a lo recibido y - a la 
vez — tener en cuenta al interlocutor, su destinatario, conocerlo y amarlo. 

Este encuentro entre doctrina y pastoral no es opcional, es constitutivo 
de una teología que pretenda ser eclesial. 

Las preguntas de nuestro pueblo, sus angustiar, sus peleas, sus sueíios, 
sus luchas, sus preocupaciones poseen valor hermenéutico que no podemos 
ignorar si queremos tomar en serio el principio de encarnación. Sus pre- 
guntas nos ayudan a preguntarnos, sus cuestionamientos nos cuestionan. 
Todo esto nos ayuda a profundizar en el misterio de la Palabra de Dios, 
Palabra que exige y pide dialogar, entrar en comunicación. De ahí que no 
podemos ignorar à nuestra gente a la hora de realizar teología. Nuestro 
Dios ha elegido este camino. El se ha encarnado en este mundo, atravesado 
por conflictos, injusticias, violencias; atravesado por esperanzas y sueíios. 

Por lo que, no nos queda otro lugar para buscarlo que este mundo con- 
creto, esta Argentina concreta, en sus calles, en sus barrios, en su gente. 


Ahí Él ya está salvando. 


5 M. pE CznrEAUC, La debilidad del creer, 51. 

Nuestras formulaciones de fe, han nacido en el diálogo, en el encuentro, 
en la confrontación, en el contacto con las diversas culturas, comunidades, 
naciones, situaciones que pedían una mayor reflexión de frente a lo no ex- 
plicitado antes. De ahí que los acontecimientos pastorales tienen un valor 
relevante. Y nuestras formulaciones de fe son expresión de una vida vivida 
y reflexionada eclesialmente. En cristiano algo se vuelve sospechoso cuando 
deja de admitir la necesidad de ser criticado por otros interlocutores. Las 
personas y sus distintas conflictividades, las periferias, no son opcionales, 
Sino necesarias para una mayor comprensión de la fe. Por eso es importante 
preguntar, ;para quién estamos pensando cuando hacemos teología? ;A qué 
personas tenemos delante? Sin ese encuentro, con la familia, con el Pueblo 
de Dios, es cuando la teología corre el gran riesgo de volverse ideología. 
No nos olvidemos, el Espíritu Santo en el pueblo orante es el sujeto de la 
teología. Una teología que no nazca en su seno, tiene ese tufillo de una 
propuesta que puede ser bella, pero no real. 

Esto nos revela lo desafiante de la vocación del teólogo. Lo estimulante 
que es el estudio de la teología y la gran responsabilidad que se tiene al hacer- 
lo. Al respecto me permito explicitar tres rasgos de la identidad del teólogo: 

l. El teólogo es en primera instancia un hj de su pueblo. No puede 
y no quiere desentenderse de los suyos. Conoce su gente, su lengua, sus 
raíces, sus historias, su tradición. Es el hombre que aprende a valorar lo 
recibido, como signo de la presencia de Dios ya que sabe que la fe no le 
pertenece. La recibió gratuitamente de la Tradición de la Iglesia, gracias 
al testimonio, là catequesis y la generosidad de tantos. Esto lo lleva a 
reconocer que el Pueblo creyente en el que ha nacido, tiene un sentido 
teológico que no puede ignorar. Se sabe «injerto» en una conciencia eclesial 
y bucea en esas aguas. 

2. El teólogo es un creyente. El teólogo es alguien que ha hecho expe- 
riencia de Jesucristo, y descubrió que sin El ya no puede vivir. Sabe que 
Dios se hace presente, como palabra, como silencio, como herida, como 
sanación, como muerte y como resurrección. El teólogo es aquel que sabe 
que su vida está marcada por esa huella, esa marca, que ha dejado abierta 
su sed, su ansiedad, su curiosidad, su vivir. El teólogo es aquel que sabe 
que no puede vivir sin el objeto/sujeto de su amor y consagra su vida 
para poder compartirlo con sus hermanos. No es teólogo quien no pueda 
decir: «no puedo vivir sin Cristo» y por lo tanto, quien no quiera, intente 


desarrollar en sí mismo los mismos sentimientos del Hijo. 

3. El teólogo es un profeta. Uno de los grandes desafíos planteados en el 
mundo contemporáneo no es solo la facilidad con que se puede prescindir 
de Dios. Sino que socialmente se ha dado un paso más. La crisis actual 
se centra en la incapacidad que tienen las personas de creer en cualquier 
cosa más allá de sí mismas. La conciencia individual se ha vuelto la medida 
de todas las cosas. Esto genera una fisura en las identidades personales y 
sociales. Esta nueva realidad provoca todo un proceso de alienación debido 
a la carencia de pasado y por lo tanto de futuro. Por eso el teólogo es el 
profeta, porque mantiene viva la conciencia de pasado y la invitación que 
viene del futuro. Es el hombre capaz de denunciar toda forma alienante 
porque intuye, reflexiona en el rio de la Tradición que ha recibido de la 
Iglesia, la esperanza a la que estamos llamados. Y desde esa mirada invita 
a despertar la conciencia adormecida. No es el hombre que se conforma, 
que se acostumbra. Por el contrario, es el hombre atento a todo aquello 
que puede dafiar y destruir à los suyos. 

Por eso, hay una sola forma de hacer teología: de rodillas. No es sola- 
mente un acto piadoso de oración para luego pensar la teología. Se trata 
de una realidad dinámica entre pensamiento y oración. Una teología de 
rodillas es animarse a pensar rezando y rezar pensando. Entraíia un jue- 
go, entre el pasado y el presente, entre el presente y el futuro. Entre el 
yà y el todavía no. Es una reciprocidad entre la Pascua y tantas vidas no 
realizadas que se preguntan: ;dónde está Dios? 

Es santidad de pensamiento y lucidez orante. Es por, sobre todo, hu- 
mildad que nos permite poner nuestro corazón, nuestra mente en sintonía 
con el «Deus semper maior». No tengamos miedo de ponernos de rodillas 
en el altar de la reflexión y hacerlo con «los gozos y las alegrías, las tris- 
tezas y las angustias de los hombres de nuestro tiempo, sobre todo de los 


5 ante la mirada de Aquel que hace nueva 


pobres y de todos los afligidos» 
todas las cosas.? 

Entonces nos insertaremos cada vez más en ese pueblo creyente que 
profetiza, pueblo ereyente que anuncia la belleza del evangelio, pueblo cre- 
yente que «no maldice sino que es acogedor y sabe realizar la vida ben- 
diciéndola. Así busca una correspondencia creadora con los problemas de 


nuestra época ».? 


5 GS I. 
7? Ap. 21, 5. 
* Q. CreMENT, Un ensago de lectura ortodoxa de la. Constitución, 651. 

ACTA CONGREGATIONUM 


CONGREGATIO DE CAUSIS SANCTORUM 


VOLATERRANA 


Beatificationis et Canonizationis Servi Dei Faustini Ghilardi Sacerdotis Professi 
Ordinis Fratrum Minorum (1858-1937) 


DECRETUM SUPER VIRTUTIBUS 


«Magnum lumen, quaeso, Pater mi ac Sponse, mihi concede, ut celsitu- 
dinem cognoscam tuam, summam parvitatem ac miseriam meam». 

Veluti Seraphicus Sanctus Franciscus Assisiensis, qui in monte Alvernia 
perpetuo repetebat: «Doce me, quid sis tu et quid sim ego», ita Servus Dei 
Faustinus Ghilardi, sacerdos professus Ordinis Fratrum Minorum, oratio- 
nem effecit adorantis locum cum Domino familiaritatis. In eo verum fratris 
minoris, regulae observantis, paupertate laeti, castitate clari, exemplum ad 
effectum est perductum. In hoc authentico Sancti Francisci filio spiritali, 
effigies harmonica et ascetica cum corporea, verecunda et comi effigie con- 
gruebat. Servus Dei viva humilitatis, simplicitatis, alacritatis, amabilitatis, 
patientiae, reverentiae et oboedientiae sane fuit synthesis. 

Ille in oppido Plebe ad Nebulam, dioecesis Pisciensis ac provinciae Pis- 
toriensis, die 6 mensis Maii anno 1858 est natus eidemque, ad baptismalem 
fontem ducto, nomen Villelmus Iacobus est inditum. Parentes, coniuges 
bonae famae, humanitatis rudimentis ac fidei christianae illum imbuerunt. 
Anno 1867 Servus Dei Confirmationis sacramentum recepit atque, in festo 
SS. Corporis Christi anno 1870 celebrato, ad Primam Communionem est 
admissus. Ecclesiam paroecialem, ubi parvus ministrans liturgicum ad altare 
servitium praestabat, assidue frequentabat. Ex audita sodalis cuiusdam So- 
cietatis lesu concione sacrae vocationis germen in illo est ortum. Autumno 
anno 1870 Villelmus Collegium seraphicum Iaccherini est ingressus. Arden- 
tes spiritus missionales diligentiam in orationem, studia ac dominium sui ab 


eo adhibitam sane auxerunt. Anno 1875 Servus Dei vestem seraphicam induit 

atque nomen Faustinum sumpsit. Ad professionem sollemnem et sacerdo- 
tium se paravit, in fidentem amorem, progrediens erga Iesum eucharisticis 
in velis delitescentem necnon in teneram Mariae Sanctissimae devotionem. 
Die 18 mensis Septembris anno 1880 presbyteralem ordinationem recepit. 

Deus disposuit fidelis servi sui vocationem non missione ad gentes esse 
perfecturam, sed cotidiano sui dono ipsius per ordinariae vitae conventualis 
observantiam ac iueundo muneribus commissis assensu. Primum Servus Dei, 
ut spiritualitate doctrinaque iuvenes scholasticos Franciscanos et novicios 
institueret, vitam suam consumpsit. Non solum litterarum ac theologiae, 
sed in primis vitae sanctae magisterio praecepta impertivit. Regulamento 
proprio, in Propositis postea perfecto, omnimodo fidelis, exemplarem eva- 
sit imitandum ob assiduam orationem, humilem sedulitatem, apostolicum 
zelum, plenam caritate erga parvulos et pauperes sollicitudinem. In com- 
pluribus libris pietatis, nonnullis scriptis hagiographicis et duobus maxime 
tractatibus, quorum alteri titulus 7l vero Frate Minore, alteri vero Ven? me- 
cum del vero Frate Minore, scientiam suam spiritalem nimirum transmisit. 
Sie Christifideles educavit, ad veram devotionem corda inflammavit, ad 
seraphicam vocationem adimplendam fratribus Franciscanis tutam exper- 
tamque ascesim indicavit. 

Cum missio in Terra Sancta vel in Albania fieri semel non potuit, Frater 
Faustinus utpote verum apostolum domi se gessit. Magno cum zelo pasto- 
ralem operam multifariis, videlicet parochos adiuvando, iuvenes catechizan- 
do, sermones ad populum habendo, sodalibus religiosis exercitia spiritualia 
tradendo, catholicas consociationes fovendo, sane navavit. Tertium Ordinem 
Franciscalem promovit nencnon Opus, quod Sancti Antonii Patavini panis 
nuncupatur, pro pauperibus. Opportuna scripta typis edita, quibus proelium 
contra blasphemias strenue commisit, in vulgus propagavit. 

In conventibus Saneti Romani, Sancti Cerbonii, Iaccherini, Fucechii, 
Montis Calvarii ac, praesertim, Sancti Vivaldi cireumfudit actuositatis odo- 
rem maximeque suarum virtutum, poenitentiarum, continuatae Sanctissimi 
Sacramenti adorationis. Illud Evangelii: «Oportet semper orare» in vita sua 
ita adimplevit, ut ipse totus oratio fieret (Cf. Tm. A CELawo, Vita secun- 
da Sancti Francisci, LXI, 95). Dicebat: «Qui multo orat, celeriter et bene 
sanctificatur» atque adhuc: «Simul ac divinus amor anima potitur, eandem 
purificat, transformat, elevat, ad tantam heroicitatem aptam efficit ut al- 


tissima humanae sapientiae consilia confundat ». 

In extremis vitae temporibus cruciatus est plurimis morbis, qui tamen 
eum quominus tum consilia ac benedictiones largiri tum confessiones audire 
pergeret non impedierunt. Die 25 mensis Octobris anno 1937 in Domino 
pie obdormivit et sepultus est in cappella de Monte Sion nuncupata, ubi 
conventuale Sancti Vivaldi coemeterium exstat. 

Ob eximiam Servi Dei sanctitatis famam, a die 16 mensis Iulii anno 
1963 usque ad diem 21 mensis Octobris anno 1967 apud Curiam Episcopa- 
lem Volaterranam celebratus est Processus Informativus, cuius auctoritas 
et vis iuridica Decreto die 24 mensis Ianuarii anno 1992 a Congregatione 
de Causis Sanctorum agnitae sunt. 

Positione confecta, disceptatum est, iuxta consuetudinem, an Servus Dei 
more heroum virtutes christianas exercuisset. Die 26 mensis Octobris 2012 
habitus est Congressus Peculiaris Consultorum Theologorum prospero cum 
exitu. Patres Cardinales et Episcopi in Sessione Ordinaria diei 4 mensis 
Februarii anno 2014, cui egomet ipse Angelus Cardinalis Amato praefui, 
professi sunt Servum Dei virtutes theologales, cardinales iisque adnexas 
in modum heroum exercuisse. 

Facta demum de hisce omnibus rebus Summo Pontifici Francisco per 
infrascriptum Cardinalem Praefectum accurata relatione, Sanctitas Sua vota 
Congregationis de Causis Sanctorum excipiens rataque habens, hodierno 
die declaravit: Constare de virtutibus theologalibus Fide, Spe et Caritate 
twm in Deum lum in proximum, necnon de cardinalibus Prudentia, Iustitia, 
Temperantia et Fortitudine iisque adnexis in gradu heroico Servi Dei Fau- 
stini Ghilardi, sacerdotis professi Ordinis Fratrum Minorum, in casu et ad 
effectum de quo agitur. 

Hoe autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 7 mensis Februarii a.D. 2014. 


ANGELUS card. Awaro, S.D.B. 
Praefectus 


£8 MaRcELLUS BARTOLUCCI 


Archiep. tit. Mevaniensis, a Secretis 

ZAMORENSIS 


Beatificationis et Canonizationis Servae Dei Mariae Rocío a Iesu Crucifixo (in 
saeculo: Mariae Iosephae Rodríguez Xuárez de la Guardia) Sororis professae Con- 
gregationis Sororum Amoris Dei (1923-1956) 


DECRETUM SUPER VIRTUTIBUS 


«Caritas Christi urget nos» (2 Cor 5, 14). 

Sententia haec universam Servae Dei Mariae Rocío a Iesu Crucifixo (in 
saeculo: Mariae Iosephae Rodríguez Xuárez de la Guardia) vere inflammavit 
operam et conversationem. 

Serva Dei die 16 mensis Maii anno 1923 in vico Colmenar prope Malacam 
in Hispania orta est. Ad fontem regenerationis insequenti die 23 eiusdem 
mensis Maii ducta, septem annos nata Primam Communionem recepit, quae 
vitam eius adeo promptius persignavit, ut «Jesus Eucharistia paulatim meam 
reformabat vitam » dictitaret ipsa. Studiorum annis, cum apostolicam quasi 
haberet vocationem, navam exercuit actuositatem: nam, multum impendit 
pro sodalibus scholae et amicis bonum laborem, quarum sedula, verbo et 
opere iisdem omnimodis subveniens ac litteras idcirco scribens, exaudie- 
bat necessitates. Missio ei princeps Iesum et Beatissimam Virginem curare 
cognoscendos. 

Adhuc adulescens Consociationem cui nomen «Societas Foedus in Iesu 
per Mariam» cognovit, cuius facta membrum castitatis virtuti tuendae at- 
que amori erga Beatam Mariam Virginem omnino sese consecravit. Eodem 
vitae tempore eoque magis in religione, austeram atque sobriam degit vi- 
tam. Virtutem enim castitatis uti responsum ad divinam praelationem et 
purissimam eiusdem dilectionem vixit, sicuti obtestabatur: «Nata sum ei 
eiusque sempilerne ero ». 

Iam inde a pueritia, praesertim autem a iuventute et ab inita vita reli- 
giosa, benignissima eiusdem oblatio pro bono egenorum facile inspici potest. 
Soror Rocío Evangelium pauperibus nuntiabat, quibus corpore et animo 
subveniebat. Ubicumque degit — Rondae scilicet, Bullis, Salmanticae atque 
Romae -, non modo dispertitis eleemosynis, sed consolatione iucunditateque 
ac sollicitudine omnibus dilargitis, speciales cum singulis inferiorum prae- 
sertim societatis ordinum iunxit nexus, quod pro amore Christi et propter 


cor eiusdem amantissimum peragebat. 


Congregatio de Causis Sanctorum 987 





Mense Novembris anno 1944, Domum institutionis Congregationis So- 
rorum Amoris Dei Zamorensem ingressa est ac, die 2 mensis Iulii anno 
1945, habitum religiosum recepit, Mariae Iosephae in Mariam Rocío a Iesu 
Crucifixo commutato nomine. Hanc post primam professionem, die 19 mensis 
Iulii anno 1947, Bullas prope Murtiam missa est, ubi officium magistrae 
persolvit, quod tamquam iugem amoris Dei erga fratres imaginem suscepit. 

Universa quasi ex eodem et uno fonte, amore videlicet Dei, manaverunt. 
Iustitiae enim acutum coluit sensum ac fidelitatem erga divinam voluntatem 
omni studio perseveravit votaque religiosa utique servavit et tempora ora- 
tionis summopere auxit, neque ullam erga proximum quemque iniustitiam 
sivit perpetrari. Soror Rocío, si haud modicae quas obiit difficultates con- 
spiciuntur, semper viam suam cum prophetiae spiritu animoque ad bonam 
spem coram mundo instanter proclivi pregressa est. Virtus eam praesertim 
per orationem et Eucharistiam sustentavit fortitudinis, qua adiuvante omnes, 
quae instarent, angustias hilari et aequo vultu excipere valuit. Praeceptrix 
fuit et per tempestates spiritualis moderatrix optima. Praecipiendo et pro 
pueris, praesertim egentissimis, adlaborando dilectabatur, prouti saepius 
asseverabat: «O divina missio, (m cordibus parvularum Christi (imaginem 
infigere!». Quod in neutram partem conspiceretur constanter gavisa est 
atque, nullum operibus tribuens momentum, evangelico pusillitatis mandato 
illo admodum servato, gloriam omnem vitavit et iactantiam. 

Anno 1950, cursum studiorum apud Facultatem Philosophiae et Litte- 
rarum in Universitate Studiorum Salmanticensi inivit eademque in civitate, 
die 19 mensis Iulii anno 1952, Domino in perpetuum sese consecravit. Sicuti 
in libello suo scripsit: « Felix fui et gratissimam illius diei retineo memoriam, 
cum omnia dedi Iesu et omnibus postulatis evus adnui, quod usque ad. extre- 
mum et hilari vultu agere flagro ». 

Mense Novembris eiusdem anni 1952, Romam destinata est, ut missionem 
Sororum Amoris Dei in Alma Urbe compararet. Romae superiora studia 
una cum enixae vita orationis atque amoris erga Eucharistiam et Deipa- 
ram Virginem prosecuta est: cum feria quinta in Cena Domini anno 1956 
medicus ei diagnosim membranae bronchiorum atque utriusque pulmonis 
inflammationis una et laterum doloris dixit infaustam, Maria Rocío, divinos 
ad Virginem attollens hymnos, totum diem in oratione degit. 

Sorores, quae eam comitabantur, semper monuit, ut sanctas se facerent, 


et virtus spei eius praesertim in probationis et difficultatis eluxit adiunctis, 

quae aequo oppetebat animo; quam spem ea tamen mente vixit, u& munus 
eandem in omnes proximos propagandi funditus perciperet, quos Deo con- 
fidere ac divinam voluntatem accipere suadebat. Iucunditas enim signum 
fuit, quo magis iuxta testium declarationes eminuit totaque eius vita etiam 
temporibus infirmitatis et transitus ab hac vita ad Patrem praefulsit. 

Mane feriae sextae in Passione Domini, sicut ipsa cupierat, in caelum 
migravit, ut iugi cum Iesu et Beatissima Virgine intimitate frueretur, quam 
omni ope, plena mente et sincero corde dilexit. Peregrinationem suam in 
hoc mundo die 30 mensis Martii anno 1956 consummavit. 

«Finis — inquit — mihi, religiosae Amoris De, diligere lesum et studere, 
ut ametur ». Revera Soror Rocío sensum hunc amoris erga Deum in plenam 
suipsius oblationem Domino commutare valuit, repetens: « Tota Iesu swm, 
lantum Iesu, semper Iesu». Nihil in eius vita enitet miri, nisi perardens 
Christi et proximi amor. 

Hane ob eius sanctitatis famam, quae in annos increscere perseveravit 
Causa Beatificationis et Canonizationis apud Curiam Episcopalem Zamo- 
rensem ab anno 1968 ad diem 25 mensis Iunii anno 1988 inita est per 
celebrationem Inquisitionis dioecesanae, cuius auctoritas et vis iuridica ab 
hac Congregatione de Causis Sanctorum die 17 mensis Novembris anno 2000 
probatae sunt. Positione confecta, die 23 mensis Novembris anno 2012, in 
Congressu Peculiari Consultorum Theologorum prospero cum exitu disce- 
ptatum est, iuxta consuetudinem, an Serva Dei more heroum virtutes chris- 
tianas exercuisset. Patres Cardinales et Episcopi in Sessione Ordinaria diei 4 
mensis Februarii anno 2014, cui egomet ipse Angelus Card. Amato praefui, 
professi sunt Servam Dei virtutes theologales, cardinales iisque adnexas in 
modum heroum exercuisse. 

Facta demum de hisce omnibus rebus Summo Pontifici Francisco per 
infrascriptum Cardinalem Praefectum accurata relatione, Sanctitas Sua vota 
Congregationis de Causis Sanctorum excipiens rataque habens, hodierno die 
declaravit: Constare de virtutibus theologalibus Fide, Spe et Caritate twm in 
Deum tum in proximum, necnon de cardinalibus Prudentia, Iustitia, Tem- 
perantia et. Fortitudine iisque adnevis in gradu heroico Servae Dei Mariae 
Hocío a Iesu Crucifixo (im saec.: Mariae Iosephae Rodríguez Xudárez de la 
Guardia), Sororis Professae Congregationis Sororum Amoris Dei, in casu et 


ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 7 mensis Februarii a.D. 2014. 


ANGELUS card. Awaro, S.D.B. 
Praefectus 


FH MARCELLUS BARTOLUCCI 
Archiep. tit. Mevaniensis, a Secretis 


OXOMENSIS-SORIANA 


Beatificationis et Canonizationis Servae Dei Clarae a Conceptione (in saeculo: Ioan- 
nae a Conceptione Sánchez García) Monialis Professae Ordinis S. Clarae (1902-1973) 


DECRETUM SUPER VIRTUTIBUS 


«Iesu mi in Sacramento! Da mihi summam humilitatem, certissimam fi- 
dem, firmam spem, ardentem caritatem, plenam mei ipsius oblivionem atque 
omnino fidentem Tibi, sanctae ac sempiternae paci, voluntatem. Semper 
Tecum, pro Patre et animabus, maximum sim divini nutus delectamentum ». 

Sicut Clara Assisiensis in Iesu schola Eucharistici, quem sponsali amore 
adoravit, Serva Dei Clara a Conceptione cotidianam Regulae observantiam 
ad plenam et magnanimam sui consecrationem viam effecit. Quinquaginta 
per annos oratione, silentio ac paupertate vitam Soriae in Sororum Clara- 
lium monasterio egit. Ex Eucharistia consilium hausit et vim ad spiritualem 
communitatis suae renovationem. Pro illa voti paupertatis iuxta primigenium 
sanctae Assisinatis charisma plane profitendi privilegium obtinuit. 

Serva Dei die 14 mensis Februarii anno 1902 in Hispanico oppidulo 
vulgo Torre de Cameros prope urbem Lucronium, intra dioecesis Calagu- 
ritanae-Calceatensis fines, est nata. Biduo post eidem, Baptismatis aqua 
ablutae, nomen Ioanna a Conceptione est impositum. 

A parentibus penitus christianis humanitatis ac spirititualitatis rudi- 
mentis est instituta. Cum anno 1904 in vicum vulgo Aebollar, provinciae 
Sorianae, familia comite demigravisset, illa, duodeviginti annos nata, Soriae 
ad magisterii studia se contulit. Ibi, die 25 mensis Octobris anno 1920, sa- 


cramentum Confirmationis recepit atque locale sanctimonialium Claralium 

coenobium frequentare coepit. Die 15 mensis Augusti anno 1922, familiari- 
bus victis recusationibus, illuc est ingressa. Nova illius vita, rebus corporeis 
aversa ac Deo plene dicata, sic iniit. Die 18 mensis Februarii anno 1923 
religiosam vestem induit et nomen Claram a Conceptione sumpsit. Die 24 
mensis Februarii sequenti anno vota temporanea nuncupavit. Die 24 mensis 
Februarii anno 1927 sollemnem emisit professionem. 

Paenitentiae animo ac sacrificii, dum peculiarem Franciscanam laeti- 
tiam retinet, ad se in Christum funditus abeundam est aggressa. Serva 
Dei, spiritum orationis et devotionis non exstinguens, humilia, modesta ac 
solitudini silentioque consentanea opera maxime diligebat. Die 31 mensis 
Iulii anno 1941 abbatissa est electa atque amorem matris, stabilitatem doctri- 
nae, acumen ingenii protenus praebuit. Benevolentia, patientia, indulgentia, 
simplicitas ac magna bene excipiendi facultas illius rationem erga sorores, 
inter quas senes, aegras et infimas potissimum habebat caras, denotarunt. 

Serva Dei cum scientia prudentiaque monasterium spiritualiter rexit 
atque orationi deserviit necnon curae vocationum, quae illis annis valde 
creverunt. Candidus, humilis, sincerus Matris Clarae animus ad Francis- 
cale charisma perspiciendum valuit eandemque cum Sponso suo Crucifixo 
se aequare impulit. Ea monachas vivida fide hortabatur, unicuique dicens: 
«Christus tibi, tu Christo, tota Illi, sola Illi». Noviciis saepe repetebat: « Re- 
gulam et Evangelium bene vivite». 

Cor et centrum Servae Dei spiritualitatis fuit «Triumphus Iesu Sacra- 
mentati in ostensorio expositi». Illa, ut Iesus in media sororum et homi- 
num vita esset, nimirum cupiebat. Quam ob rem Adorationis perpetuae 
privilegium, aliis monasteriis dein impertitum, enixe rogavit et, anno 1942, 
obtinuit. Paupertatis amans, Serva Dei fautrix quoque exstitit ad pristinae 
Sanctae Clarae regulae observantiam recursus, qui anno 1953, saeculari 
septimo a divae Assisiensis transitu, est ipsi concessum. Hunc eventum 
Serva Dei tamquam «inter communitatem ac Divinam Providentiam, quae 
umquam deficit, nunptias» salutavit. Nova austerae vitae forma suscepta 
servile monacharum opus, actum veluti communicationis cum Iesu operario 
e Nazareth et orbis pauperibus gratiam, ordinandi necessitatem effecit. 
Magnam propter dilectionem erga Virginem Mariam, prout consecratio- 
nis exemplum sumptam, Serva Dei, inde a iuventute, «Servitutis Marialis» 
votum, posterius renovatum et nomine «perpetua in Immaculato Mariae 
Corde clausura» designatum, susceperat. Qua de re anno 1945 illa, Virginis 


Immaculatae, Ordinis Franciscalis Patronae, amore flagrans, SS. Deiparam 

«Antistitam communitatis perpetuam», ulteriore religiosae monasterii So- 
riani vitae renovationis causa, sane elegit. 

Post septemdecim annos Serva Dei munere Abbatissae sese abdicavit ac 
vicariae, magistrae novitiarum et oeconomae officia suscepit. Die 22 mensis 
Ianuarii anno 1973 soror mors in monasterii claustrum Matri Clarae, sep- 
tuaginta annos natae, paulo postquam eadem Communionem Eucharisticam 
receperat, obviam suaviter, sine morbo, ivit. Obitus fuit scienter exspectatus, 
immo cupitum. In libello suo privato Serva Dei recenter scripserat: « Veni, 
soror mors, veni: te cum ardore exspecto». 

Magna sanctitatis fama, qua Serva Dei in vita et post mortem floruit, 
effecit ut a die 31 mensis Maii anno 1992 ad diem 23 mensis Septembris anno 
1993 apud Curiam Episcopalem Sorianam instrueretur Inquisitio dioecesana 
super vita, et virtutibus, cuius validitas iuridica Decreto die 24 mensis Iunii 
anno 1994 a Congregatione de Causis Sanctorum agnosceretur. 

Positione confecta, disceptatum est, iuxta consuetudinem, an Serva Dei 
more heroum virtutes christianas exercuisset. Die 20 mensis Aprilis 2012 
habitus est Congressus Peculiaris Consultorum Theologorum prospero cum 
exitu. Patres Cardinales et Episcopi in Sessione Ordinaria diei 18 mensis 
Februarii anno 2014, cui egomet ipse Angelus Cardinalis Amato praefui, 
professi sunt Servam Dei virtutes theologales, cardinales iisque adnexas in 
modum heroum exercuisse. 

Facta demum de hisce omnibus rebus Summo Pontifici Francisco per 
infrascriptum Cardinalem Praefectum accurata relatione, Sanctitas Sua vota 
Congregationis de Causis Sanctorum excipiens rataque habens, hodierno 
die declaravit: Constare de virtutibus theologalibus Fide, Spe et Caritate 
twm in Dewm lwm in proximum, necnon de cardinalibus Prudentia, Iustitia, 
Temperantia et Fortitudine sisque adnexis in gradu heroico Servae Dei Clarae 
a Conceptione (in saec.: loannae a. Conceptione Sánchez García), monialis 
professae Ordinis S. Clarae, in casu et ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 3 mensis Aprilis a.D. 2014. 


ANGELUS eard. Awaro, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

ROMANA 


Beatificationis et Canonizationis Ven. Servi Dei Pauli VI (Ioannis Baptistae Mon- 
tini) Summi Pontificis (1897-1978) 


DECRETUM SUPER MIRACULO 


Venerabilis Servus Dei Paulus Sextus (in saeculo: Ioannes Baptista Mon- 
tini) die 26 mensis Septembris anno 1897 in vico Concesio prope Brixiam 
in Italia natus est. Die 20 mensis Maii anno 1920, presbyteratu auctus est. 
Anno 1937, Substitutus Secretariae Status Suae Sanctitatis nominatus est 
et, tempore secundi totius mundi belli, de profugis et Iudaeis persecutis 
suscipiendis summopere molitus est atque Officium in Civitate Vaticana 
pro militibus et civilibus calamitatum causa captis vel dispersis quaerendis 
instituit. Anno 1952, Pro-Secretarius Status pro Ordinariis Ecclesiae Negotiis 
factus est et, die 1 mensis Novembris anno 1954, Archiepiscopus Medio- 
lanensis electus. Die 15 mensis Decembris anno 1958, Venerabilis Servus 
Dei ad dignitatem Cardinalis Sanctae Romanae Ecclesiae a Sancto Ioanne 
Vigesimo Tertio evectus est, post cuius mortem, die 21 mensis Iunii anno 
1963, Summus Pontifex, Pauli Sexti sumpto nomine, electus est. In opere 
8 praecessore inita alacriter perseverans, Concilium Vaticanum Secundum 
perfecit atque incepta innumera inchoavit, quae vividae eius sollicitudinis 
erga Ecclesiam et mundum eius aetatis fuerunt signum, sicuti scilicet apos- 
tolica itinera permulta, perquisitio sermonis assidua, magisterium pacis 
summum, promulgatio atque effectio documentorum quae post Concilium 
publici iuris facta sunt, instauratio liturgica, indulgentia prudens in nova 
humani et socialis cultus adiuncta, populorum incrementi sollicitudo atque 
fidei inculturatio. Vir spiritualitatis eximiae, humilis et urbanus, parcissimus 
exstitit in cotidianis. Oratio eius Verbo Dei et liturgiae et cotidianae Sanctis- 
simi Sacramenti adorationi funditus innitebatur. In Arce Gandulphi, die 6 
mensis Augusti anno 1978, Deo spiritum reddidit, dum sinceris visceribus 
fidei Orationem dominicam pronuntiabat. 

Summus Pontifex Benedictus XVI die 20 mensis Decembris anno 2012 
decrevit eum virtutes theologales, cardinales iisque adnexas in modum he- 


roum eoluisse. 


Congregatio de Causis Sanctorum 993 





Beatificationis respectu, Causae Postulatio iudicio huius Congregationis 
de Causis Sanctorum assertam subiecit miram Venerabilis intercessioni tri- 
butam sanationem pueri, quae in eodem sinu matris in finibus Californiae 
e Civitatibus Foederatis Americae Septentrionalis occurrit. Mater, enim, 
ventrem iterum ferebat decursuque sat diu omnino regulari perfrui videbatur. 
Sub vicesima quarta praegnationis hebdomade, seduliora autem examima 
ultrasonorum ope vi instructa summam secundarum humoris ostenderunt 
imminutionem una et alterationes quasdam ac pravitates sive ad condicio- 
nes generales mulieris fetae sive ad puerulum quem portabat pertinentes. 
Consecutae dein gynecologicae pervestigationes utriusque valetudinem gra- 
datim prolapsam sanxerunt et, secundarum humore prope iam deperdito, in 
promptu etiam posuerunt eiusdem intra alvum peritonaealem profluvium, 
abdominis hydropem ureticum atque infantuli in utero maxime adauctam 
vesicam, quapropter condiciones infaustae quoad vitam pariter et pueruli 
sive ante sive post partum ob immanitatem damnorum renum pulmonumque 
et matris omnibus perspicue patebant, cuius vita enim propter discrimen 
putrefactionis, quae, si forte fetus periret, utique exceperit, admodum per- 
clitabatur. Aliquis medicus immo de abigendo partu mulieri suaserat, quod 
autem ea promptius pernegavit. 

Tantis in difficillimis adiunctis, Soror quaedam, cui vero Servus Dei pror- 
sus erat compertus, puerpera familiaque eius et aliis Sororibus in oratione 
coniunctis, ad divinum confugere cepit auxilium per eiusdem Venerabilis 
intercessionem, ut parvuli valetudinis sanationem tutelamque mulieris a 
Domino impetrarent. Sub tricesima quarta hebdomade praegnationis, nova 
ultrasonorum ope examina instructa adeo clarum utriusque infirmi condicio- 
num ostenderunt profectum, ut medicus ipse plane exclamaret: « Credere non 
possum eundem esse puerum!». Die 30 mensis Iulii partus per caesaream 
sectionem factus est et omnes insequentes recognitiones confirmaverunt 
facultates neurologici et physiologici apparatuum, nullo perseverante damno, 
in integrum restitutas esse. Secundus exitus casus admirationem familiae 
necnon omnium, qui in valetudinario infirmorum curae erant addicti, sus- 
citavit summam. 

Continuatio temporis clarissime patuit, sicut et nexus inter invocationem 
Venerabilis Servi Dei et pueri sanationem, qui exinde optima gavisus est 


valetudine normalesque vitae consuetudines gerit. 

De hac mira habita sanatione apud Curiam ecclesiasticam Arausicanae 
in California a die 7 mensis Iulii anno 2003 ad diem 12 mensis Iulii anno 
2014 Inquisitio dioecesana celebrata est, cuius auctoritas et vis iuridica 
a8 Congregatione de Causis Sanctorum Decreto diei 10 mensis Novembris 
anno 2006 probatae sunt. Acta dein collecta examini et iudicio Dicasterii 
Medicorum Collegium subiecta sunt, quod in Sessione diei 12 mensis De- 
cembris anno 2013 sanationem rapidam, completam et duraturam, necnon 
inexplicabilem secundum hodiernam scientiam medicam fuisse affirmavit. 
Die 18 mensis Februarii anno 2014, Congressus Peculiaris Consultorum 
Theologorum prospero cum exitu factus est ac, die 6 mensis Maii anno 
2014, Sessio Ordinaria Patrum Cardinalium et Episcoporum, cui egomet ipse 
Angelus Cardinalis Amato praefui, et in utroque coetu sive Consultorum 
sive Cardinalium et Episcoporum, posito dubio an de miraculo divinitus 
patrato constaret, responsum affirmativum prolatum est. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua vota 
Congregationis de Causis Sanctorum excipiens rataque habens, hodierno 
die declaravit: Constare de miraculo a. Deo patrato per intercessionem Ve- 
nerabilis Servi Dei Pauli VI (Ioannis Baptistae Montini), Summi Pontificis, 
videlicet de celeri, perfecta ac constanti sanatione cuiusdam fetus a. «grave 
stenosi valvolare uretrale complicata da megavescica (microlesioni, sospetta 
rottura), idronefrosi bilaterale, oligoanidramnios, ascite urinosa, probabile 
ipoplasia polmonare ». 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 9 mensis Maii a.D. 2014. 


ANGELUS eard. AMaro, S.D.B. 


Praefectus 


E 
ieu 
un 


£8 MaRCELLUS BARTOLUCCI 


Archiep. tit. Mevaniensis, a Secretis 

CONGREGATIO PRO EPISCOPIS 


PROVISIO ECCLESIARUM 


Latis decretis a Congregatione pro Episcopis, Sanctissimus Dominus 
Franciscus Pp., per Apostolicas sub plumbo Litteras, iis quae sequuntur 


Ecclesiis sacros praefecit Praesules: 


die 10 Augusti 2015. — Cathedrali Ecclesiae Acariguaraurensi, R.D. 
Ioannem Carolum Bravo Salazar, e clero dioecesis Civitatis Guayanensis, 


ibique Parochum. 


die 24 Augusti. — Cathedrali Ecclesiae Setubalensi, Exc.mum D. Io- 
sephum Ornelas Carvalho, hactenus Superiorem Generalem Congregationis 


Sacerdotum a Saero Corde Iesu. 

DIARIUM ROMANAE CURIAE 


Sua Santità il Papa Francesco ha ricevuto in Udienza: 


Giovedi, 3 settembre, S.E. il Signor REUVvEN RivuiN, Presiden- 
te dello Stato di Israele; S.E. il Signor EPHRAIM Minvis, Gran 
Rabbino di Gran Bretagna e del Commonwealth. 

SEGRETERIA DI STATO 
NOMINE 


Con Biglietti della Segreteria di Stato il Santo Padre Francesco ha nominato 
o confermato: 


16 ]luglo | 2015 Gli Em.mi Sig. Cardinali: Daniel Fernando Sturla Berhouet, 
Arcivescovo di Montevideo (Uruguay); José Luis Lacun- 
za Maestrojuán, Vescovo di David (Panamá); e l'Ecc.mo 
Mons. Andrés Stanovnik, Arcivescovo di Corrientes (Ar- 
gentina), Membri della Pontificia Commissione per UA- 
merica, Latina. 


» » » ha confermato gli Em.mi Sig. Cardinali Antonio Caíiiza- 
res Llovera e Leonardo Sandri, e l'Ecc.mo Mons. José 
Horacio Gómez, Consiglieri della medesima Pontificia 
Commissione per l'America Latina. 


» » » ha confermato gli Em.mi Sig. Cardinali Norberto Rivera 
Carrera, Francisco Robles Ortega, Odilo Pedro Scherer 
e Stanislaw Rylko, Membri della stessa Pontificia Com- 
missione. 


6 agosto » ha confermato gli Ill.mi Signori: Prof. Agostino Paravicini 
Bagliani e Prof.ssa Emilia Hrabovec, Membri del Ponti- 
ficio Comitato di Scienze Storiche, «in aliud quinquen- 
mium ». 


Il 1 settembre 2015 il Rev.do Don Abraham Kavalakatt, S.D.B., é stato nomi- 
nato Direttore Commerciale della Tipografia Vaticana — Editrice « L'Osservatore 
Romano ». 

14 


17 


agosto 


2015 


NECROLOGIO 
Mons. Rogelio Livieres Plano, Vescovo em. di Ciudad del 
Este (Paraguay). 


Card. László Paskai, OFM, del tit. di S. Teresa al Corso 
d'Italia Arcivescovo em. di Esztergom-Budapest (Unghe- 
ria). 


Mons. Vladimir Filo, Vescovo em. di RoZiiava (Slovacchia). 


Mons. Paul Lokiru Kalanda, Vescovo em. di Fort Portal 
(Uganda). 


Mons. Georges Abi-Saber, Vescovo em. di Saint-Maron de 
Montréal (Canada). 


Mons. Francisco San Diego, Vescovo em. di Pasig (Filippine). 


Mons. Carlos María Ariz Bolea, Vescovo em. di Colón-Kuna 
Yala (Panamá). 


Mons. George H. Pearce, S.M., Arcivescovo em. di Suva 
(Fiji). 


